Maafaru Airport ah mi mahu 100 private jet jahsaanee\nމާފަރަށް މިމަހު 100 ޕްރައިވެޓް ޖެޓް ޖައްސަަނީ\nމާފަރު އިންޓަނޭޝަނަލް އެއާޕޯޓުގައި ޕްރައިވެޓް ޖެޓު ޕާކު ކޮށްފައި: ޖެޓް ޖައްސާ މިންވަރު ވަނީ އިތުރުވެފައި -- ފޮޓޯ: ޑައިނަމިސްޓް\nމާފަރުގައި ތަރައްގީ ކޮށްފައިވާ، އިންޓަނޭޝަނަލް އެއާޕޯޓަށް ޖެއްސި ޖެޓުގެ އަދަދު 59 ޕަސެންޓް އިތުރުވެ، މި މަހު އެކަނި 100 ޖެޓު ޖައްސާނެ ކަމަށް އަންދާޒާ ކޮށްފި އެވެ.\nގައުމީ އެއާލައިން، މޯލްޑިވިއަނުން މެނޭޖު ކުރާ މާފަރު އިންޓަނޭޝަނަލް އެއާޕޯޓުގެ ޖެނެރަލް މެނޭޖަރު މުމްތާޒު އަލީ އަވަސް އަށް ދެއްވި އިންޓަވިއުއެއްގައި ވިދާޅުވެފައިވާ ގޮތުގައި މި މަހު އެ އެއާޕޯޓަށް ޖައްސާ ޖެޓުގެ އަދަދު އުޅޭނީ 40 ގަ އެވެ. ނަމަވެސް ޓޫރިޒަމް މައި ސީޒަނާއެކު ރާއްޖޭގެ ޑިމާންޑް އުފުލެމުން ދިއުމާއެކު ރާއްޖެ އަންނަ ޖެޓުގެ އަދަދު އިތުރުވެ މި މަހު އެކަނި 100 ޖެޓު ޖައްސާނެ ކަމަށް މިހާރު ވަނީ ބެލެވިފަ އެވެ.\nރާއްޖޭގެ އެންމެ މަތީ ފަންތީގެ ރިސޯޓުތައް ގިނަ ނ. އަތޮޅުގައި ތަރައްގީ ކޮށްފައިވާ އެއާޕޯޓުގެ ޖީއެމް، ވިދާޅުވި ގޮތުގައި މި އަހަރު މަހުން މަހަށް ޕްރައިވެޓް ޖެޓު ޖައްސާނެ އަަދަދު ވެސް އިތުރުވާނެ ކަމަށް ދައްކަ އެވެ. އެގޮތުން ބޯޑަރު ހުޅުވި ޖުލައި މަހު އެ އެއާޕޯޓަށް ޖައްސާފައި ވަނީ 15 ޕްރައިވެޓް ޖެޓެވެ. ނަމަވެސް އޯގަސްޓް މަހު 14 ޖެޓު ޖެއްސުމަށް ފަހު ސެޕްޓެމްބަރު މަހު ޖައްސާފައި ވަނީ 13 ޖެޓެވެ.\nއޭނާ ވިދާޅުވި ގޮތުގައި ޕްރައިވެޓް ޖެޓު ޖެއްސި އަދަދު މި އަހަރުގެ އޯގަސްޓް މަހުން ފެށިގެން ވަނީ ބޮޑުތަނުން މަތިވެފަ އެވެ. އެ މަހު އެކަނި 41 ޕްރައިވެޓް ޖެޓެއް ވަނީ ޖައްސާފަ އެވެ. އަދި މިދިޔަ ނޮވެމްބަރު މަހު 65 ޖެޓު ޖައްސައި ހިދުމަތް ދީފައިވާއިރު، މިއީ 59 ޕަސެންޓުގެ އިތުރުވުމެކެވެ.\nމާފަރު އިންޓަނޭޝަނަލް އެއާޕޯޓުން ބުނެފައިވާ ގޮތުގައި މި މަހުގެ ފަސް ވަނަ ދުވަހުގެ ނިޔަލަށް 18 ޕްރައިވެޓް ޖެޓަކަށް ވަނީ ހިދުމަތް ދީފަ އެވެ.\nގިނަ އަދަދެއްގެ ޕްރައިވެޓް ޖެޓު ޖެއްސުމަކީ މިހާރު މާލީ ގޮތުން ދަތި ކަމެއްގައި އޮތް ގައުމީ އެއާލައިނަށް ލިބޭނެ މާލީ ކުރިއެރުމެކެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި ހެދި މާފަރު އިންޓަނޭޝަނަލް އެއާޕޯޓަކީ ޔުނައިޓެޑް އަރަބް އެމިރޭޓްސް (ޔޫއޭއީ) ގެ އަބޫދާބީ ފަންޑުން 60 މިލިއަން ޑޮލަރު ހޭދަ ކޮށްގެން ހިލޭ އެހީގެ ގޮތުގައި ހަދާފައިވާ އެއާޕޯޓެކެވެ. މި އެއާޕޯޓަކީ އެއާބަސް އޭ 320 އާއި ބޮއިން 737 މަރުކާގެ ބޯޓު ފަހަރު ޖެއްސޭ ފެންވަރަށް 2،200 މީޓަރު ދިގު އަދި 40 މީޓަރު ފުޅާ ރަންވޭއެކުގަ އެވެ. ރަންވޭގެ އިތުރުން ޓާމިނަލް އާއި ލައުންޖެއް ވެސް އެ އެއާޕޯޓުގައި ހުރެ އެވެ.\nމާފަރު ޑޮމެސްޓިކް އެއާޕޯޓް އިގްތިސޯދު + މާފަރު އިންޓަނޭޝަނަލް އެއާޕޯޓް


Masthuvaathaketheege massalaigai hayyaru kuri meehun3vana faharah hayyaru koffi | Mihaaru\nމަސްތުވާތަކެތީގެ މައްސަލައިގައި ދޫކޮށްލި މީހުން ތިން ވަނަ ފަހަރަށް ހައްޔަރުކޮށްފި\n06 ޖޫން 2019 - 12:00 23 comments\nހުޅުމާލޭގެ ގެއަކުން ތިން ކިލޯގެ މަސްތުވާތަކެއްޗާ އެކު އީދު ދުވަހު ފުލުހުން ހައްޔަރުކޮށް، ދެ ފަހަރެއްގެ މަތިން ކޯޓުން ދޫކޮށްލި ދެ މީހުން އަނެއްކާވެސް ރޭ ހައްޔަރުކޮށްފި އެވެ.\nތިން ވަނަ ފަހަރަށް އެ ދެ މީހުން ރޭ ހައްޔަރުކޮށްފައިވީ ނަމަވެސް ތަފްސީލެއް ފުލުހުން ނުދެ އެވެ. ފުލުހުން ބުނީ އެ މައުލޫމާތު ފަހުން ހާމަކުރާނެ ކަމަށެވެ.\nތިން ކިލޯ މަސްތުވާތަކެއްޗާ އެކު ހައްޔަރުކުރީ 25 އަހަރުގެ ފިރިހެނަކާއި 52 އަހަރުގެ އަންހެނެކެވެ. ނަމަވެސް އެ ގެ ފާސްކުރުމަށާއި މީހުން ހައްޔަރުކުރަން ހުޅުމާލޭ ކޯޓުން ނެރުނު އަމުރުގައި ޖިނާއީ އިޖުރާއަތުގެ ގާނޫނުގައި ބުނާ ކަންކަން ފުރިހަމަވެފައި ނެތުމުން ކްރިމިނަލް ކޯޓުން އެ މީހުން އެ މީހުން ދޫކޮށްލީ ޝަރީއަތް ނިމެންދެން ބަންދުކޮށްދިނުމަށް އެދި ކްރިމިނަލް ކޯޓަށް އެ މީހުން ހާޒިރުކުރުމުންނެވެ.\nޑްރަގް މައްސަލާގެ ދެ މީހުން2ވަނަ ފަހަރަށް ދޫކޮށްލުން--\nބަންދުގައި ބައިތިއްބަން އަމުރު ނެރެވެން ނެތް ކަމަށް ބުނެ، މައްސަލާގައި ހިމެނޭ އެކަކަށް ކްރިމިނަލް ކޯޓުން ނެރުނު އަމުރުގައި ބުނެފައި އޮތީ އެ މީހާ ކޯޓު އަމުރެއްގެ ދަށުން ހައްޔަރުކުރި ކަމަށް ބުނެފައި ވާއިރު، އޭނާ އަށް ދިން އަމުރުގެ ކޮޕީގައި ޖިނާއީ އިޖުރާއަތުގެ ގާނޫނުގެ 41 ވަނަ މާއްދާގެ (ށ) ގައި ބުނާ، ކޯޓު އަމުރެއްގައި ހުންނަން ޖެހޭ ކަންކަން ފުރިހަމަވެފައި ނެތް ކަމަށެވެ.\nއެކަމާ ގުޅޭ ގޮތުން ފުލުހުން އިއްޔެ ބުނީ ކޯޓުން އެ މައްސަލައިގައި ފާހަގަކުރި އިޖުރާއީ މައްސަލަ އަކީ ކުރިން އެއްގޮތަކަށް ވެސް ނުނަގާ މައްސަލައެއް ކަމަށެވެ. އެގޮތުން މައްސަލައެއް ކަމަށް ބެލީ، މައްސަލަ ތަހުގީގުކުރުމާ ހަވާލުވެފައިވާ ފުލުސް އޮފިސަރު ނޫން އެހެން މީހަކު ބަންދުގެ މުއްދަތަށް އެދުމުން ކަމަށް ފުލުހުން ބުންޏެވެ.\nBandhuge amurah edhunee massala balaa officer: Police\nއެ މައްސަލާގައި ފުލުހުންގެ ބަސް--\nފުލުހުންގެ ވާހަކަޔާ ގުޅިގެން ކްރިމިނަލް ކޯޓުން ނެރުނު ބަޔާނުގައި ބުނީ ދެ މީހުން ފުރަތަމަ ހައްޔަރުކޮށްފައި ވަނީ ގާނޫނާ ހިލާފަށް ކަމަށާއި އެހެންވީމާ އެމީހުންގެ ބަންދުގެ މުއްދަތު ފުރަތަމަ ޖަހައި ނުދިން މައްްސަލަ ޖެހޭނީ ހައިކޯޓުގައި އިސްތިއުނާފް ކުރަން ކަމަށެވެ. އަދި އެގޮތަށް އަމަލު ނުކޮށް އަނެއްކާ ވެސް ހައްޔަރު ކުރުމުގެ އަމުރު ހޯދަން ފުލުހުން އުޅުމުން ޖިނާއީ އަދުލުގެ ނިޒާމުގެ ތަރުތީބު މުގުރިގެންދާ ކަމަށް ވެސް ބުންޏެވެ. ބަޔާނުގައި ބުނެފައިވާ ގޮތުން މަސްތުވާތަކެތި ހޯދި، ބަލައި ފާސްކުރުމުގެ އަމުރު ވެސް އޮތީ ޖިނާއީ އިޖުރާއަތުގެ ގާނޫނާ ހިލާފަށެވެ. އެހެންވެ އެ މީހުންނާ ދެކޮޅަށް ހެކި ހޯދާފައި ވަނީ ވެސް ގާނޫނާ ހިލާފަށް ކަމަށް ކޯޓުން ބުންޏެވެ.\nއިތުރު ލިޔުންތައް ޕޮލިސް ހުޅުމާލެ ކްރިމިނަލް ކޯޓް މަސްތުވާތަކެތި


Stelco imaaraai etherea ah jahsan jehey: Mayor\nސްޓެލްކޯ އިމާރާތް އެތެރެއަަށް ޖައްސަން ޖެހޭ: މޭޔަރު\nކަރަންޓް ކުންފުނި ސްޓެލްކޯގެ އިމާރާތް މިހާރު ހުރި ސަރަހައްދުން 200 ފޫޓު އެތެރަށް ޖެއްސުމުގެ މަޝްވަރާތަށް ފައްޓަވާނެ ކަމަށް މާލޭ ސިޓީގެ މޭޔަރު ޑރ. މުހައްމަދު މުއިއްޒު ވިދާޅުވެއްޖެއެވެ.\nމުއިއްޒު މިހެން ވިދާޅުވީ މާލޭ ސިޓީ ކައުންސިލްގެ ހަތަރު ވަނަ ދައުރުގެ 15 ވަނަ ރަސްމީ އާއްމު ޖަލްސާއަށް ފަހު ނޫސްވެރިންނާ ބައްދަލުކުރައްވައި ދެއްކެވި ވާހަކަފުޅުގައެވެ. މޭޔަރު ވިދާޅުވީ އެ މަސައްކަތްކީ އެއްދުވަހުން ދެ ދުވަހުން ކުރެވޭނެ ކަމެއް ނޫން ނަމަވެސް އެކަމާގުޅޭ މަޝްވަރާތައް ފަށާ އަމާޒަށް ވާސިލުވުމަށް މަސައްކަތް ކުރައްވާނެ ކަމަށެވެޒ\n"ހަގީގަތުގައި އިންޖީނުގެތަށް ހުންނަންޖެހޭނީ 200 ފޫޓު ދުރުގަ. އެހެންކަމުން ސްޓެލްކޯއާއެކު މަޝްވަރާތައް ފަށާނެ ކައުންސިލުން،"\nމުއިއްޒު ވިދާޅުވީ ގާނޫނުގައި ބުނާގޮތުން އިހްސިހްތިސާސްގެ ސަރަހައްދުގައި ފެނާއި ކަރަންޓާއި ނަރުދަމާގެ ހިދުމަތް ދޭންވާނީ ކައުންސިލުން ކަމަށެވެ. އަދި ތިންވަނަ ފަރާތަކުން ހިދުމަތް ދޭނަމަ އެކަމުގެ އެއްބަސްވުމެއް ކައުންސިލާއެކު ހަދަން ޖެހޭނެ ކަމަށެވެ. އެހެންކަމުން އެއްބަސްވުން ހެދުމުގެ މަސައްކަތް ކުރިއަށް ގެންދިއުމަށް ފަންނީ ގޮތުން މަސައްކްތް ކޮއްދޭނެ ބަޔަކު ހޯދުމަށް މިހާރު ކައުންސިލުން ވަނީ އިއުލާންކޮށްފައެވެ. މިކަން ނިމުމުން އެއްބަސްވުން ހައްދަވާނެ ކަމަށްވެސް މޭޔަރު ވިދާޅުވިއެވެ.\nއަދި ވިދާޅުވީ މިކަންކަން ކުރެވިގެންދާއިރު ސްޓެލްކޯ 200 ފޫޓު ދުރަށް ޖެއްސުމުގެ މަޝްވަރާތައް ފަށާނެ ކަމަށެވެ. މި މަސައްކަތުގެ ދަށުން ސްޓެލްކޯގެ ބައެއް ހިދުމަތްތައް މާލެއިން ބޭރަަށް ދިޔަސް އެއީވެސް ކުރެވެން އޮތް ކަމެއް ކަމަށެވެ. ގްރޭޓާ މާލޭ ސަރަހައްދު ގުޅާލާއިރު ކަރަންޓްގެ ހިދުމަތް ދިނުން އެހެން ތަނެއްގައި ހުރިކަމުގައި ވިއަސް މިހާރު ހިދުމަތްދޭން ދައްޗެއް ނެތް ކަމަށް ވިދާޅުވިއެވެ.\nސްޓެލްކޯ އިން ވަނީ ކުޑަކުދިންގެ ބަގީޗާ ކޮއްޓާއި ސްޓެލްކޯ އޮފީސް އިމާރާތް ހިމެނޭ ދޭތެރޭ އޮންނަ ކަށިމާ ހިނގުން އަދި ސްޓެލްކޯ ޕަވާ ހައުސް ކޮއްޓާއި ކުޑަކުދިންގެ ބަގީޗާ އާއި ދޭތެރޭ ހުޅަނގުން އިރަށް އޮންނަ ފެންމީރު ހިނގުން އާންމުންނަށް ބޭނުން ނުކުރެވޭ ގޮތަށް ބަންދު ކޮށްފައެވެ. މިކަން ރަނގަޅުކޮށް ގޯޅިތަށް ހުޅުވާލުމަށް މަސް ދުވަހުގެ މުއްދަތުދީ ސިޓީ ކައުންސިލުން ވަނީ ސްޓެލްކޯއަށް ސިޓީއަކުން އެކަން އަންގާފައެވެ.\nސްޓެލްކޯ ޑރ. މުހައްމަދު މުއިއްޒު މާލޭ ސިޓީ ކައުންސިލް + މާލޭގެ މޭޔަރު\nމިމަހުގެ ބިލުތައް ވެސް ދެއްކޭ ވަރަށްވުރެ ބޮޑު: މޭޔަރު


13 Aharuge Kujja Postmortem Hadhan Adhives Nufonuvaa - Vaguthu\n13 އަހަރުގެ ކުއްޖާގެ ހަށިގަނޑު ޕޯސްޓްމޯޓަމް ހަދަން އަދިވެސް ނުފޮނުވާ\nބޮޑެތި އަނިޔާތަކެއް ދިނުމަށްފަހު މަރާލާފައި ފޮއްޓަކަށް ލާފައި އޮއްވާ ފެނުނު 13 އަހަރުގެ ފިރިހެން ކުއްޖާގެ ޕޯސްޓްމޯޓަމް ހަދަން ނިންމާފައި އޮތްނަމަވެސް އަދި ޕޯސްޓްމޯޓަމް ހަދަން ހަށިގަނޑު ރާއްޖެ އިން ބޭރަށް ނުފޮނުވާ ކަމަށް ފުލުހުން ބުނެފިއެވެ.\nކުއްޖާގެ ޕޯސްޓްމޯޓަމް ހަދަން ފުލުހުން ނިންމި ނަމަވެސް ޕޯސްޓްމޯޓަމް ހެދޭކަށް ރާއްޖެއަކު ނުހުރެއެވެ. އާއްމު ގޮތެއްގައި ޕޯސްޓްމޯޓަމް ހަދަން ރާއްޖެ އިން މީހުން ފޮނުވަނީ އިންޑިއާ އަށެވެ. ކޮވިޑް-19 އާއި ގުޅިގެން އިންޑިއާ އާއި ރާއްޖޭގެ ވައިގެ ދަތުރުތައް ވަނީ ގާތްގަނޑަކަށް އެއްކޮށް ހުއްޓާލާފައެވެ.\n13 އަހަރުގެ ކުއްޖާ މަރާލާފައި އޮއްވާ ފެނުނީ މިމަހުގެ 21 ވަނަ ދުވަހުގެ ރޭގައެވެ. ކުއްޖާގެ ހަށިގަނޑު އަދިވެސް ބާއްވާފައި އޮތީ މޯޗަރީގައެވެ.\nރާއްޖޭގައި ހިނގާ މަރަކާއި ގުޅިގެން ފުލުހުން ޕޯސްޓްމޯޓަމް ހަދަން ބޭނުން ވެއްޖެނަމަ އާއިލާގެ ރުހުން ނެތި ވެސް ޕޯސްޓްމޯޓަމް ހެދުމުގެ ބާރު މިހާރު ގާނޫނުން ފުލުހުންނަށް ލިބެއެވެ.\nމި މައްސަލައާ ގުޅިގެން ހައްޔަރުކޮށްފައިވަނީ އުމުރުން 27 އަހަރުގެ ދިވެހި ފިރިހެނަކާއި 17 އަހަރުގެ ފިރިހެން ކުއްޖެކެވެ. ފުލުހުން ވިދާޅުވީ އެމީހުންނަށް މުއްދަތު ޖެހުމަށް ކޯޓަށް ގެންދިއުމުން 27 އަހަރުގެ މީހާ ޝަރީއަތް ނިމެންދެން ބަންދު ކުރުމަށް ކޯޓުން ނިންމާފައިވާ ކަމަށެވެ. އަދި 17 އަހަރުގެ ކުއްޖާގެ ބަންދަށް 15 ދުވަސް ޖަހާފައިވާ ކަމަށެވެ.\nއެމީހުންގެ މައްޗަށް ފުލުހުން ވަނީ ގަސްދުގައި މީހަކު މެރުމުގެ ތުހުމަތާއި ކުޑަކުއްޖަކަށް ޖިންސީ ގޯނާ ކުރުމުގެ ތުހުމަތު ކޮށްފައެވެ.\nފުލުހުން ވަނީ މިމައްސަލައިގެ ތަހްގީގަށް ބޮޑެތި ކުރިއެރުންތަކެއް ލިބިފައިވާ ކަމަށް އިއްޔެ ވިދާޅުވެފައެވެ.\nޖޫން 24, 2021 11:37\nއަޅާލާނެ މީހަކު ނެތް ނިކަމެތި ކު އްޖެ އްވީމަ.\nޖޫން 24, 2021 11:50\nއާއިލާއިން ތިކުއްޖާ އަވަހައް ވަޅުލާ، އެނެއްކަ ކުޑަ ގޮޅިޔައް ދާވަރު އެއްޗެއްތަ މިބުނެވުނީ.\nޖޫން 24, 2021 14:36\nނޯ މަނީ ގަވަރުމަންޓު.\nޖޫން 24, 2021 15:39\nމޯލްޑިވިޔަން ސިސްޓެމް، ތިހާދިސާވެސް އަޑުކެޑެމުންގޮސް ކުރިން އިންސާފު ނުލި ބިހުރި މަސްސަލަތަކުގެ ތެރެއައް ވަދެ ހިންދިދާނެ، ހިޔުމަންރައިޓުސްގެ ނަން ބޯޑު ބަހަށްޓާފަ ،އިސްތިޔުފާދީފަ ގެއަށްދޭ! ޝިދާތާ ހުއްޓަކަސް ،އާގިސާހުއްޓަކަސް، ހިންގަންނޭގުނު ސަރުކާރު ފެއިލްވެފަ ހުރީ، އިސްތިއުފާ!


SunOnline: Enmme gina passengers ufulee Emirates in\nއެންމެ ގިނަ ފަސިންޖަރުން އުފުލީ އެމިރޭޓްސް އިން\nއައިޝަތު ފަރީޙާ 23 Oct 2020, 08:14\nކޮވިޑު19 އާ ގުޅިގެން ރާއްޖޭގެ ބޯޑަރު ބަންދުކޮށްފައި އޮތުމަށް ފަހު އަލުން ބޯޑަރު ހުޅުވާލި ފަހުން މިހާތަނަށް އެންމެ ގިނަ ފަސިންޖަރުން ރާއްޖެ އުފުލީ އެމިރޭޓްސް އިން ކަމަށް ތަފާސް ހިސާބުތައް ދައްކައިިފި އެވެ.\nޓޫރިޒަމް މިނިސްޓްރީ އިން އާންމުކޮށްފައިވާ ތަފާސް ހިސާބަށް ބަލާއިރު ޖުލައި 15 އާއި މި މަހުގެ 14 ވަނަ ދުވަހާ ދެމެދު އެމިރޭޓްސް އިން ރާއްޖެ އައި ފަސިންޖަރުންގެ އަދަދު 13,379 އަށް އަރަ އެވެ. އެ އެއާލައިނުގެ ފްލައިޓު މޫމަންޓު އުޅެނީ 162 ގައެވެ.\nދެން އެންމެ ގިނަ ފަސިންޖަރުން ރާއްޖެ އުފުލީ ގަތަރު އެއާވޭސް އިންނެވެ. އެ އެއާލައިނުން 13,250 ފަސިންޖަރުން ރާއްޖެ އައިސްފައިވާއިރު 192 ފްލައިޓު މޫމަންޓް ރެކޯޑު ކުރެވިފައިވެ އެވެ. ތިން ވަނަ އަށް އެންމެ ގިނަ ފަސިންޖަރުން އުފުލި އޭރޯފްލޯޓުން 3,961 ފަސިންޖަރުން ރާއްޖެ އައިސްފައިވާއިރު 24 ފްލައިޓު މޫމަންޓް ރެކޯޑު ކުރެވިފައިވެ އެވެ.\nއިންޑިގޯގެ 50 ފްލައިޓު މޫމަންޓާ އެކު 2,551 ފަސިންޖަރުން އެ އެއާލައިނުގައި ރާއްޖެ އައިސްފައިވެ އެވެ. ޓާކިޝް އެއާލައިންސްގެ 108 ފްލައިޓު މޫމަންޓް ރެކޯޑު ކުރެވިފައިވާ އިރު 2,160 ފަސިނޖަރުން އެ އެއާލައިނުން ރާއްޖެ އައިސްފައިވެ އެވެ.\nމީގެ އިތުރުން އެއާ އިންޑިއާގެ 16 ފްލައިޓު މޫމަންޓާޢެކު 903 ފަސިންޖަރުން، ބްރިޓިޝް އެއާވޭސްގެ ދެ ފްލައިޓު މޫމަންޓުގައި 127 ފަސިންޖަރުން ރާއްޖެ އައިސްފައިވެ އެވެ.\nއެޑެލްވައިސްގެ ހަތަރު މޫމަންޓް ރެކޯޑު ކުރެވިފައިވާ އިރު އެ އެއާލައިނުން 142 ފަސިންޖަރުން އައިސްފައިވެ އެވެ. އިއްތިހާދު އެއާވޭސްގެ 72 ފްލައިޓު މޫމަންޓް ރެކޯޑު ކުރެވިފައިވާއިރު އެ އެއާލައިނުން ރާއްޖެ އައި ފަސިންޖަރުންގެ އަދަދަކީ 886 އެވެ.\nގައުމީ އެއާލައިން މޯލްޑިވިއަންގެ ބައިނަލްއަގުވާމީ ދަތުރުތަކުގައި 2،152 ފަސިންޖަރުން ރާއްޖެ އައިސްފައިވާއިރު ފްލައިޓު މޫމަންޓް އުޅެނީ 62ގަ އެވެ.\nއިންޑިއާގެ ސްޕައިސް ޖެޓުން 274 ފަސިންޖަރުން ރާއްޖެ އައިސްފައިވާ އިރު އެ އެއާލައިނުގެ ފްލައިޓު މޫމަންޓަކީ 32 އެވެ. ސްރީލަންކަންގެ 134 ފްލައިޓު މޫމަންޓް ރެކޯޑު ކުރެވިފައިވާ އިރު 1،786 ފަސިންޖަރުން ރާއްޖެ އައިސްފައިވެ އެވެ. މީގެ އިތުރުން ޓާކިޝް އެއާލައިންސްގެ 108 ފްލައިޓު މޫމަންޓުގައި 2،160 ފަސިންޖަރުން ރާއްޖެ އައިސްފައިވެ އެވެ.\nޓޫރިޒަމްގެ ތަފާސް ހިސާބުތައް ދައްކާގޮތުން ޖުލައި 14 އިން އޮކްޓޯބަރު 14 އަށް ޖުމްލަ 41،571 ފަސިންޖަރުން ރާއްޖެ އައިސްފައިވެ އެވެ.\nއެ މިނިސްޓްރީގެ ތަފާސް ހިސާބުތަކަށް ބަލާއިރު، ޖުލައި 15 އިން އޮކްޓޯބަރު 14ގެ ނިޔަލަށް 31،801 ފަތުރުވެރިން ރާއްޖެ އައިސްފައިވެ އެވެ. އޭގެ ތެރޭ ހިމެނެނީ ޖުލައި މަހުގެ 15 އިން 31 އަށް އައި1،752 ފަތުރުވެރިންނާއި އޮގަސްޓު މަހު އައި7،628 ފަތުރުވެރިންގެ އިތުރުން ސެޕްޓެމްބަރު މަހު އައި 9،538 ފަތުރުވެރިންނެވެ. އޮކްޓޯބަރު މަހުގެ އެކަކުން 21ގެ ނިޔަލަށް 12،934 ފަތުރުވެރިން ރާއްޖެ އައިސްފައިވެ އެވެ.\nމާޗު މަހުގެ 27ގައި ރާއްޖޭގެ ބޯޑަރު ބަންދު ކުރުމާ ހަމައަށް 382،760 ފަތުރުވެރިން ރާއްޖެ އައިސްފައިވެ އެވެ. އެއީ އެވްރެޖުކޮށް ދުވާލަކު4،206 ފަތުރުވެރިންނެވެ. ޓޫރިަމްގެ ތަފާސްހިސާބަށް ބަލާއިރު، ޖެނުއަރީ އެކަކުން އޮކްޓޯބަރު 21ގެ ނިޔަލަށް ޖުމްލަ 414,648 ފަތުރުވެރިން ރާއްޖެ އައިސްފައިވެ އެވެ.\nކޮވިޑުގެ ބަލިމަޑުކަމާ އެކު ފަތުރުވެރިކަން މަޑުޖެހުނު ނަމަވެސް އަހަރުގެ ބާކީ އޮތްތަނާއެކު ޖުމްލަ ފަސް ލައްކަ ފަތުރުވެރިން ގެނައުމަކީ ސަރުކާރުގެ އަމާޒެވެ. ފިނިމޫސުމާއި އާއަހަރާ ދިމާކޮށް ގިނަ އެއާލައިންތަކަކުން ރާއްޖެ އަށް ދަތުރު ފަށާއިރު މިހާރު ދަތުރުކުރާ އެއާލައިންތަކުގެ ދަތުރުތައް އިތުރު ކުރަން ނިންމާފައިވާ އިރު، ފަތުރުވެރިން ޒިޔާރަތްކުރާ މިންވަރު އިތުރު ވާނެ ކަމަށް ބެލެވެ އެވެ.


ފްރާންސްގެ އުފެއްދުންތައް ބޯއިކޮޓް ކުރީ މާތް ﷲ އަށްޓަކައި، ދެރަގޮތެއް ނުވާނެ: ސްޓޭކްހައުސް – Dhen.mv\nފްރާންސްގެ އުފެއްދުންތައް ބޯއިކޮޓް ކުރީ މާތް ﷲ އަށްޓަކައި، ދެރަގޮތެއް ނުވާނެ: ސްޓޭކްހައުސް\nމަރްޔަމް ވަޙީދާ October 28, 2020 - 4:24 pm\nމުސްލިމުންނާއި އިސްލާމްދީނާ ދެކޮޅަށް ފްރާންސްގެ ރައީސް އެމަނުއެލް މެކްރޯން ދެއްކި ވާހަކަތަކުގެ ސަބަބުން ދުނިޔޭގެ އެތައް މުސްލިމުންނެއް އެޤައުމުގެ އުފެއްދުންތައް ބޯއިކޮޓް ކޮށްފައިވާއިރު، އެހަރަކާތުގައި ރާއްޖޭގައި ހިންގާ ކޮފީޝޮޕެއް ވެސް ގުޅިއްޖެއެވެ.\nހުޅުމާލޭ ގައި ހިންގާ "ސްޓޭކް އެންޑް ކޮފީ ބާ" (ސްޓޭކްހައުސް) އިން ވަނީ، އެތަނުގައި ބޭނުންކުރާ ފްރާންސްގެ ހުރިހާ އުފެއްދުންތަކެއް ބޯއިކޮޓް ކޮށްފައިވާކަން އިއުލާނު ކޮށްފައެވެ.\nނަން ހާމަ ނުކުރުމަށް އެދި ސްޓޭކްހައުސް ގެ އިސްވެރިއަކު "ދެން" އަށް މައުލޫމާތު ދެއްވަމުން ވިދާޅުވީ އެތަނުން ކާނާ ތައްޔާރު ކުރުމަށާއި އެހެން ވެސް ބޭނުންތަކަށް، ފްރާންސްގެ އުފެއްދުންތައް ބޭނުންކުރުން ހުއްޓާލީ މިދިޔަ ހޯމަ ދުވަހުގެ ރޭ ކަމަށެވެ.\nސްޓޭކްހައުސް އިން ބޯއިކޮޓް ކުރި ފްރާންސްގެ އުފެއްދުންތަކުގެ ތެރޭގައި، އެލްކޮހޯލް ނުހިމެނޭ ރެޑް ވައިން އާއި، ޚާއްސް ސޯސް އަކާއި، ހަ ވައްތަރެއްގެ ކާނާ ތައްޔާރު ކުރުމަށް ބޭނުންކުރާ ޚާއްސަ އިންގްރީޑިއެންޓެއް ވެސް ހިމެނެއެވެ.\n"އަަޅުގަނޑު ހާހެއް ނުވޭ އެކާނާތައް ތައްޔާރުކުރަން އެތަކެތި ނޭޅުނީމަ ލިބިދާނެ ގެއްލުމަކަށް. އަޅުގަނޑަށް މުހިންމީ އިސްލާން ދީނާއި މާތް ރަސޫލާ (ޞޢޥ). ފްރާންސް ގެ އުފެއްދުންތައް ބޯއިކޮޓް ކުރަން ނިންމީ މާތް ﷲ އަށްޓަކައި. إِنْ شَاءَ ٱللَّٰهُ ދެރަ ގޮތެއް ނުވާނެ" ސްޓޭހައުސް ގެ އެމީހާ ބުންޏެވެ.\nމައުލޫމާތު ދިން މީހާ އޭނާގެ ނަން ހާމަ ނުކުރަން އެދުނީ ވެސް މިއީ އޭނާ ހެޔޮހިތުން މާތް ﷲ އަށްޓަކައި އަދި އިސްލާމްދީނަށްޓަކައި ނިންމި ނިންމުމަކަށް ވުމުން، އެއްވެސް ވަރަކަށް މަޝްހޫރުވާން ނޭދޭތީ ކަމަށް ވެސް އެމުސްލިމު އަޚާ ވިދާޅުވިއެވެ.\nބޯއިކޮޓް ފްރާންސްގެ އުފެއްދުންތައް\nއޭނަޢަށް ހެޔޮ ރަޙުމަތް މިންވަރު ކުރައްވާށި!\nދަރިފުޅާ ހާސްވެެސްވާނެކަމެއްނެތް… މާތްﷲ ތިބާގެ މުދަލުގައި ބަރަކާތްލައްވާނެ..\nސާބަސް ހެޔޮ ރަޙުމަތް ލައްވާށި އާމީން\nދަރިފުޅާ ހާސްވެެސްވާނެކަމެއްނެތް… މާތްﷲ ތިބާގެ މުދަލުގައި ބަރަކާތްލައްވާނެ.\nبارك الله في ستيك هؤوس\nތި ނިންމި ނިންމުމުން ެެެެެެެެ އެހެން މީހުނަށްވެސް ހިތްވަރު ލިބޭނެ. މާތް ﷲ ތިބާޔަށް ރަހުމަތް ލަށްވާ ތިޔަ ވިޔަފާރީގައި ބަރަކާތް ލައްވާސި. އާމީން\nހެޔޮ ރަހުމަތަަށް އެދެން .އާމީން\nމާތްﷲތިބާގެެ މުދަލުގައ ބަރަކާތްް ލައްވާންދޭޭ… އާމީންް\nހިތުގައިވާ ނިޔަތަކީ ހަމަ ހަގީގަތުގައި ވެސް ﷲ އަށްޓަކައި ކަމެއް ދޫކޮށްލުން ކަމުގައިވާނަމަ، ހަމަ ޔަގީނުންވެސް އެމީހުންގެ މުދަލުން މަދުވާނެ އެއްޗެއް ނުވާނެއެވެ.އަދި ހިތާމަ ކުރުމެއްވެސް ނެތެވެ. ކިއެއްތަ އޭގެ ބަދަލުގައި ﷲ އެމީހަކަށް ނިއުމަތް ދެއްވާނީ ހީވެސް ނުކުރާ ވަގުތު ތަކުގައި އެކި ދިމަދިމާއިން އޭގެ އެތައްގުނަ އިތުރަށް އަދި ފުރިހަމަައަށެވެ. މިފަދަ ތަޖުރިބާއެއް ކޮށްފައިވާ މީހެއްގެ ހައިސިއްޔަތުން މިވާހަކަ ހިއްސާ ކޮށްލަން ބޭނުންވީ އެވެ.\nފްރާންސްގެ އުފެއްދުންތައް ބޯއިކޮޓް ކުރުމަށް ރާއްޖޭގެ 34 މަދަނީ ޖަމިއްޔާއަކުން ގޮވާލައްވައިފި


SunOnline: Dhaulathun nagaafaivaa dharanee ge minvaru belumah Majileehun faas kohfi\nދައުލަތުގެ ދަރަނީގެ މިންވަރު ބެލުމަށް މަޖިލީހުން ފާސް ކޮށްފި\nމުއާވިޔަތު އަންވަރު 10 Aug 2020, 14:00\nމަޖިލީހުގެ ޖަލްސާއެއްގެ ތެރެއިން: ޔާމީން ވެރިކަމުގެ ދަރަނީގެ މިންވަރު ބެލުމަށް މަޖިލީހުން ވަނީ ފާސް ކޮށްފައި -- ފައިލް ފޮޓޯ/ މަޖިލިސް\nނިމިގެން ދިޔަ ރައީސް އަބްދުﷲ ޔާމީން އަބްދްލްގައްޔޫމުގެ ވެރިކަމުގައި ދައުލަތް ދަރަނިވެފައިވާ މިންވަރު އޮޅުން ފިލާފައިވާ ނުވާތީ އެކަން ބެލުމަށާއި ދަރަނި ބެލެހެއްޓުމުގައި ކަމާ ގުޅޭ ގާނޫނުތަކާއި އެއްގޮތަށް ހިނގަމުން ނުދާ މައްސަލަ މުޅި މަޖިލީހުގެ ކޮމެޓީއިން ދިރާސާ ކުރުމަށް ފާސްކޮށްފި އެވެ.\nއެ މައްސަލަ މިއަދުގެ ޖަލްސާއަށް ހުށަހަޅުއްވާފައިވަނީ ރިިޔާސަތުން ރައީސް މުހައްމަދު ނަސީދު އެވެ. މެންބަރުންގެ ލަފަޔާއި އިރުޝާދަކަށް އެދި ހުށަހެޅި އެ މައްސަލައިގައި ބުނެފައިވަނީ، 2013 ވަނަ އަހަރާއި 2018 ވަނަ އަހަރާއި ދެމެދު ދައުލަތް ދަރަނިވެފައިވާ މިންވަރު އޮޅުން ފިލާފައި ނުވާކަމުން އަދި ދަރަނި ބެލެހެއްޓުމުގެ މަސައްކަތް ކަމާއި ގުޅޭ ގާނޫނާއި އެއްގޮތަށް ހިނގަމުން ނުދާތީ އެކަމުގައި އަމަލު ކުރާނެ ގޮތުގެ އިރުޝާދަކާއި ލަފަޔަކަށް އެދިފަ އެވެ.\nއެ މައްސަލައަށް މިއަދުގެ މަޖިލީހުގައި ބަހުސް ކޮށްފައިވާިއރު ފާސްކޮށްފައިވަނީ މުޅި މަޖިލީހުގެ ކޮމެޓީއިން އެކަން ދިރާސާ ކުރުމަށެވެ. އެ ހުށަހެޅުން ހުށަހަޅުއްވާފައިވަނީ، އިނގުރައިދޫ ދާއިރާގެ މެންބަރު ހަސަން މުހައްމަދު އެވެ. މުޅި މަޖިލީހުގެ ކޮމެޓީއަށް މައްސަލަ ފޮނުވުމަށް ފެންނަކަމަށް 53 މެންބަރުން ވަނީ ވޯޓު ދެއްވާފަ އެވެ. ނުފެންނަ ކަމަށް އެއްވެސް މެންބަރަކު ވޯޓު ދެއްވާފައެއް ނުވެ އެވެ.\nއެ މައްސަލައަށް ބަހުސް ކުރެއްވި ބައެއް މެންބަރުން ވަނީ ލޯނުތަކުގެ ތަފްސީލް ހޯދުމަށް ހާއްސަ އޮޑިޓެއް ކުރުމަށް ގޮވާލާފަ އެވެ. އަދި އެކަމަށް އިހުމާލުވާ ފަރާތްތަކާއި މެދު ގާނޫނީ ފިޔަވަޅު އެޅުމަށް ވެސް ބައެއް މެންބަރުން ވަނީ ގޮވާލާފަ އެވެ.\nނަމަވެސް ވަކި މުއްދަތެއްގެ ދަރަނީގެ ތަފްސީލް ހޯދުމަށް ހުށަހެޅުމުން އިދިކޮޅު މެންބަރުން ވަނީ ނުރުހުން ފާޅަކޮށްފަ އެވެ.\nމިއަދުގެ މަޖިލިސް ޖަލްސާ ނިމުމާއި އެކު އެ މައްސަލަ ދިރާސާ ކުރާ މުޅި މަޖިލީހުގެ ކޮމެޓީގެ މަސައްކަތް ވަނީ ފަށާފަ އެވެ.


Manaathakethi Jalah Vahdhaa Officer In Thibun Balai Nuganeveyne - Imran - Vaguthu\nމަނާތަކެތި ޖަލަށް ވައްދާ އޮފިސަރުން ތިބުން ބަލައި ނުގަނެވޭނެ - އިމްރާން\nމިނިސްޓަރ އިމްރާން ވާހަކަދައްކަވަނީ - ފޮޓޯ ކަރެކްޝަން\nޖަލުތަކަށް މަނާ ތަކެތި ވައްދާ އޮފިސަރުން ކަރެކްޝަންގައި ތިބުމަކީ ބަލައިގަންނާނެ ކަމެއް ނޫން ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nމިނިސްޓަރ އިމްރާން މިހެން ވިދާޅުވީ، ޖަލަށް ވައްދާ މަނާ ތަކެތި ވެއްދުން ހުއްޓުވާނެ ގޮތްތަކާއި ބެހޭގޮތުން މަޝްވަރާ ކުރުމަށް މިއަދު ފެށި ވޯކްޝޮޕްގެ ފެށުމުގެ ރަސްމިއްޔާތުގައި ވާހަކަދައްކަވަމުންނެވެ.\nމިނިސްޓަރ އިމްރާން ވިދާޅުވީ ޖަލަށް ވެއްދުން މަނާ އެއްޗެއް ޖަލަށް ވެއްދުމުގައި ކަރެކްޝަންސްގެ އޮފިސަރަކު ބައިވެރިވުން ބަލައި ނުގަންނާނެ ކަމަށެވެ. މިނިސްޓަރ ވިދާޅުވީ، ޖަލުތަކަށް ގާނޫނީ ގޮތުން ވެއްދުން މަނާއެއްޗެއް ވެއްދުމުގައި އޮފިސަރަކު ބައިވެރިވެއްޖެނަމަ، ކަރެކްޝަން ސާވިސްގެ އޮފިސަރެއްގެ ކިބައިގަ ހުންނަންޖެހޭ ޝަރުތު ފުރިހަމަ ނުވާނެ ކަަމަށެވެ.\n"އެފަދަކަމެއް ސާބިތުވެއްޖެ އޮފިސަރަކު މި މުއައްސަސާގައި ހުރުމަކީ އަޅުގަނޑު ގަބޫލުކުރާނެ ކަމެއް ނޫން. އަޅުގަނޑުމެން ޓޮލަރޭޓް ކުރާނެ ކަމެއް ވެސަް ނޫން. "މިނިސްޓަރު ވިދާޅުވި އެވެ.\nމިނިސްޓަރ އިމްރާން ވިދާޅުވީ، ޖަލަށް މަނާ ތަކެތި އެތެރެ ކުރާ މައްސަލައަކީ ޖަލުތަކަށް ދިމާވެފައިވާ ވަރަށް ބޮޑު ގޮންޖެހުމެއް ކަމަށެވެ. އަދި މ ވޯކްޝޮޕް ނިމޭއިރު މިފަދަ ކަންކަން ހުއްޓުމަށް ކުރެވިދާނެ ކަންތައް ހޯދައި ދެނެގަނެވި، އެ ކަންކަން ޖަލުގައި ޤާއިމް ކުރެވިދާނެ ގޮތްތަކާއި ބެހޭގޮތުން މަޝްވަރާ ކުރެވިފައި ހުންނަން ވާނެ ކަމަށް މިނިސްޓަރ ވިދާޅުވިއެވެ.\nއަދި މިކަމަށް ބޭނުންވާނެ ވަޞީލަތްތައް ވީވަރަކުން ފޯރުކޮށްދިނުމަށް މަސައްކަތް ކުރައްވާނެ ކަމަށް މިނިސްޓަރ ވިދާޅުވިއެވެ.\nއެއް ދުވަހުގެ މުއްދަތަށް ކުރިއަށްގެންދާ މި ވޯކްޝޮޕަކީ، ޖަލަށް އެތެރެކުރާ މަނާ ތަކެތި ވެއްދުން ހުއްޓުވުމަށް ކުރެވިދާނެ ކަންތައްތައް ދެނެގަނެ އެފަދަ ކަންކަމާއި ބެހޭޣޮތުން މަޝްވަރާ ކުރުމަށް ބޭއްވޭ ވޯކްޝޮޕެކެވެ.\nއޮކްޓޯބަރ 3, 2019 13:25\nމިނިސްޓަރ ނޯނޮންސެސް ، ޖަސްޓް އެކްޝަން ޕްލީޒް !\nއޮކްޓޯބަރ 3, 2019 13:39\nރަގަޅު ވަގުތުން އެމީހަކު ކަނޑާލާފަ އެމީިހަކު އެއްޗެހި ވައްދަން އުޅުނު ގޮޅިއަށް އެމީހާ އެއްލާލާ\nވީމާ ކަލޯވެސް ތިއީ ބަލައިގަނެވޭނެ މީހެއްނޫން! ހަނދާންވޭތް ޖަލުގައި ހުރިއިރު ވަގަށް ފޯނުވައްދައިގެން ސެލްފީނެގި ދުވަސް!\nއޮކްޓޯބަރ 3, 2019 14:58\nމަނާ ކަންކަން ކުރާތީ ވަޒީފާއިން ވަކިކޮށްފަ ތިބޭ މީހުން އަނބުރާ ވަޒީފާ އަށް ގެނައުމަށް ތިޔަ ކުރައްވާ މަސައްކަތް ވެސް ބަލައިނުގަނެވޭނެ


"Eh Dhuvahu Ahannakee Messi, Aneh Dhuvahu Ehvves Meeheh Aharen Beynumeh Nuvey" - Vaguthu\nއެއްދުވަހު އަހަންނަކީ މެސީ، އަނެއް ދުވަހު އެއްވެސް މީހެއް އަހަރެން ބޭނުމެއް ނުވޭ\nފުޓްބޯޅައިގައި އެއްދުވަހު އޭނާއަކީ މެސީ ކަމަށާއި ޖެހިގެން އަންނަ ދުވަހު އޭނާއަކީ ބޭނުމެއް ނުހިފޭ ބޭކާރު މީހެއް ކަމުގައި އެތްލެޓިކޯއަށް ކުޅެމުން އަންނަ ސްޕެއިންގެ ޒުވާން މިޑްފީލްޑަރު ސައުލް ނިގުއެޒް ބުނެފިއެވެ.\nވޯލްޑްކަޕްގެ ފުރަތަމަ މެޗުގައި ޕޯޗުގަލްއާއި ކުޅެ އެއްވަރުވި މެޗުގެ ފުރަތަމަ އެގާރައިން ޖާގަ ދީފައި ނުވާ ސައުލް ބުނި ގޮތުގައި ސްޕެއިންގެ ގިނަ މެޗުތަކުގައި އޭނާ އިންނަން ޖެހެނީ ބެންޗުގައިގައި ކަމަށެވެ.\nއަދި އެކަމުގެ ސަބަބުން އޭނާގެ ކުޅުމަށް ނޭދެވޭ އަސަރު ކުރާ ކަމަށާއި ބެންޗުގައި އަބަދު އިންނަން ފޫހިވާ ކަމުގައެވެ. އުންމީދަކީ ސްޕެއިންގެ އެންމެ މުހިންމު ކުޅުންތެރިޔާއަށް ވުން ކަމަށްވެސް ސައުލް ވަނީ ބުނެފައެވެ.\n" އަހަރެން މަސައްކަތް ކުރާނަން އެންމެ މޮޅު ކުޅުންތެރިޔާއަށް ވެވޭތޯ. ނަމަވެސް މިކަމުގައި އަހަންނަށް ގިނަ ބައެއްގެ އެއްބާރުލުން ބޭނުންވޭ. ހާއްސަކޮށް ސްޕެއިންގެ ޓީމުގެ ފަރާތުން" ސައުލް ބުނެފައިވެއެވެ.\nއަދި ސްޕެއިންގެ ކޯޗުގެ ކުރިމަތީގައި އެއްދުވަހު އޭނާއަކީ މެސީ ކަމަށާއި އަނެއް ދުވަހު އޭނާއަކީ ބޭނުމެއް ނުހިފޭ މީހެއް ކަމަށްވެސް ސައުލް ބުންޏެވެ. ސައުލް ބުނީ އޭނާގެ އެންމެ އުނދަގޫ ވަގުތުތަކުގައި އޭނާއަށް އެންމެ ބޮޑަށް ހިތްވަރު ދިނީ އޭނާގެ އާއިލާއިން ކަމަށެވެ.\nޖޫން 18, 2018 14:30\nއަރާގެން އަންނަ ރުޅީގައި ބެންޗްގައި އިދެގެން ދަށުންދަމާކުޅެން ފަށާ! އޭރުންވެސް ވާނީ ހަމަ މެސީއަށް!\nޖޫން 18, 2018 15:09\nއޭތް..... އަހަރެންގެ މެސީއާ ދިމާލަށް އެއްޗެހި ނުކިޔާ އިނގެ???????


Salam buna jehey komme faharaku certificate gendhan jehun rangalheh noon: Usham | Mihaaru\nރައްޔިތުންގެ މަޖިލީހުގެ ޖަލްސާއެއްގެ އެޖެންޑާ އުޝާމް ބައްލަވަނީ: އޭނާ ވިދާޅުވީ ސަލާމް ބުނަން ޖެހޭ ކޮންމެ ފަހަރަކު ސެޓްފިކެަޓް ގެންދަން ޖެހުން ރަނގަޅުނޫން ކަމަށް.\nސަލާމް ބުނަންޖެހޭ ކޮންމެ ފަހަރަކު ސެޓްފިކެޓް ގެންދަން ޖެހުން ރަނގަޅެއް ނޫން: އުޝާމް\n10 ޖޫން 2020 - 12:21 34 comments\nބަލިވެގެން ވަޒީފާ އަށް ނުނުކުމެވޭތީ ސަލާން ބުނަންޖެހޭ ކޮންމެ ދުވަހަކު މެޑިކަލް ސެޓްފިކެޓް ގެންނަން ޖެހޭ ގޮތަށް ވަޒީފާއާ ބެހޭ ގާނޫނު އިސްލާހުކޮށްފި ނަމަ އެކަމުގެ ސަބަބުން ބޮޑެތި މައްސަލަތަކެއް އުފެދޭނެ ކަމަށް ވިލިމާލެ ދާއިރާގެ މެމްބަރު އަހުމަދު އުޝާމް މިއަދު ވިދާޅުވެއްޖެ އެވެ.\nވަޒީފާއާ ބެހޭ ގާނޫނަށް ސަރުކާރުގެ ފަރާތުން ކެނދިކުޅުދޫ ދާއިރާގެ މެމްބަރު އަހުމަދު އީސާ ހުށަހެޅުއްވި އިސްލާހުގެ ބިލުގެ ބަހުސްގައި އުޝާމް ވިދާޅުވީ ސަލާމްބުނާ ކޮންމެ ދުވަހަކު ސެޓްފިކެޓް ގެންނަން ޖެހޭ ގޮތަށް ބަދަލުކޮށްފި ނަމަ ސިއްހީ ނިޒާމަށް ބާރުބޮޑުވެ، އާސަންދަ އަށް ވެސް ބާރުބޮޑުވާނެ ކަމަށެވެ. ބައެއް ބާވަތްތަކުގެ ބަލިތަކަކީ ސިއްހީ ހިދުމަތްދޭ ތަންތަނަށް ނުދިޔަ ނަމަވެސްް ގޭގައި މަޑުކޮށްލަން ޖެހޭ ފަދަ ބަލިތައް ކަަމަށް ވެސް އޭނާ ވިދާޅުވި އެވެ.\n"އަޅުގަނޑުމެން ކޮންމެ ދުވަހަކު، އޮފީހަށް ނުދާ ކޮންމެ ދުވަހަކު ސަލާމުގެ ސެޓްފިކެޓް ހުށަހަޅަން ޖެހޭ ގޮތަށް ގާނޫނު އިސްލާހުކޮށްފި ނަމަ އޭގެ ނަތީޖާއަކަށް ވެގެން މިދަނީ ކިތަންމެ ކުޑަކުޑަކު ކަމަކާ ގުޅިގެން ވެސް ހޮސްޕިޓަލްތަކަށް ދާން ޖެހުން. އަަޅުގަނޑުމެންގެ މިހާރު ވެސް އޮލްރެޑީ އޯވަލޯޑްވެފައި އޮތް ހެލްތު ކެއާ ސިސްޓަމަށް އިތުރު ބުރަޔަކަށް މިކަން ވެގެންދާނީ،" އުޝާމް ވިދާޅުވި އެވެ.\nވަޒީފާ އަށް ނުނިކުމެވޭ ކޮންމެ ދުވަހަކު ސަލާމުގެ ސެޓްފިކެޓް ގެންދަން ޖެހޭ ގޮތަށް ގާނޫނު ބަދަލުކުރުން ރަނގަޅު ނޫން ކަމަށް ތިނަދޫ އުތުރު ދާއިރާގެ އެމްޑީޕީ މެމްބަރު އަބްދުﷲ ސަނީފް ވެސް ވިދާޅުވި އެވެ. އޭނާ ވިދާޅުވީ އެގޮތަށް އަމަލުކުރަން ބަލާއިރު އަތޮޅުތެރޭގައި ޑޮކްޓަރަކު ނުހުންނަ ހާލަތް ވެސް އޮންނަ ކަމަށެވެ.\n"ރަށް ފުށުގެ ރަށްރަށުގައި ސިއްހީ ހިދުމަތަކީ ގިނަ ފަހަރު ޑޮކްޓަރަކު ވެސް ނުހުންނަ ރަށްތައް އެބަހުރި. އެހެންވީމާ ސަލާމުގެ ސެޓްފިކެޓް ހުށަހެޅުމަކީ އަޅުގަނޑު ގަބޫލުކުރާ ގޮތެއް ނޫން،" ސަނީފް ވިދާޅުވި އެވެ.\nވަޒީފާއާ ބެހޭ ގާނޫނު އިސްލާހުކުރުުމުގެ ބިލުގައި އޮތް ކަންބޮޑުވާ އެހެން މައްސަލައެއް ކަމަށްވާ ޕްރޮބޭޝަން މުއްދަތު ހަމަސް ދުވަހަށް ދެންމުމާ މެދުގައި ވެސް އޭނާ ކަންބޮޑުވުން ފާޅުކުރެއްވި އެވެ.\nއުޝާމް ވެސް ވިދާޅުވި ގޮތުގައި ޕްރޮބޭޝަން މުއްދަތު (އެއްބަސްވުމެއް ނެތި ވަގުތީ ގޮތުން ވަޒީފާގައި މީހަކު ގެންގުޅެވޭ މުއްދަތު) އިތުރުކުރަން ހުށަހަޅާފައި އޮތް އޮތުމެވެ. ވަޒީފާ އަދާކުރާ މީހުން އެކަމާ ކަންބޮޑުވާ ކަަމަށް އޭނާ ވިދާޅުވި އެވެ. ޕްރޮބޭޝަން މުއްދަތު އެގޮތަށް އިތުރުކުރުމަކީ އޭނާ ވިދާޅުވި ގޮތުގައި ވަޒީފާ އަދާކުރާ މީހުންނަށް ގެއްލުންތަކެއް ލިބިދާނެ ކަމެކެވެ.\n"އިނގޭ އެއްޗަކީ ޕްރޮބޭޝަން މުއްދަތު މިގޮތަށް އިތުރުކޮށްފި ކަމުގައި ވަނީ ނަމަ ވަޒީފާ އަދާކުރާ ބައެއް ފަރާތްތަކަށް އެކަމުގެ ސަބަބުން ގެއްލުންތަކެއް ކުރިމަތިވެގެންދާނެކަން،" އޭނާ ވިދާޅުވި އެވެ.\nޕްރޮބޭޝަން މުއްދަތު ހަމަވުމުން ވަޒީގައި ނުބައިތިއްބައި މީހުން ދޫކޮށްލުމަކީ އެގޮތުން މިހާރު ވެސް ހިނގާ ކަމެއްކަން އޭނާ ފާހަގަކުރެއްވި އެވެ.\nއިތުރު ލިޔުންތައް ރައްޔިތުންގެ މަޖިލިސް ވަޒީފާ ވަޒީފާ ނުލިބުން މެމްބަރު އަހުމަދު އުޝާމް (ވިލިމާލެ)\nމުހިންމު ބައެއް ކަންކަމަށް އަދިވެސް ހައްލެއް ނެތް\nއެމްސީއާ ނުލައި ސަލާމް ބުނެވޭ ދުވަސްތައް މަދުކޮށްފި\nމިނިމަމް ވޭޖާއެކު، ވަޒީފާއާ ބެހޭ ގާނޫނު އިސްލާހުކޮށްފި\n17 hours ago 33


28 އޮކްޓޫބަރު 2020، ރިފަރެންސް: -\nޢާލަމްތަކަށް ރަޙްމަތެއް ކަމުގައި، اللهُ سُبْحَانَهُ وَتَعَالَى ފޮނުއްވެވި މި އުންމަތުގެ މާތް ނަބިއްޔާ، مُحَمَّدُ رَسُوْلُ اللهِ صَلَّى اللهُ عَلَيْهِ وَسَلَّمَގެ ޢީދު މީލާދުގެ ވަސްމީރު ހަނދާންތައް އައުކުރާ މި މަތިވެރި މުނާސަބަތުގައި، ދިވެހިރާއްޖޭގެ ލޮބުވެތި ރައްޔިތުންނަށް، އަޅުގަނޑުގެ ހިތުގެ އިޚްލާޞްތެރިކަމާއެކު، ތަހުނިޔާ ދަންނަވައި ހެޔޮއެދުންތައް ފޮނުވަމެވެ. ހަމައެފަދައިން، އިސްލާމީ ޤައުމުތަކުގެ ވެރިންނަށާއި، ދުނިޔޭގެ އެކި ކަންކޮޅުތަކުގައި ދިރިއުޅޭ، އަޅުގަނޑުމެންގެ ލޮބުވެތި މުސްލިމް އަޚުންނާއި އުޚުތުންނަށްވެސް، މި އުފާވެރި މުނާސަބަތުގައި، ތަހުނިޔާއާއި މުބާރަކްބާދީ އަރިސްކުރަމެވެ.\nމިއަދަކީ، މުޅި އިންސާނިއްޔަތާ ބައްދަލުކުރި، އެންމެ އުފާވެރި އަދި އެންމެ ހެޔޮ މުނާސަބަތުގެ މަތިވެރި ހަނދާންތައް އައުކުރާ ދުވަހެވެ. މި މަތިވެރި މުނާސަބާ އަޅުގަނޑުމެންގެ ހަނދާނަށް ގެނެސްދެނީ، އިތުރު އެކަލޭގެފާނު މެދުވެރިކުރައްވައި، اللهُ سُبْحَانَهُ وَتَعَالَى މުޅި އިންސާނިއްޔަތަށް ދެއްވެވި އެންމެ މަތިވެރި ނިޢުމަތް ކަމަށްވާ، އިސްލާމް ދީނުގެ ހިދާޔަތުން އިންސާނިއްޔަތަށް ދިރުން ލިބިގެންދިޔަ ގޮތެވެ. އަޅުގަނޑުމެންގެ މިރާއްޖެވެސް، މުޅިން އައު ޞަފްޙާއަކުން ދިވެހި ޤައުމީ ޝަޚްޞިއްޔަތުގެ ތާރީޚު ލިޔަން ފެށީ، ދިވެހިން އެއްކައުވަންތަކަމުގެ ޢަޤީދާ ޤަބޫލުކޮށް، އިސްލާމް ދީނުގެ ހިދާޔަތު ލިބިގަތުމާއެކުގައެވެ.\nދެދުނިޔެއަށް ކައުކުރެއްވި އެންމެ މަތިވެރި ސާހިބާގެ ސީރަތުން، އަޅުގަނޑުމެންނަށް ފެންނަ އެންމެ މަތިވެރި ނަމޫނާއަކީ، މީސްތަކުންގެ މެދުގައި އޮންނަންވީ އެއްބަނޑުއެއްބަފާކަމުގެ ގުޅުމާއި، ޢަދުލު އިންޞާފަށް ލޯބިކުރުމާއި، އަނެކުންގެ ޙައްޤުތަކަށް ޙުރުމަތްތެރިކޮށް ހިތުމުގެ މާތް ސިފައެވެ. ހަމައެފަދައިން، އެކަކު އަނެކަކަށް އެހީތެރިވެ އުޅުމާއި، ދަތި އުނދަގޫ ޙާލަތްތަކުގައި ދީލަތިކަމާއި އޯގާތެރިކަން އިސްކުރުމުގެ ރިވެތި ސިފަތަކެވެ. ވަކިން ޚާއްޞަ ގޮތެއްގައި، ޢާއިލީ ގުޅުންތައް ބަދަހިކުރުމާއި، އަނެކުންނަށް މަޢާފްކުރުމާއި ހިތްހެޔޮކަމާއެކު މުޢާމަލާތުކުރުމުގެ އަޚްލާޤީ ނަމޫނާތަކެވެ.\nދީނީ ވާޖިބުތަކަށް ފަރުވާތެރިވާ ފަދައިން، ދުނިޔަވީ ދިރިއުޅުން ބާއްޖަވެރިކުރުމަށްޓަކައި ގަދައަޅައި މަސައްކަތްކުރުމަކީ، ނަބަވީ ސީރަތުން ލިބިދޭ އެންމެ މުހިންމު ފިލާވަޅެވެ. އަޅުގަނޑުމެންގެ ރާއްޖެވެސް މިއަދު މިއޮތީ، މިއަށްވުރެ ރަނގަޅު ޙާލަތަކަށް ގެންދިޔުމަށްޓަކައި، ކޮންމެ ރައްޔިތެއްގެ ފަރުދީ ބައިވެރިވުމަށް ނުހަނު ބޮޑަށް ބޭނުންވެފައެވެ. އިޤްތިޞާދީ ގޮތުންނާއި އިޖުތިމާޢީ ގޮތުން، ޤައުމުގެ ޙާލަތު ރަނގަޅުކުރެވޭނީ، އިސްލާމީ ދައުލަތް ފެށިގެން އައިއިރު، އެ ދައުލަތް ބިނާކުރުމަށްޓަކައި މުސްލިމުން ދެއްކި ފަދަ، ހިތްވަރުގަދަކަމާއި މަސައްކަތްތެރިކަމުގެ ނަމޫނާއެއް އަޅުގަނޑުމެންގެ ފަރާތުންވެސް ފެނިގެންނެވެ.\nމިއީ، އަޅުގަނޑުމެންގެ މެދުގައި އިޖުތިމާޢީ ޢަދާލަތު ޤާއިމުކޮށް، ހަމަޖެހުމާއި ޞުލްޙަ މަސަލަސްކަންމަތީ ދެމިތިބުމަށްޓަކައި، އަޅުގަނޑުމެން ކޮންމެ މީހެއްގެ ކިބައިގައި ހަރުލައްވަންޖެހޭ މުހިންމު ސިފަތަކެކެވެ. މިފަދަ މަތިވެރި ޒިކުރާއެއް އައުކުރާއިރު، އަޅުގަނޑުމެން ގަދައަޅައި މަސައްކަތް ކުރަންވީ، އިތުރު އެކަލޭގެފާނުގެ ވަސްމީރު ޒިކުރާއިން ލިބިދޭ މިފަދަ ފިލާވަޅުތަކުން، އަޅުގަނޑުމެންގެ ދުނިޔަވީ ޙަޔާތުގެ އާބާތުރަ ފިލުވައި، އެކަލޭގެފާނުގެ މަތިވެރި ރިސާލަތަށް ފުރިހަމައަށް ތަބަޢަވާ ބަޔަކަށް ވުމަށެވެ. އެކަލޭގެފާނު ދެއްކެވި މަތިވެރި ނަމޫނާތަކުން، އަޅުގަނޑުމެންގެ ދެދުނިޔޭގެ ބާއްޖަވެރިކަން ޙާޞިލުކުރުމަށްޓަކައެވެ.\nމާތް اللهُ سُبْحَانَهُ وَتَعَالَىގެ އެއްކައުވަންތަކަމުގެ އަޤީދާގައި އަޅުގަނޑުމެންގެ ހިތްތައް ސާބިތުކުރައްވައި، މާތް ނަބިއްޔާ مُحَمَّدُ صَلَّى اللهُ عَلَيْهِ وَسَلَّمَގެ މަތިވެރި ސީރަތުން، އަޅުގަނޑުމެންގެ ދެދުނިޔޭގެ ކާމިޔާބަށް މަގު ދެއްކެވުން އެދި އެކަލާނގެ ޙަޟްރަތުގައި ދުޢާ ދަންނަވަމެވެ. ދިވެހިރާއްޖެއަށާއި މުޅި އިސްލާމީ އުންމަތަށް ފާގަތިކަމާއި ތިޔާގިކަމާއި ދުޅަހެޔޮކަން ދެއްވައި، ޞުލްޙަ މަސަލަސްކަމާއި އަޚުވަންތަކަމުގައި އުޅުމުގެ ހެޔޮ ތައުފީޤު ދެއްވާށިއެވެ. އާމީން.


Hingaa hoadhamaa hey | Bithufangi\nމިއުންމަތުގެ މާޒީންނޭ އަޒުމް އާކުރާނީ!\nމި ހަށިގަނޑުތެރޭގައި ޖަހާވިންދު ބުނެއޭ!\nމަގޭ ފަސްގަނޑޭމީ ހިމާޔަތްކުރާށޭ!\nވަރަށްވެސް ހިތްގައިމު ރީތި ލަވައެއް ނޫންނތޯއެވެ؟ ގައުމީލޯތްބާ ކުލުނު އެލަވައެއް އަޑުއިވުމުން ކެކި އުތުރި އަރާ ނޫންތޯއެވެ. " ހިނގާ ހޯދަމާހޭ " މި ލަވަޔަކީ ކުރީގެ ރައީސް މައުމޫނު އަބްދުލް ޤައްޔޫމް 30 އަހަރުގެ ވެރިކަމުގައި ހައްދަވާފައިވާ ލަވައެކެވެ. އެމަނިކުފާނުގެ ވެރިކަމުގައި މި ލަވަ ހެއްދެވިއިރު ހިތުގައި ޤައުމީލޯތްބާ ތަރައްޤީއަށް ދިވެހިން ފެންބޮވައިގަނެފައި ވާމިންވަރު ވަރަށް ވެސް ރަނގަޅަށް ދޭހަވެއެވެ. ނަމަވެސް "އެދުވަސް" ފަސްދީފިއެވެ. ޒަމާން ފަސްދީފިއެވެ.\nމީ އޭގެ 10 ވަރަކަށް އަހަރު ފަހެވެ. ޒާމާނާއެކު މަންޒަރު ބަދަލުވެއްޖެއެވެ. ލަވައިގެ ޅެން ހެއްދެވިއިރު ހިތުގައި ކެކި އުތުރިއެރި ހުއްބުލް ވަތަނުގެ ލޯބި މިއަދު ވަޅުޖެހިއްޖެއެވެ. ދިވެހިންނަށްޓަކައި " ނިއަތް" ގަނެ އަރުވާޖެއްސެވި މުންޑު، ޒަމާނުގެ ފަޓުލޫނަށް ބަދަލުވެ އޮޅާލައްވާގެން ހުންނެވި ފައިކުރިން "އަމިއްލަ އެދުމުގެ" ކުލަ ނޫނީ ނުފެނެއެވެ. މިދައްކަން އުޅޭ ވާހަކަ ތަންކޮޅެއް ތިލަކޮއް، ސިކުނޑީގެ "ހަފޮޅުން" އެތެރެ ކޮއްލަދޭނަމެވެ.\nހިނގާ ހޯދަމާހޭ ތަރައްޤީ މިގައުމަށް، މިއުންމަތުގެ މާޒީންނޭ އަޒުމް އާކުރާނީ!\nމި ހަށިގަނޑުތެރޭގައި ޖަހާވިންދު ބުނެއޭ، މަގޭ ފަސްގަނޑޭމީ ހިމާޔަތްކުރާށޭ!\nއާއެކެވެ. ރަށުގެ ބަނދަރުތަށް ހެދިއްޖެއެވެ. އޮޑިދޯނިފަހަރަކަށް އެކަންޏެއް ނޫނެވެ. މަތިންދުއްވާ ބޯއްޓުފަރައްވެސް މެއެވެ. ފުރާޅުގެ ދަބަރާ ވާލާ ގޮރާ އެކު، ބޯންރައްކާކުރި ފެންފޮދުގެ ބަދަލުގައި ސާފުކޮއް ރައްކާތެރިކަމާއެކު ތަށްޓަށް އެޅެން ފަށައިފިއެވެ. ހަނޑަސްބުރީގެ ބަދަލުގައި ރައްކާތެރި ނަރުދަމާ ވަނީ ގާއިމްކުރެވިފައެވެ. " ތައުލީމީ ކައުނުގައި " ރާއްޖޭގެ ތަރިން އެހެރަ ބަބުޅަނީއެވެ. އަސާބުރީގެ އެހީގައި ހިނގި ސިއްހީނިޒާމު މިހާރު އެހެރަ ދުވެ ނަގަނީއެވެ. މީ އޭރުވެސް މިހާރުވެސް ދިވެހިން ދެކެން ބޭނުންވި ތަރައްޤީއެވެ. " މައުމޫނު ހޯދައިދޭން "ނިއަތްގަތް ތަރައްޤީއެވެ". ނަމަވެސް ހިތާމައަކީ 30 އަހަރު ވެރިކަން ކުރަށްވަން ލިބިވަޑައިގަތްނަމަވެސް މި ތަރަށްޤީ ގެނެސްނުދެއްވިކަމެވެ. ހޯދަން ނިކުތް ތަރަށްޤީ ކޮއްދެއްވީ ގައުމުދެކެ ލޯބި އެހެން ވެރިއެއްކަމެވެ.\nދިވެހިންނަށް " ދިވެހި ޣައްދާރުންގެ" ސަބަބުން ނިކަމެތިކަން ލިބިއްޖެއެވެ. ކަރަށް އެޅި ރަލުގެ "ޒަވި" ރަހަ ނުފިލަނީސް ޝަހީދުކުޅަ ދިވެހިންގެ ލޭގެ ކޯރުތަށް ދިވެހި ފަސްގަނޑުގައި ދެމިއްޖެއެވެ. އިސްލާމްދީނާ ޤައުމު ވިއްކާލަން ޖެހި ނުބައި މަޅިން ސަލާމަތްވެއްޖެއެވެ. އުތީމު3ބެއިންނާ، ދަންޑަހިލާ ، ޝަހީދު ހުސެން އަލީ ފަދަ އެތަކެއް ދަރިން މި ހުއްބުލް ވަތަނުގެ ހައްޤުގައި ވީ އަގު މާތް ޤުރުބާނީގެ ނަތީޖާއެއްގެ ގޮތުންއެވެ.\nވިސްނާލަމާތޯއެވެ! މީ އަހަރެންވެސް އުފަން ޤައުމެވެ. އެބިމަކަށް އަހަރެންވެސް އެންމެ ފުރަތަމަ އަދި އެންމެ ފަހުގެ ނޭވާވެސް ދޫކޮއްލުމަށް އެދޭ ބިމެވެ. އެބިމެއްގައި އަހަރެންގެ އާއިލާއާއި ދަރިފަސްކޮޅު ވީ ބިމެވެ. އެ ބިމެއްގައި މާޒީގެ އަގުނުކުރެވޭފަދަ އެތަކެއް ހަނދާންތަކެއް ވީ ބިމެވެ. މި ގައުމުން އެންމެ ވެލިފުކެއް ކީއްކުރަންތޯއެވެ ޒައްރެއްގެ މިންވަރުވެސް ބޭރުގެ މި ގައުމުން އެންމެ ޒައްރެއްވެސް އަދުއްވުންނަށް ދިނުމަށް ހިތް ނުރުހެއެވެ. އެއީ ދިވެއްސެއް ނަމަވެސް މެއެވެ. ދަންނަވަންތޯއެވެ. ޤައުމުގެ ދިފާއުގައި ޤުރުބާންވާން ޖާނާ މާލުން މިތިބީ ތައްޔާރަށެވެ. ވިސްނުމާ ފިކުރުގެ އިތުރުން ކަނޑިޔާ ބަނޑިން ނަމަވެސް ހޭވައްލާ ތައްޔާރެވެ.\nމައުމޫނެވެ؟ ލަވައިގެ ޅެން ހެއްދެވިއިރު ހުންނެވި ގައުމީ ވިސްނުމުން ނިކަން މިއަދުވެސް ވިސްނާލަ ވަބައްލަވާށެވެ. ގައުމަށް ހޯދައް ނިކުންނެވި ތަރައްޤީ މިގައުމަށް މަނިކުފާނު ނޫނަސް ގެންނަވާފިކަން ޤަބޫލު ކުރައްވާށެވެ. ތަރީހުން އިބްރަތް ލިބިގަންނަން ވާނެ ނޫންތޯއެވެ؟ މި ލޮބުވެތި ވަތަނަށް ޣައްދާރުވި މީހުންނަކީ ކޮބައިކަން އަޅުގަނޑުމެންނަށްވުރެ ބޮޑަށް އެނގިލައްވާނީ ހަމަ މަނިކުފާނަށެވެ. އެމީހުން ޖަހާ ނުބައި މަޅިން ގައުމު ސަލާމަތް ކުރަންވާނެ ނޫންތޯއެވެ؟ ވަތަނުގެ ހިމާޔަތުގައި ޣައްދާރުންނާ ހާއިނުންގެ ކިބައިން ގައުމު ސަލާމަތް ކުރަންވީ ވަގުތު މަނިކުފާނު ޣައްދާރުންގެ ނަވުގައި ދިވެހި ފަސްގަނޑަށް ގެއްލުންދޭން ނުކުތުމުން މަނުކުފާނުގެ ހަށިގަނޑުގައި ގައުމީ ލޯތްބާއިމެދު ސުވާލު އުފެދެއެވެ. މައުމޫނު އަބްދުލް ޤައްޔޫމެވެ. ހިނގާ ހޯދަމާހޭ ތަރައްޤީ މިގައުމަށް!\nNovember 04, 2017 by ބޫތަ Reply


IOIG Nubeyvvunas Vakivaki Mubaaraaiy Thah Baavvanan: Mahloof - Vaguthu\nކޮވިޑް-19 ގެ ހާލަތާއި ގުޅިގެން އިންޑިއަން އޯޝަން އައިލޭންޑް ގޭމްސް (އައިއޯއައިޖީ) 2023 ވަނަ އަހަރު ރާއްޖޭގައި ނުބޭއްވުނު ނަމަވެސް ބައިނަލްއަޤްވާމީ ގޮތުން ބާއްވާ ވަކިވަކި ކުޅިވަރު މުބާރާތްތައް ރާއްޖޭގައި ބޭއްވިދާނެ ކަމަށް ކުޅިވަރާބެހޭ ވަޒީރު އަހުމަދު މަހުލޫފް ވިދާޅުވެއްޖެ އެވެ.\nމަހްލޫފް މިހެން ވިދާޅުވެފައިވަނީ މިއަދު ހަވީރު ބޭއްވި މޯލްޑިވްސް އޮލިމްޕިކް ކޮމިޓީ (އެމްއޯސީ) ގެ އަހަރީ އާންމު ޖަލްސާގައި ވާހަކަފުޅު ދައްކަވަމުންނެވެ.\nމި ބައްދަލުވުމުގައި ވާހަކަފުޅުދައްކަވަމުން މަހްލޫފް ވިދާޅުވީ އަންނަ އަހަރު ރާއްޖޭގައި ބައިނަލްއަޤްވާމީ މުބާރާތް ބޭއްވުމަށް ތިން ކުޅިވަރަކުން ހުށައެޅި ބިޑު ކާމިޔާބުކުރިކަން އިއުލާނުކޮށްފައެވެ.\nރާއްޖޭގައި ބޭއްވުމަށް ބިޑު ކާމިޔާބުކުރި ކުޅިވަރު މުބާރާތްތައް\nއޭވީސީ ސެންޓްރަލް ޒޯން އަންހެން ވޮލީ މުބާރާތް\nބޮޑީބިލްޑިން އޭޝިއަން ޗެމްޕިއަންޝިޕް\nއޭޝިއަން ސާފިން ޗެމްޕިއަންޝިޕް\nމީގެއިތުރުން ރާއްޖޭގައި އިތުރު ބައިނަލްއަޤްވާމީ ކުޅިވަރު މުބާރާތްތައް ބޭއްވުމަށް ބިޑުކުރުމަށް ނިންމާފައިވާ ކަމަށްވެސް މަހްލޫފް ވަނީ މި ބައްދަލުވުމުގައި ވިދާޅުވެފައެވެ.\nއަންނަ އަހަރު ރާއްޖޭގައި ބޭއްވުމަށް ބިޑުކުރަން ނިންމާފައިވާ އިތުރު ކުޅިވަރުތައް\nކޮމަންވެލްތް ޖޫނިއަރ ޓީޓީ ޗެމްޕިއަންޝިޕް / ނުވަތަ ސައުތު އޭޝިއަން ޖޫނިއާ ޓީޓީ ޗެމްޕިއަންޝިޕް\nބެޑްމިންޓަން އިންޓަނޭޝަނަލް މުބާރާތް\nއައިއޯއައިޖީ 2023 ވަނަ އަހަރު ރާއްޖޭގައި ބޭއްވުމުގެ ފުރުސަތު ގެއްލުނު ނަމަވެސް ބައިނަލްއަޤްވާމީ މިންގަނޑުތަކަށް ރާއްޖޭގައި ކުޅިވަރުގެ ވަސީލަތްތައް ތަރައްގީކުރުމުގެ މަސައްކަތް ކުރަމުންގެންދާ ކަމަށް މަހްލޫފް ވިދާޅުވިއެވެ.\nއައިއޯއައިޖީގެ ދިދަ މިނިސްޓަރ މަހްލޫފް އާއި ހަވާލްކުރަނީ-- ފޮޓޯ: އެމްއޯސީ\n"އިންޑޯ ޓީޓީގެ ހޯލުގެ މަސައްކަތާއި ނެޓްބޯޅައަށް ހާއްސަކޮށް ރާއްޖޭގައި ފުރަތަމަ ފަހަރަށް ހަދާ އިންޑޯ ހޯލާއި ބާސްކެޓަށް ހާއްސަކޮށް ހަދާ އިންޑޯ ހޯލްގެ މަސައްކަތް ފެށިގެންދާނެ، އިންޓަނޭޝަނަލް މުބާރާތްތަކުގައި ވާދަކުރުމުގެ ޖާގަ ހޯދުމަށް ކުރަންޖެހޭ ހުރިހާ މަސައްކަތެއް ކުރާނަން" މަހްލޫފް ވިދާޅުވިއެވެ.\nރާއްޖޭގައި 2023 ވަނަ އަހަރު އައިއޯއައިޖީ ނުބޭއްވޭނެކަމާއި 2025 ގައި މުބާރާތް ބޭއްވުމަށް ހުށައެޅިނަމަވެސް މަޑަގަސްކަރަ އިން ވަނީ މި ގޭމްސް 2023 ވަނަ އަހަރު ބޭއްވުމަށް ޝައުގުވެރިކަން ފާޅުކޮށްފައެވެ. އެއާއެކު ގޭމްސްގެ ކޮމިޓީން ވަނީ މި ފުރުސަތު މަޑަގަސްކަރަ އަށް ދީފައެވެ.


Idhikolhun Raees Ah: Aniyaaveri Kamah Furusathu Nudhevvaa, Ihusaantheri Kan Isskurahvaa - Vaguthu\nއިދިކޮޅުން ރައީސް އަށް: އަނިޔާވެރިކަމަށް ފުރުސަތު ނުދެއްވާ، އިހުސާންތެރިކަން އިސްކުރައްވާ\nފަސް އަހަރުގެ ޖަލުޙުކުމެއް އިއްވާފައިވާ ކުރީގެ ރައީސް، އަބްދުﷲ ޔާމީން ގެއަށް ބަދަލުކޮށްދެއްވުން އެދި، އިދިކޮޅު ޕީޕީއެމް-ޕީއެންސީ ކޯލިޝަނުން ރައީސުލްޖުމްހޫރިއްޔާ އިބްރާހީމް މުޙައްމަދު ސޯލިހަށް ސިޓީއެއް ފޮނުއްވައިފިއެވެ.\nއިދިކޮޅު ފަރާތްތަކުން ރައީސް އަށް ސިޓީއެއް ފޮނުއްވާފައި މިވަނީ، ރައީސް ޔާމީން މިނިވަން ކޮށްދެއްވުން އެދި އެ ކޯލިޝަނުން މީގެ ކުރިން ނޫސް ބަޔާނެއްވެސް ނެރެފައިވާ ދަނޑިވަޅެއްގައެވެ.\nއިދިކޮޅުން ރައީސް އަށް ފޮނުވި ސިޓީގައި ބުނެފައި ވަނީ، ރާއްޖޭގައި ކޮވިޑް-19 ފެތުރެމުންދާ މި ދަނޑިވަޅުގައި މާފުށީ ޖަލުގައި ވެސް ވައިރަސް ފެތުރުމުގެ ނުރައްކާ އޮތުމުންނާއި، މި ހިނގަމުންދާ ބަރަކާތްތެރި ރަމަޟާން މަހުގެ ރޭތަކާއި ދުވަސްތައް ރައީސް ޔާމީން ޖަލުގައި ހޭދަކުރައްވަން ޖެހިވަޑައިގަތުމަކީ ކަންބޮޑުވާ ކަމެއް ކަމަށެވެ.\nއަދި ފަހަކަށް އައިސް މާފުށީ ޖަލުގައި ހަމަނުޖެހުންތައް ހިނގައި، ގައިދީންގެ ފަރާތުން ޖަލުގެ އޮފިސަރުންނަށް އިންޒާރުތައް ދެމުންދާ ކަމުގެ ޚަބަރުތައް ފެތުރެމުންދާ މި ދަނޑިވަޅުގައި ފުލުހުންގެ އޮޕަރޭޝަނެއްވެސް މާފުށީގައި ހިންގާފައިވާ ކަމުގެ މަޢުލޫމަތު ޚަބަރުތަކުން ލިބިފައިވާ ކަމަށް ސިޓީގައި ބުނެފައި ވެއެވެ.\nހަމަނުޖެހުން ހިނގައި ފުލުހުންގެ އޮޕަރޭޝަނެއް މާފުށީ ޖަލުގައި ހިންގާފައިވާކަމުގެ ޚަބަރު ލިބުނު ނަމަވެސް، މިކަމުގެ އިތުރު އެއްވެސް ތަފްސީލެއް ހޯމް މިނިސްޓްރީންނާއި ފުލުހުން ދެއްވާފައި ނުވާއިރު، ރައީސް ޔާމީން މާފުށީ ޖަލުގައި ހުންނަވަނިކޮށް މިފަދަ ކަންކަން ހިނގައިދިއުމަކީ ކަންބޮޑުވާ ކަމެއް ކަމަށް އިދިކޮޅުން ރައީސްއަށް ފޮނުއްވި ސިޓީގައި ބުނެފައި ވެއެވެ.\nއެހެންކަމުން ޖަލުގެ ސަލާމަތާއި ރައްކާތެރިކަމަށް އެޅިފައިވާ ފިޔަވަޅުތައް އިތުރަށް ވަރުގަދަ ކުރެއްވުމަށް ވެސް ސިޓީގައި ވަނީ އެދިފައެވެ.\nމީގެ އިތުރުން ރައީސް ޔާމީންގެ ފަރާތްޕުޅުން ހައިކޯޓަށް ހުށަހަޅާފައިވާ މައްސަލަ ކުރިޔަށް ނުދާއިރު، އެމަނިކުފާނަށް ޤާނޫނީ ގޮތުން ހައްޤުވާ ކަފާލާތުގެ ފުރުސަތުވެސް ނުލިބޭކަމަށާއި، ކަން ހިނގާ ގޮތަށް ބަލާއިރު ޔާމީން އާއި އެމަނިކުފާނުގެ އާއިލާ އަށް ސަރުކާރުގެ ފަރާތުން އަނިޔާވެރިވަމުންދާ ކަމަށް ގަބޫލުކުރުމުގެ ފުރުސަތު އެބައޮތް ކަމަށް ސިޓީގައި ބުނެފައި ވެއެވެ.\nއެހެންކަމުން އަނިޔާވެރިކަމަށް ފުރުސަތު ނުދެއްވާ އިހުސާންތެރިކަން އިސްކުރެއްވުމާއެކު، ރައީސް ޔާމީންގެ ހަށިކޮޅަށް ލިބިދާނެ ގެއްލުމަކުން ސަލާމަތް ކުރުމަށްޓަކައި އެމަނިކުފާނު ގެއަށް ބަދަލުކޮށްދެއްވުން އިދިކޮޅު ކޯލިޝަނުން ވަނީ ރައީސްގެ އަރިހުގައި އެދިފައެވެ.\nކޮވިޑް-19 އާ ގުޅިގެން މާފުށި މޮނީޓަރިންގެ ހާލަތަށް ގެނެސް ސިއްހީ ގޮތުން ބަލަންޖެހޭ ކަންކަން ބެލުމުގެ މަސައްކަތް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކުރަމުން އަންނައިރު އެ ރަށް މޮނީޓަރިން އަށް ލަފާފައިވާ އަސްލު ސަބަބު ތަފްސީލުކޮށް ބަޔާން ކޮށްދިނުމަށް އިދިކޮޅުން މީގެ ކުރިން އެދިފައި ވެއެވެ. އަދި އެކަމާއި ގުޅިގެން އިދާރާތަކުން ޖަލުގެ ހާލަތު ހާމަކުރަމުން ނުދާތީ ވެސް އެފަރާތްތަކުން ވަނީ ކަންބޮޑުވުން ފާޅުކޮށްފައެވެ.\nރައީސް ޔާމީން ގެޔަށް ބަދަލު ކޮށްދިނުމަށް އިދިކޮޅުން ރައީސް އަށް ފޮނުއްވި ސިޓީއެއްގައި އެދިފައި ވާއިރު، ރައީސް ޔާމީން ގެޔަށް ބަދަލު ކޮށްދިނުމުގެ ކަންކަން އަވަސް ކޮށްދިނުމަށް ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރްސީއެމް) އަށް ވެސް އިދިކޮޅު ކޯލިޝަނުން ވަނީ ގޮވާލައިފައެވެ.\nއޭޕްރީލް 28, 2020 03:18\nރ.ޔާމިން ދޫކޮށްލުމަށް ގޮވާ އިދިކޮޅު އިސްބޭފުޅުންގެ ހިތުގެ ސާފުކަން އެބައޮތްތޯ ..އިދިކޮޅޭ ކިޔަނީ ވަލަށް ބާރުކޮށް ދަމަންވީމަ ދަމަންޖެހޭނެ..އަދި ދަމާ ނުލަފާ ވެރިންގެ ބަޑު ގުޅެކުޅޭ ފަސްގަޑުމަތީ ޖެއްސެންޖެހޭނެ...ތި ހިންގަނީ އިދިކޮޅު ޕާޓީއެއްތަ...ނުވަތަ ނަގޫފިތި ތިބެ ސަޕޯޓަރުން ހިތްހަމަ ޖައްސަން ކަމެއްކޮށްލަނީ... މިހާރުވެސް ގޭތިބެގެންވެސ އިހުތިޖާޖު ކުރެވޭނެ.. މުޅިން ޓީވީގަ އަލިފް ލައިލާ ވާހަކަ ކިޔަނީ..ސަރުކާރަށް ޕްރެޝަރކުރެވޭނެ.އަދި ސަރުކާރު ސައިޒް ކުރެވޭނެ..ނުހައްގުން ޖަލުގައި މީހަކު ޖަލުގައި ބެހެއްޓުމުގެ ބާރު ނޮއޮންނާނެ....\nއޭޕްރީލް 28, 2020 03:46\nއޭޕްރީލް 28, 2020 06:46\nހަމަ ޔަގީން.މިސަރުކާރު ރީތިގޮތަކަށް ނިމި ދާދިއަވަހަށް ހިނގައިދާނެ. އިންޝާ ﷲ.\nއޭޕްރީލް 28, 2020 16:53\nތީނައަށް މާބޮޑަށް އިނގެނީ\nއޭޕްރީލް 28, 2020 09:26\nކޮވިޑް އޮޮތީ މިތަނުގަ އެކަނިތަ؟ ޢަންތަރީސް.\nއޭޕްރީލް 28, 2020 03:48\nކުށައް އަދަބު ލިބުމަކީ އަނިޔާއައް ވެއްޖެޔާ މިގައުމުގަ ކުއްވެރިންނެއް ނޫޅޭނެ ވަގުންނެއްވެސް ނޫޅޭނެ.\nޢަނިޔާވެރިންނަކަށް އަނިޔާ އެއީ ކޯޗެއްކަން ނޭގޭނެ\nއޭޕްރީލް 28, 2020 05:19\nމިދިޔަ ސަރުކާރުގައި ވަރަށް އަނިޔާވެރިކޮށް ވަރަށް ނާއިންސާފުކޮށް ޝަރީއަތަކާއި ނުލާ ވަރަށް ގިނަ ބަޔަކު ވަރަށްގިނަ ދުވަސް ވަންދެން ޖަލުގައި ބޭތިއްބި. ވެދާނެ އެކަންތައްތައް ރައީސް ޔާމީނާ އަރާ ހަމަކުރީ ކަމަށްވެސް.. މޮޅަށް ދެނެވޮޑިގެންވާނީ ﷲ\nއޭޕްރީލް 28, 2020 05:55\nޔާމީނުގެ ވެރިކަމުގައި ޖަލުގައި ތިބިމީހުން ގެޔަށް ބަދަލުކުރަން ތި ބޭފުޅުން ވަކާލާތުނުކުރެއްވީ ކީއްވެތޯ؟\nއޭޕްރީލް 28, 2020 07:24\nކަލޯ އަދި ރައްޔަތުން ކު ރިމައްޗައް އަންނާނެ ދުވަހެއް ވަ ރައް އަވަހައް އިބައޮތް ހަނދާން ކު ރާރތި\nއޭޕްރީލް 28, 2020 08:18\n1.ދުނިޔޭގެ 214 ގައުަަަަަަަަަަަަަަަަަަމަށް.މިބަލި ޖެހުނީ ރާއްޖޭގެ ބޭއިންސާފުންތޯ. ބޭއިންސާފު އޮތީިި މިއަދު އެކަނި ނޫން. ފާއިތުވި ސަރުކާރުގައިވެސް ބޭ އިންސާފު؟؟؟؟؟؟؟؟؟؟2.މީގެ2އަހަރުގެކުރިން އައި ރަމްޟާންމަހެއްގައި ރައީސްކަންކުރި 80 އަހަރުގެ ބޭފުޅަކު ތި ޖަލުގައި ބޭއްވި ހަދާން ތިވެރިން އެބަހުރިތޯ.....؟؟؟؟؟؟؟؟؟؟\nއޭޕްރީލް 28, 2020 09:16\nބަރަކާތްތެރި ރަމްޟޯންމަހު ކުރާ ހިޔޮ ކަންކަމަކީ ސަވާބާއި\nދަރުމަ އިތުރުވެގެންވާ ކަންކަމެވެ. އަނިޔާވެރިކަން އިސްކޮށް\nބަދަލުހިފުމާއި ބޮޑާކަންދެއްކުން ހިޔޮކަންކަންކަމުގެ ތެރޭގައި\nއޭޕްރީލް 28, 2020 12:10\nތިކަން ޔާމީނަށް ކުރިން ހަނދާންކޮއްދިންނަމަ ހާދަރަގަޅުވީހެވެ. ކިރިއާވެސް އިންސާނިއްޔަތުކަމެއް ހުރިމީހަކުނަމަ ރައީސް މައުމޫނަށް ބަރަކާތްތެރި ރަމަސާން މަހެއްގައި ޖަލުގައި ބަހައްތައިގެން އެދިން އަނިޔާއެއް ނުދޭނެ. ޢެދުވަހު އަތްޖަހަން ތިބި ސައީދު އާ އާދަނުވެސް މިއަދު ހުދު ކަޅަށް ބަދަލުކުރަން އުޅުނަސް އެކަމެއް ނުވާނެ.\nއޭޕްރީލް 28, 2020 09:43\nއިދިކޮޅުން އިޙްސާންތެރިކަން މާނަކުރަނީ ވައްކަންކުރިކަން ސާބިތުވެ ހުކުމްކޮށް ޖަލައްލާފަތިބި މީހުން ދޫކޮށްލާ ގެއައްބަދަލުކުރުމައްތޯ؟ ވަރައްވެސް ހެއްވާ ވާހަކަފުޅެއް، ރިހާކުރު ފުޅިއެއް ނަގައިގެން ޖަލައްލީމީހާގެ ވާހަކައެއްނުދައްކާ، މިމީހުންމިކިޔަނީ ދައުލަތުގެ ހަޒާނާ ފެންފޮދަކާނުލާ ދިރުވާލި މީހެއްގެ ވާހަކަ، މިލިޔަން ޑޮލަރުދިރުވާލާ އަމިއްލަގެ ވިހިބުރިއަށް ނަގަމުންދާމީހެއްގެ ވާހަކަ، ކޮބައިތޯއިންސާފު\nއޭޕްރީލް 28, 2020 10:39\nމައުމޫނުވެސް ރޯދަމަހު އިންނެވީ ޖަލު. ނަޝީދުވެސް ރޯދަމަހު އިންނެވީ ޖަލު. ދެން ކިހިނެއް ވެގެން ތިޔަ ތެޅެބާލަނީ. ކޮވިޑުގެ ސަބަބުން ރަށްރަށުން މީހުން ބާލަންޔާ މާފުށިން މީހުން ބާލަންޔާ ޔާމީނުވެސް ބާލާންވީ. ރޯދަމަހު މިނިވަން ކުރާ ގޮތަކަށް ނޫން ޙުކުމް ކޮފަ ހުރީކީ. އަދި ރޮދަ މަހަކީ ކޮންމެ އަހަރަކު އަންނަ މަހެއްކަން ގާޒީން ދެނެތިބެ5އަހަރަށް ޙުކުމް ކުރީ. ގުރޭޑު5ގެ ކުށްޖަކަށް އެވަރު ކަންނޭގެ. ރައްޔިތުން ކޮވިޑަށް ދީފައިވާ ސަމާލުކަން ގެއްލުވާލަން ނޫޅެއްޗޭ.\nއޭޕްރީލް 28, 2020 10:40\nމިދުވަސްވެސް މާޖީއާއި އެކުވެގެން ދާނެ. ނުލަފާ ވެރިންނަށް ލިބޭނެ ޢަޒާބުވެސް ހަމަލިބޭނެ\nއޭޕްރީލް 28, 2020 10:42\nހަމަ ޔާމީންރައީސްވަރެއނެތޭ ބުނެވޭނީ ކިހިނެއް މުޅިގައުމު ހިންގާލީ ސްޕީޑް ބާރުކަމުން ރައްޔިތުން ހިނިތިންވެފަ މިހާރު އިހުސާސްމި ކުރެވެނީ މުޅި ރާއްޖޭގަ ހާދަހާވާ މަސައްކަތެކޭ އެކުޑަދުވަސްކޮޅު އިދިކޮޅުގެ ނުފޫޒުގެ ތެރެއިންވެސް އެގެނެސްދެއްވީ ސަޅި އިގޭ މިހާރުމިތިބީ އެއްވެސްކަމެއްކުރަންދައްނަބައެއްނޫންހެއް ހީވަނީ މުޅިގައިމުގެ ހަޒާނާ ހުސްއަރުވާލީ ނިކަމެއްޗަކަށް ދިއްކޮށްލި އެއްޗެއްނެތް ހެއްވާކަމަކީ ޔާމީންރައީސް ކޭބުނީ އަދަދު ބަރާބަރަށް ބޭއްކުގަހުއްޓާ ހުކުންމިކުރަނީ ކޭކަމަށް ހަހަހަހަ\nއޭޕްރީލް 28, 2020 11:34\nޔާމީނަކީ މިގައުމުގަ އެއްމެ އަނިޔާވެރި ވެރިކަމެއް ކުރި ރައީސް. ޢިންސާފުގެ ވާހަކަ ދައްކާއިރު ދުނިޔޭގަ ފުރަތަމަ ފަހަރަށް ސްޕްރީމް ކޯޓްގެ ފުރާޅުން ޓިނުނަގައިގެން ފަޑިޔާރުން ހައްޔަރުކުރި ރައީސް. ޙިތްޕުޅުގެ އާލާސްކަން ހުންނަ މީހަކު ކީއްވެތޯ ވެރިކަމުގަ ނުހައްގުން މީހުނަށް އަނިޔާކުރީ. ޢަދި އެވަރު ނުވެގެން ގައުމުގެ ބައިތުލްމާލު އަމިއްލަމިލްކަކަށް ހަދަން މަސައްކަތްކުރީ. ޔާމީނަށް ވޯޓް ދެވުނީތީ ހިތާމަކުރަން.\nއޭޕްރީލް 28, 2020 11:59\nޔަހޫދީންނަކީ ހަމަޔަހޫދީން ޢަމަލާ ބަހާ ދިމާލެއް ނުވާނެ މިބަރަކާތް ތެރި ރަމަޟާން މަހު ރައްޔިތުން ހިތާމާގަ ތިއްބަވާއިރު ރާއްޖެއަށް އިނގިރޭސިވިލާތުން މިހުން އެތެރެކޮށް ހިނިފުޅުވަޑުވަން އާރަށު އޮތުމަކީ ޤަވްމުވެވެރިންގެ ކިބާގަ ހުންނަންޖެހޭނެ ސިފައެއްނޫން\nއޭޕްރީލް 28, 2020 12:01\nއއއިންސާފް ގެ އްލި ، ނާ އިންސާފުން، ވެރިކަން، ދަމަ އިގެން، ރަ އްޔިތުން ބިކަކޮށް، ވެރިންގެ ޖީބްތަ އްފުރާލަ އިފި، ރ ޔާމިން އަށް ވެރިކަންހަވާލް ކޮށްދެ އްވާ.. ކޯވިޑް ގެ މުސީބާތުން މި ކުޑަކުޑަ ދިވެހިރާ އްޖެ ސަލާމަތް ކޮށްދެ އްވާންދޭވް..\nއޭޕްރީލް 28, 2020 12:59\nރައިސްޔާމީން ގެއަށް ބަދަލުކުރުމުން މިސަރުކާރަށް އެއްޗެއް މަދުވަނީތަ .؟އިންސާފޭ ގޮވާއިރު ހުކުމެއް ކޮއްގެން އެހުމެއް ތަންފީޒު ކުރިއެކަކުވެސް ތިބައިގަޑު ތެރެއަކުނެތް .އެހެންމީހުން ވެސް ޖަލަށް ހުކުމެއް ކޮއްފައޮތީތީ އަޅުން ޖަލަށް ވަންނަށްވީނުން.ވަކިބަޔަކަށް ވަކިމީހަކަށް ވަކިގޮތެއް ނޯއްނާނެ .ރައިސްޔާމީނަށް ހުކުމެއް ކުރިއްޔޭ ކިޔާ ޖަލުގަ އޮންނަށް ޖެހޭތަ ؟ގައުމަށް ކަމެއް ކޮއްދިނީ ވެސް ރައިސްޔާމީން .މިއަދުވެސް ކުރެވޭ ކޮންމެ ކަމެއްވެސް ކުރެވެނީ ރައިސް ޔާމީން ކޮއްދީފަ ކުރިމަސައްކަތުގެ ބޭނުން ހިފައިގެން މިއަދު އިބޫ އިސްތިއުފާދިނަސް އިބޫ ކޮއްދިން އެއްވެސް ކަމެއް ފެންނާކަށް ނުހުންނާނެ .މާހޮޔޮއެދޭ މީހަކަށް ވެގެން ތެދުވެރިއަކަށް ވެގެން ބައިއެޅުން ނޫން ކަމެއް ނުކުރޭ .ތަފާތުކުރުން އިންތިހާ ..


ނޫސްބަޔާން: ކޯޓުތަކަށް ހުށަހަޅާ މައްސަލަތައް ލަސްވާކަމަށް މިކޮމިޝަނަށް ހުށަހަޅާ ޝަކުވާ ބެލުމުގައި މި ކޮމިޝަނުން ޢަމަލްކުރާނެ މިންގަނޑު އާންމުކުރުން | Judicial Service Commission\nނޫސްބަޔާން: ކޯޓުތަކަށް ހުށަހަޅާ މައްސަލަތައް ލަސްވާކަމަށް މިކޮމިޝަނަށް ހުށަހަޅާ ޝަކުވާ ބެލުމުގައި މި ކޮމިޝަނުން ޢަމަލްކުރާނެ މިންގަނޑު އާންމުކުރުން\nފަނޑިޔާރުންގެ ސުލޫކީ މިންގަނޑުގައި، ކޮންމެ ފަނޑިޔާރަކުމެ އެފަނޑިޔާރަކު ބެލުމަށް ޙަވާލުކުރެވިފައިވާ ހުރިހާ މައްސަލަތައް ލަސްނުކޮށް ބަލައި ނިންމުމަށް މަސައްކަތް ކުރަންވާނެ ކަމަށް ބަޔާންކޮށްފައިވުމާއެކު، މައްސަލަތަށް ލަސްނުކޮށް ނިންމުމުގައި ފަނޑިޔާރުގެ ޒިންމާ އެކަށީގެންވާ ގޮތަށް އަދާކޮށްފައިވޭތޯ ބެލުމުގައި މިކޮމިޝަނުން ރިޢާޔަތްކުރާނޭ މިންގަނޑު މިކޮމިޝަންގެ JSC-C/CIR/2020/31 ނަންބަރު ސަރކިއުލަރއިން 2020 ނޮވެމްބަރު 30 ވަނަ ދުވަހު ވާނީ ޝާއިޢުކޮށްފައެވެ. މި މިންގަނޑާ އެއްގޮތަށް ޢަމަލުކުރަން ފަށާނީ 2021 ޖެނުއަރީ 01 އިން ފެށިގެންނެވެ. މި މިންގަނޑުގައި ފާހަގަކޮށްފައި ވަނީ ތިރީގައިމިވާ ކަންކަމެވެ.\nދިވެހިރާއްޖޭގެ ފަނޑިޔާރުންގެ ޤާނޫނު (ޤާނޫނު ނަންބަރު 13/2010)ގެ 58 ވަނަ މާއްދާގައި ބަޔާންކޮށްފައިވާގޮތަށް ފަނޑިޔާރަކާ މައްސަލައެއް ހަވާލުކުރާ ދުވަހުން ފެށިގެން6(ހައެއް) މަސްދުވަހުގެ ތެރޭގައި އެ މައްސަލައިގައި ގޮތެއް ކަނޑައެޅިފައި ނުވާނަމަ، އެކަން ސަބަބާއެކު ކޯޓުގެ ނުވަތަ ދާއިރާގެ އިސް ފަނޑިޔާރަށް އަންގާފައިވޭތޯ އާއި އެގޮތަށް އެންގުމަށް ފަހު އެމާއްދާގައި ބަޔާންކޮށްފައިވާ ގޮތަށް މައްސަލަ ކުރިއަށްދާ މިންވަރާ ބެހޭގޮތުން އެ ފަނޑިޔާރަކު މަދުވެގެން މަހަކު އެއްފަހަރު އިސް ފަނޑިޔާރަށް މަޢުލޫމާތު ދެމުން ގޮސްފައިވޭތޯ ބެލުން. އަދި އިސް ފަނޑިޔާރުނަމަ، އެ ކޯޓުގެ ނުވަތަ ދާއިރާގެ ރިޕޯޓް އެކުލަވާލާފައިވޭތޯ ބެލުން.\nމައްސަލަ ނުނިމި ލަސްވާކަމުގެ ޝަކުވާ ހުށަހަޅާފައިވަނީ ޖިނާޢީ މައްސަލައަކާ ގުޅިގެންނަމަ، ޖިނާޢީ އިޖުރާޢަތުގެ ޤާނޫނު (ޤާނޫނު ނަންބަރު 2016/12)ގެ 106 ވަނަ މާއްދާގެ (ކ) އާއި 116 ވަނަ މާއްދާގެ (ހ) ގައި ބަޔާންކޮށްފައިވާ ގޮތުގެމަތީން މައްސަލައިގެ ޝަރީޢަތުގެ އަޑުއެހުންތައް ބާއްވާނެ ތާރީޚުތަކާއާއި ގަޑި ކަނޑައަޅައި ތާވަލު މައްސަލައިގައި ހިމެނޭ ޚަޞްމުނަށް ދީފައިވޭތޯ ބެލުން.\nދިވެހިރައްޖޭގެ ފަނޑިޔާރުންގެ ޤާނޫނު (ޤާނޫނު ނަންބަރު 2010/13) ގެ 36 ވަނަ މާއްދާއާއި ކޯޓުތަކުގެ ޤާނޫނު (ޤާނޫނު ނަންބަރު 2010/22)ގެ 30 ވަނަ މާއްދާގެ (ބ) އާއި 55 ވަނަ މާއްދާގެ (ބ) އާއި 68 ވަނަ މާއްދާގެ (ނ)ގެ (3) ވަނަ ނަންބަރުގައި ބަޔާންކޮށްފައިވާގޮތަށް ކޯޓުތަކަށް ހުށަހެޅޭ މައްސަލަތައް ލަސްވުމާ ގުޅޭގޮތުން އިސް ފަނޑިޔާރުން އަދާކުރަންޖެހޭ މަސްޢޫލިއްޔަތުތައް އިސްފަނޑިޔާރުން އަދާކޮށްފައިވޭތޯ ބެލުން.\nޤާނޫނެއްގައި ވަކި މުއްދަތެއްގައި ފަނޑިޔާރު ފިޔަވަޅު އަޅަންޖެހޭނެކަމަށް ބަޔާންކޮށްފައިވާ ކަމެއްގައި އެ މުއްދަތަށް ޢަމަލުކޮށްފައިވޭތޯ ބެލުން.


Hulhuvaalevigen Dhaa Sharee’athakun Raees Yameen Ge Kusheh Neii Kan Raiyyithun Ninmmaifi- Shiyam ހުޅުވާލެވިގެންދާ ޝަރީއަތްތަކުން ރައީސް ޔާމީންގެ ކުށެއްނެތްކަން ރައްޔިތުން ނިންމައިފި – ޝިޔާމް – Huvadhoo News Hulhuvaalevigen Dhaa Sharee’athakun Raees Yameen Ge Kusheh Neii Kan Raiyyithun Ninmmaifi- Shiyam Huvadhoo News\nހުޅުވާލެވިގެންދާ ޝަރީއަތްތަކުން ރައީސް ޔާމީންގެ ކުށެއްނެތްކަން ރައްޔިތުން ނިންމައިފި – ޝިޔާމް\nއެކި މަރުޙަލާތަކުގައި ހުޅުވާލެވިގެން ކުރިއަށްގެންދާ ރައީސް ޢަބްދުﷲ ޔާމީން ޢަބްދުލްގައްޔޫމްގެ ޝަރީއަތްތަކުން ރައީސް ޔާމީންގެ ކުށެއް ނެތްކަން ރައްޔިތުން ނިންމައިފި ކަމަށް ޕީޕިއެމްގެ ނައިބު ރައީސް ނައިފަރު ދާއިރާގެ މެމްބަރު އަޙްމަދު ޝިޔާމް ވިދާޅުވެއްޖެއެވެ. ޕީޕީއެމްގެ ޖަލްސާގައި ވާހަކަދައްކަވަމުން ޝިޔާމް ވިދާޅުވީ އެމަނުކުފާނުގެ ޝަރީޢަތް ދަށު ކޯޓުތަކުގައި ފެށިގެން މިއަދާހަމައަށް އައިއިރު ދައްކަވާފައިވަނީ ސާބިތުކަން ކަމަށާއި ކޮންމެ ދުވަހެއްގެ އަޑުއެހުމުން ރައްޔިތުންނަށް ރައީސް ޔާމީންގެ ކުށެއް ނެތްކަން އިތުރަށް ހާމަވެގެންދާކަމަށެވެ.\n“އެންމެ ފަހުން ސުޕްރީމް ކޯޓުގައި އެމަނިކުފާނު ދެއްކެވި ވާހަކަފުޅުން އެކަނިވެސް ، ދަށު ކޯޓުން ހައިކޯޓުން ސުޕްރީމް ކޯޓަށް މުޅި މައްސަލަ ހުރިގޮތަށް ސާފުވެގެންދިޔަ. އެމަނިކުފާނު ތެދުވެ ވަޑައިގެން ވާހަކަފުޅު ދައްކަވާ ކޮންމެ ފަހަރަކު އެތައް ކަމެއް އަންގައިދޭ.” ޝިޔާމް ވިދާޅުވިއެވެ.\nރައީސް ޔާމީންގެ ޝަރީއަތަކީ އިންސާފުވެރި ޝަރީޢަތެއް ނޫންކަމަށާއި އެމަނިކުފާނުގަ މައްޗަށް ކުރި ދައުވާއާއި އަދި ޝަރީޢަތްކުރެވުނު މައްސަލައާއި މިހުރިހާ ކަމެއްގައިވެސް ފެށުއެރުންތަކެއް ހުރިކަން ފާހަގަކުރެއްވިއެވެ. ރައީސް ޔާމީންގެ އެކައުންޓަށް ޖަމާވެފައިވަނީ އެމަނިކުފާނަށް މީހަކު ދޭންޖެހޭ އެމަނިކުފާނަށް ދަރާފައިވާ ފައިސާ ކަމަށާއި، މިވަގުތާ ހަމައަށްވެސް އެފައިސް ވަނީ ދައުލަތުގެ ބެލުމުގެ ދަށުގައި ކަމަށް ޝިޔާމް ވިދާޅުވިއެވެ. މިމައްސަލައިގައި ކަންކަން ހިނގަމުންދާ ގޮތަކީ ގޭގެ ސިޓިންގ ރޫމްގައި އިންނަ ކުޑަކުއްޖާއަށްވެސް ވިސްނޭ ކަންކަން ކަމަށާއި ކޯޓުތަކުގެ ފަނޑިޔާރުންނަށް މިކަން ކަން ނުވިސްނޭ ސަބަބު އެބޭފުޅުން ކިޔާދެއްވަމުން އެބަގެންދަވާ ކަމަށް ޝިޔާމް ވިދާލުވިއެވެ.\n“އިހަށް ދުވަހު އިވުނީ އޯޑިއޯއެއް. ފަނޑިޔާރުން އެބޭފުޅުންނަށް ވިސްނި ވަޑައިނުގެން އުޅުއްވާ ސަބަބު އެއޮތީ ވަރަށް ރަނގަޅަށް ކިޔާދެއްވާފައި. ބައެއް ބޭފުޅުންނަށް ޕްރޮމޯޝަން ލިބިފައި އެބަހުރި. އަނެއްބައި ފަނޑިޔާރުން ގަންޕޮއިންޓްގައި ބައިތިއްބާފައި ރައީސް ޔާމީނަށް ހުކުމް ކުރީ. ފަނޑިޔާރުން ރަހީނު ކުރުކަމަށް ފަނޑިޔާރުން އެހެރީ ވިދާޅުވެފައި.” ޝިޔާމް ވިދާޅުވިއެވެ.\nއޯޑިއޯތަކުގެ ހަގީގަތް ދެނެ ނުގަނެވެނީސް ސުޕްރީމް ކޯޓުގައި ރައީސް ޔާމީންގެ ޝަރީޢަތް ކުރިއަށް ގެނެދެވޭނެ ކަމަށް ގަބޫލު ނުކުރައްވާ ކަމަށްވެސް ޝިޔާމް ވިދާޅުވިއެވެ.\nމިއަދު ދިވެހިރާއްޖޭގެ މިނިވަންކަމާ އިސްތިގްލާލު މިއޮތީ ރައީސް ޔާމީނާ ގުޅި ލާމެހިފައި ކަމަށާއި އެމަނިކުފާނުގެ މައްޗަށް ސުޕްރީމް ކޯޓުން ނާއިންސާފު ހުކުމެއްކޮށްފާނެތީ މިއަދު ބިރުވެރިކަން އެބައޮތް ކަމަށް ޝިޔާމް ވިދާޅުވިއެވެ. ގައުމުގެ ރައްޔިތުންގެ ކުރިމަގު މިއޮތީ ރައީސް ޔާމީނާއި ގުޅިލާމެހިފައިކަމަށްވެސް ވިދާޅުވިއެވެ.\nއދ.ގެ ޢާއްމު މަޖިލީޙުގެ ރިޔާސަތުގެ ހުވާކުރެއްވުމަށްފަހު މިއަދު އިބްރާހީމް މުހައްމަދު ސާލިހުގެ ޚާރިޖީ ސިޔާސަތުގެ ފުރިހަމަކަން ދައްކުވައިދޭ ކަމަށް ވިދާޅުވިއިރު ޢަބްދުﷲ ޝާހިދު އެވަނީ ޤާނޫނުއަސާސީގައި އޮތް ހުވައާއި ޚިލާފު ވެފައިވާ ކަމަށް ޝިޔާމް ވިދާޅުވިއެވެ. ” ސައްތައިން ސައްތަ މުސްލިމް ގައުމެއްގެ ވަޒީރެއް. ގާނޫނު އަސާސީގެ ޖަދުވަލު 1 ގައި އޮންނާނެ ކުރަންޖެހޭ ހުވާ. އެހުވައާ ޚިލާފުވީ ފުރަތަމަވެސް. ކްރިސްޓިއަން ދީނުގެ މީހުން އަޅުކަންކުރާ ފައްޅިއެއްގައި އެންމެ ފުރަތަމަވެސް ވާގިއެދުނު ފަރާތަކުން ވާގި އެދުނީ. އެހިސާބުން ގަބޫލުކުރަނީ އަބްދުﷲ ޝާހިދުގެ ވަޒީރުކަން އެ ދިޔައީ ކަމަށް” ޝިޔާމް ވިދާޅުވިއެވެ.\n” ކޮން ޚާރިޖީ ސިޔާސަތެއް ވަރުގަދަ ވެގެންތޯ މިއުޅެނީ. ކޯޗެއްތޯ ދައްކަން އޮތީ. ފިޔަވަތީގައި ކުޑަކުދިން ފުރާޅުމަތީގައި ތިބިތަންތޯ ބޭރު ދުނިޔެއަށް ދައްކަން އޮތީ؟ ފުރާޅުމަތީގައި ހުރި ކުއްޖާ އެބުނެދެނީ މިގައުމުގެ ހާލަތު. ޒުވާނުން ގޮނޑު ހޮވައިގެން ކާތަންތޯ ދައްކަން އޮތީ؟ މިއީ ގައުމުގެ ހާލަތު. މިއަދު ބޭރު ދުނިޔެއަށް ދައްކާނެ އެއްޗެއް ގައުމަކު ނެތް.”\nޚާރިޖީ ސިޔާސަތުގެ ވަރުގަދަ ވެގެން ޢާބްދުﷲ ޝާހިދު ދައްކަން އޮތީ މިގައުމު އަކަމީޓަރުން އަކަމީޓަރުން ބަހާލާފައި އޮތް މަންޒަރުތޯވެސް ޝިޔާމް ސުވާލުކުރެއްވިއެވެ.


ރާއްޖޭގެ ރަދުން އިސްލާމްވީ ހިޖްރީ ގޮތުން2ރަބިލް އާޚިރު މަހުގައި ބާ؟Mikal News\nރާއްޖޭގެ ރަދުން އިސްލާމްވީ ހިޖްރީ ގޮތުން2ރަބިލް އާޚިރު މަހުގައި ބާ؟\n12 ޖެނުއަރީ 2016, 10:48 |\nމިއަދަކީ ރާއްޖެ އިސްލާމްވި ދުވަސްކަމުގައި ބެލެވޭ ދުވަހެއެވެ. ރާއްޖެ އިސްލާމްވި ދުވަސް ކަމަށް ބަލަމުން އަންނަނީ އެއިރު ރާއްޖޭގެ ރަސްކަމުގައި ހުންނެވި ދަރުމަވަންތަ ރަސްގެފާނު (މުހައްމަދު ބުނި އަބްދުﷲ) އިސްލާމް ދީން ގަބޫލުކުރެއްވި ދުވަސް ކަމަށް ތާރީޚީ ގޮތުން ބެލެވެއެވެ. ތާރީޚީ ލިޔުންތަކުން ބޮޑަށް ބުރަވެވެނީ އެއީ ހިޖުރައިން 540 ވަނަ އަހަރު ރަބިއުލް އާޚިރު މަހުގެ2ވަނަ ދުވަސް ކަމަށެވެ.\nމިދުވަސް ފާހަނގަ ކުރަން ފެށުނީ ރާއްޖޭ އިސްލާމްވި ކަމަށް ބުނާ ތާރީޚުން (540ހ.) ފެށިގެން 835 އަހަރު ދުވަސް ފަހުން (1374ހ.) ދުވަސް ފަހުން ކަމަށް ތާރީޚު ތަކުން ދައްކައެވެ. އެދުވަސްވަރުގެ ލިޔުންތަކުގެ މަދުކަމާއި ބަލިކަށިކަމާއި އަދި އެހާ ގިނަ ދުވަސް ފަހުން މިދުވަސް (10 ވަރަކަށް ދަރިކޮޅު ނުވަތަ ޖެނެރޭޝަން ފަހުން) ފާހަނގަ ކުރަން ފެށުމާއެކު މިތާރީޚުތައް އެހާ ސާފުސީދާ ނުވެދާނެއެވެ.\nއެދުވަސްވަރަކީ އަރަބި ބަހުން ތައުލީމު ހާސިލުކުރުމަށް އިސްކަމެއް ދެވިގެން ދިޔަ ދުވަސްވަރަކަށް ވުމާއެކު ތާރީޚީ ކަންކަމުގައި ބޮޑަށް ބޭނުންކޮށްފައި ވަނީ ހިޖްރީ ތާރީޚެވެ. އެގޮތުން ރާއްޖެ އިސްލާމްވި ދުވަސް ފުރަތަމަ ފާހަނގަ ކޮށްފައި ވަނީ ހިޖްރީ ގޮތުން 1374ގެ ރަބިއުލް އާޚިރު މަހު2ވަނަ ދުވަހުއެވެ. އެއީ މިލާދީ ތާރީޚުން 28 ނޮވެމްބަރު 1954 އެވެ. އެ ދުވަސްވަރަކީ ދެ ޖުމްހޫރިއްޔާ ދެމެދުގެ ރަސްކަމުގެ ދުވަސްވަރެވެ. މުހައްމަދު ފަރީދުގެ ރަސްކަމުގެ ދުވަސްވަރެވެ. ރަސްކަމުގެ ދުވަސްތަކާއި އެކު ދެ ވަނަ ޑިމޮކްރަސީ ފެށެންދެން މިދުވަސް ފާހަނގަ ކޮށްފައި ވެއެވެ.\nމިހާރު މިދުވަސް ފާހަނގަ ކުރުމަށް ކުރެވެނީ ކޮން ކަމެއްބާއެވެ؟ އެގޮތުން މިއަދަކީ ވެސް ދިވެހި ދައުލަތުގެ ބަންދު ދުވަހެކެވެ. އާދެ، 1437 ވަނަ އަހަރުގެ ރަބިއުލް އާޚިރު މަހުގެ ދެ ވަނަ ދުވަހެވެ. ރޭ ވެރިރަށް، މާލޭގައި ސަރުކާރުން މިދުވަސް ފާހަނގަކުރުމަށް ރަސްމީ ޖަލްސާއެއް ބޭއްވިއެވެ. އަތޮޅު ތެރޭގައި އެއްވެސް ކަމެއް ކުރި ކަން އެގޭކަށް ނެތެވެ.


ދީނީ ނަސޭހަތް ދޭ މީހުން އެނގޭ ވަރަށް ވުރެ ނަޝީދުގެ ލާދީނީކަން ބޮޑު: އިޔާޒް – Dhen.mv\nދީނީ ނަސޭހަތް ދޭ މީހުން އެނގޭ ވަރަށް ވުރެ ނަޝީދުގެ ލާދީނީކަން ބޮޑު: އިޔާޒް\nFebruary 18, 2020 - 11:00 pm\nދީނީ ނަސޭހަތް ރަނގަޅު ގޮތުގައި ދެއްކާ ބޭފުޅުންނާއި އެނޫން ބޭފުޅުން ވަކި ކުރައްވަން އެނގިވަޑައިގަންނަވާ ވަރަށް ވުރެ މަޖިލީހުގެ ރައީސް މުހައްމަދު ނަޝީދުގެ ލާދީނީކަން ބޮޑު ކަމަށް ދީނީ އިލްމުވެރިޔާ ޑރ. މުހައްމަދު އިޔާޒް ވިދާޅުވެއްޖެއެވެ.\nއިޔާޒް މިހެން ވިދާޅުވީ މަޝްހޫރު ދީނީ އިލްމުވެރިޔާ ޑރ.ބިލާލް ފިލިޕްސް ރާއްޖެ ގެންނަން ފެނިވަޑައިނުގަންނަވާ ކަމަށް ނަޝީދު ވިދާޅުވުމާ ގުޅިގެންނެވެ.\nނަޝީދު ކުރެއްވި ޓްވީޓެއްގައި ވިދާޅުވީ ޑރ. ބިލާލް އަކީ ދީނީ ހެޔޮ ލަފާ ނަސޭހަތް ދެއްވާ ބޭފުޅެއްގެ ގޮތުގައި ގިނަ އިސްލާމީ މުޖުތަމައުތަކުން ބަލައި ނުގަންނަ ކަމަށާއި އެ ބޭފުޅާ ރާއްޖެ ގެންނާކަށް ނުފެންނަ ކަމަށެވެ.\nނަޝީދުގެ މި ވާހަކަތަކށް ރައްދު ދެއްވައި އިޔާޒް ވަނީ ނޭނގޭ ވާހަކަ ނުދައްކަވާ މަޑުން ހުންނެވުމަށް ނަޝީދަށް ގޮވާލައްވާފައެވެ.\n"ދީނީ ނަސޭހަތް ރަނގަޅު ގޮތުގައި ދެއްކާ ބޭފުޅުންނާއި އެނޫން ބޭފުޅުން ވަކި ކުރައްވަން އެނގިވަޑައިގަންނަވާ ވަރަށް ވުރެ މަނިކުފާނުގެ ލާދީނީކަން ބޮޑު. ނޭނގޭ ވާހަކަ ނުދައްކަވާ މަޑުން ހުންނެވޭތޯ ބައްލަވާ. ފަތަށްވެސް ލުއި ވާނެ." އިޔާޒް ވިދާޅުވިއެވެ.\nފަސް އަހަރުގެ ދަރިފުޅު އިންޑިއާގައި، މައިންބަފައިން އޮސްޓްރޭލިއާގައި ދަރިފުޅު ގެނެވޭނެ ގޮތެއް ނެތިފަ


Actor Raj kumar rao aaai loabiveriyaa patralekha kaivenikohffi - vNews.mv\nއެކްޓަރު ރާޖްކުމާރް ރާއޯއާއި ލޯބިވެރިޔާ ޕަތްރަލެކާ ކައިވެނިކޮށްފި\nމަރިޔަމް ޝާހިދާ 17 November 2021, 22:13\nބޮލީވުޑްގެ އެކްޓަރު ރާޖްކުމާރް ރާއޯއާއި ދުވަސްވީ ލޯބިވެރިޔާ އަދި ބަތަލާ ޕަތްރަލެކާ ކައިވެނިކޮށްފިއެވެ.\nޒަމާންތަކެއް ވަންދެން ލޯބީގެގޮތުން ގުޅިގެން އުޅުމަށްފަހު ކައިވެނިކުރަމުން ދެ ތަރިން ނިންމާފައިވަނީ މިމަހުގެ ކުރީކޮޅުގައެވެ. އެކްޓަރު ރާޖްކުމާރް ރާއޯ ދެމީހުންގެ ކައިވެނީގެ ފޮޓޯތައް ސޯޝަލް މީޑިއާގައި ހިއްސާކުރުމަށްފަހު ބުނެފައިވަނީ، 11 އަހަރު ލޯބީގެގޮތުން ގުޅިގެން އުޅުމަށްފަހު މިއަދު ޕަތްރަލެކާގެ ފިރިމީހާގެގޮތުގައި ހުރުމުގެ ލަގަބު ލިބުމަކީ ދިރިއުޅުމުގައި މިހާތަނަށް ލިބުނު އެންމެބޮޑު އުފަލެވެ.\nއެކްޓަރު ރާޖްކުމާރު ބުނެފައިވަނީ ޒަވާޖީ ހަޔާތުގެ ބައިވެރިއަކަށް އެންމެ ގާތް ރަހްމަތްތެރިޔާ ވެގެންދިއުމީ ދިރިއުޅުން އުފާކޮށްދީ ކާމިޔާބީއާ ހަމައަށް ވާސިލުވުމަށް ވަރަށް މުހިއްމު ކަމެކެވެ.\nއެކްޓަރު ރާޖްކުމާރްއާއި ޕަތްރަލެކާ އެކީގައި ކުޅެފައިވާ ފިލްމު "ސިޓީ ލައިޓް"އަކީ ވަރަށް ގިނަ ބައެއްގެ މަގުބޫލުކަން ލިބިގިންދިޔަ ފިލްމެކެވެ. އެއަށްފަހު ޕަތްރަލެކާ ފެނިފައިވަނީ ވަރަށް މަދު ފިލްމުތަކަކުންނެވެ. އޭނާގެ އެންމެ ފަހުން ރިލީޒްވެފައިވަނީ، ޒީ5 އަލި އަލްޓް ބާލާޖީއިން ރިލީޒްކުރި "މޭން ހީރޯ ބޯލް ރަހާހޫ" ނަމަކަށް ކިޔާ ވެބް ސީރީޒްއެކެވެ.\n2013ވަނަ އަހަރު ރިލީޒްވި ފިލްމު "ކައި ޕޯ ޗޭ"އިން ގިނަ ބައެއްގެ މަގުބޫލުކަން ހޯދި އެކްޓަރު ރާޖްކުމާރާއާއި ޕަތްރަލެކާ ލޯބީގެގޮތުން ގުޅިގެން އުޅޭކަން އިއުލާނުކުރީ 2010ވަނަ އަހަރުއެވެ.\nބޮލީވުޑްގައި ލޯބީގެގޮތުން ގުޅިގެން އުޅޭ ގިނަ ޖޯޑުތަކަށް ބްރޭކެއް އައިކަމުގައިވީ ނަމަވެސް ރާޖް އަދި ޕަތްރަލެކާ ވެފައިވަނީ ވަރަށް ގިނަ ބައެއްގެ މެދުގައި މަގުބޫލު ޖޯޑަކަށެވެ. ހާއްސަކޮށް އެކްޓަރު ރާޖްކުމާރް ރާއޯގެ ފޭނުންގެ މެދުގައި ދެމީހުންގެ މަގުބޫލުކަންވެސް ވަރަށް ބޮޑެވެ.\nފިލްމު "ޝާހިދް"އިން އެންމެ މޮޅު އެކްޓަރުގެ ނެޝަނަލް އެވޯޑްވެސް ލިބިފައިވާ ރާޖްކުމާރް ރާއޯއަކީ ބޮލީވުޑުގައި ހިމެނޭ އެކްޓަރުންގެ ތެރެއިން ފިލްމުކުޅުމަށް ވަރަށް ލޯބިކުރާ އަދި ފޯރި ހުންނަ އެކްޓަރެކެވެ. ހެއްވާ މަޖާ ފިލްމުތައް ކުޅެ ބެލުންތެރިން ހެއްވާލާ އެކްޓަރު އަބަދުވެސް ބަލަނީ އާދަޔާ ޚިލާފު ތަފާތު ސްކްރިޕްޓެއް އެކުލެވޭ ފިލްމެއް ކުޅެވޭތޯއެވެ.\nމިފަދަ ފިލްމުތަކުގެތެރޭގައި، ބަތަލާ ޝްރަދާ ކަޕޫރާއެކު ފެނިގެންދިޔަ ފިލްމު "ސްޓްރީ" އަދި ބަތަލާ ޖާންވީ ކަޕޫރާއެކު ކުޅެފައިވާ ފިލްމު "ރޫހީ" ހިމެނެއެވެ. ރާޖް ކުމާރް ރާއޯގެ އެންމެ ފަހުން ރިލީޒްވެފައިވާ ފިލްމަކީ، މިއަހަރުގެ އޮކްޓޯބަރު މަހު ޑިޒްނީ ހޮޓް ސްޓަރއިން ރިލީޒްވި ފިލްމު "ހަމް ދޯ ހަމާރޭ ދޯ"އެވެ.


Miadhu Hifaa Irukeytha Raajje Akah Nufennaane: Raees Maumoon - Vaguthu\nމިއަދު ހިފާ އިރުކޭތަ ރާއްޖެއަކަށް ނުފެންނާނެ: މައުމޫން\n11 މަސް ކުރިން ( ޖޫން 10, 2021 )\nމިއަދު ހިފާ އިރުކޭތަ ރާއްޖެއަށް ނުފެންނާނެ ކަމަށް ފަލަކީ އިލްމުވެރިޔާ އަދި ކުރީގެ ރައީސް މައުމޫން އަބްދުލްގައްޔޫމް ވިދާޅުވެއްޖެއެވެ.\n"ރިންގް އޮފް ފަޔާ" ނަމަކަށް ކިޔާ މި އިރުކޭތައާއި ގުޅިގެން ރައީސް މައުމޫން ކުރެއްވި ޓްވީޓްގައި ވަނީ ފަލަކީ މާހިރުން ބުނާގޮތުން މިއަދު ހިފާ އިރުކޭތަ ރާއްޖެއަށް ނުފެންނާނެ ކަމަށެވެ. އެ އިރުކޭތަ ފެންނާނީ އޭޝިޔާގެ އުތުރު ސަރަޙައްދަށާއި ޔޫރަޕް އަދި އެމެރިކާއަށް ކަން މައުމޫން ފާހަގަކުރައްވާފައިވެއެވެ.\nފަލަކީ މާހިރުންބުނާގޮތުގައި މިއަދު ހިފާ އިރުކޭތަ ރާއްޖެއަކަށްނުފެންނާނެ. ފެންނާނީ އޭޝިޔާގެއުތުރު ސަރަޙައްދަށާއި ޔޫރަޕަށާއި އެމެރިކާއަށް . سبحان الخالق!\n— Maumoon Abdul Gayoom (@maumoonagayoom) June 10, 2021\nމި ކޭތަ ހިފަންފަށާނީ ރާއްޖެ ގަޑިން މެންދުރު 13:12 ގައެވެ. ކޭތަ ފުރިހަމަވާނެ ކަމަށް ބެލެވެނީ 40 މިނެޓް ތެރޭގައި ކަމަށް ނާސާގެ ފަލަކީ މާހިރުން ބުނެއެވެ. އެއިދާރާއިން ބުނާ ގޮތުގައި އިރާއިދުނިޔެއާ ދެމެދަށް ވާގޮތަށް ހަނދާއި އެއްރޮނގަކަށް އަންނައިރު، ދުނިޔެއަށް ހަނދުގެ ވަށައިގެން އިރު ފެންނަން ހުންނާނީ އަނގޮޓިއެއްގެ ސިފައިގައެވެ.\nއިސްލާމިކް މިނިސްޓްރީއިން "ވަގުތު" އަށް ވިދާޅުވީ މިއަހަރު ހިފާ އެއްވެސް ކޭތައެއް ރާއްޖެއަށް ނުފެންނާނެ ކަމަށެވެ. އެހެންކަމުން އެއްވެސް ކޭތަ ނަމާދެއް މިއަހަރު ރާއްޖޭގައި ނުކުރާނެ ކަމަށެވެ.\n'Ring of fire' solar eclipse 2021: Path, viewing maps and photo guide https://t.co/PWZ1XwJ2ro pic.twitter.com/NWN2TT4DXK\n— SPACE.com (@SPACEdotcom) June 10, 2021\nމިއީ މިއަހަރު ހިފާ އެންމެ ފުރަތަމަ އިރުކޭތައެވެ. ކޮންމެ އަހަރަކުވެސް2ފަހަރު އިރުކޭތަ ހިފައެވެ. އިރުކޭތަ ހިފާގޮތް ފަލަކީ އިލްމުވެރި މައިގަނޑު ތިން ގޮތަކަށް ބަހާލައެވެ. އެއީ ފުރިހަމަ ނޫން އިރުކޭތަ (ޕާޝަލް ސޯލާ އިކްލިޕްސް) އާއި އެނުލާ އިރުކޭތަ (ބޮޅު އިރުކޭތަ) އާއި ޓޯޓަލް ސޯލާ އިކްލިޕްސް ނުވަތަ ފުރިހަމަ އިރު ކޭތައެވެ.\nފުރިހަމަ އިރުކޭތައެއް ސީދާ ހަމަ ލޮލުން ބެލިޔަސް ލޮލަށް އެއްވެސް ގެއްލުމެއް ނުލިބޭނެއެވެ. ނަމަވެސް ސޯލާ އިކްލިޕްސް އަދި ފުރިހަމަނޫން އިރުކޭތައެއް ހަމަލޮލުން ބެލުމަކީ ލޮލުގެ ރެޓިނާ ހަލާކުވެދާނެ ކަމެކެވެ. ފެންގަނޑަކުން އިރުކޭތައިގެ ހިޔަނި ބެލިޔަސް އަދި އައިނަކުން ނުވަތަ ޓެލަސްކޯޕަކުން އިރުކޭތަ ބެލިޔަސް ލޮލަށް ގެއްލުމެއް ނުލިބޭނެއެވެ.\nސަތޭކަ އަހަރު ތެރޭ ހިފާ އެންމެ ތަފާތު އިރުކޭތަ މާދަމާ ފެންނާނެ\nމިރޭގެ ހަނދު ކޭތަ ރީއްޗަށް ފެންނާނީ 12:24 ގައި\nރަށްރަށުގައި މާދަމާ ރޭ ކޭތަ ނަމާދު ކުރާނެ\nޖޫން 10, 2021 12:28\nމައުމޫނަކީ ފަލަކީ ޢިލްމުވެރިއެއް ދޯ! ދީނީ ޢިލްމުވެރިއެއްކަމަށް ހެދިގެން އުޅެނީތަ؟ އަދިކިރިޔާ މި އެނގުނީ!\nޖޫން 10, 2021 14:58\nނޫނޭ 'ވެރި' މިލަފުޒު އައީމަ ހުންނާ ނީ ވެފަ، މި ހަނދުވެސް ފެންނާނީ ވެސް އަލިވާގެ އާ ދިމާއިން ބެލީމަ ހަމަ އެކަނި މައުމޫނަށް ކަމަށް ވަނީ. ވެރިކަމާ ހެދި ބޫތުކައިފަ،،،،،،\nޖޫން 10, 2021 17:00\nފަލަކީ އިލްމެއްވެސް ނޫން. ނުޖޫމީ އިލްމު\nޖޫން 10, 2021 12:29\nއެކަމު ވަގުތު އިން ބުނީ ފެންނާނެ އޭ!\nއޭރު ވެސް މައުމޫނު ގާތު އެހިނަމަ އެހެން ނުވީސް ދޯ! 😏😏😏😏\nޖޫން 10, 2021 13:41\nކޭތަ ހިފުމުގެ ވާހަކަ މުހިއްމު ވޫދައިން މިޤައުމަށް ކުރިމަތިވާ އެއްވެސް ކަމެއގައި މަނިކުފާނުގެ ވިސްނުން ފުޅެއް ނެތީތޯ ހަމަ ދެއްވާނެ ނަސޭޙަތެއްވެސް ބެތީތޯ ؟\nޖޫން 10, 2021 14:57\nހަނދުކޭތަ، އިރުކޭތައާ ގުޅޭގޮތުން މަނިކުފާނު އެއްޗެއް ބުނެފިނަމަ، ތިޔަ ކަމުގައި ކޮންމެވެސް އެހެން ކަންތައް ގަނޑެއް ހިނގާނެ! އަނެއްކާ ކޮންކަހަލަ ކަމެއް ހިނގަންބާ އުޅެނީ....\nޖޫން 10, 2021 15:42\nމައުމޫނު އަކީ ފަލަކީ ޢިލްމުގެ ޢިލްމު ވެރިއެއް ނޫން، އެކަމަކު މީނާ ކުރާކަމެއްކަމަށް ބެލެވެނީ ޓައިމް އެންޑް ޑޭޓް ކިޔާ ސައިޓެއް ގައި މިހުރިހާ މަޢުލޫމާތު ހުންނާނެ، ކުރިއަށް އެންހާސް އަހަރުގެ ހަނދު ކޭތަ އާއި އިރުކޭތަ އާއި މޫސުމީ އެތަށް މަޢުލޫމާތު ވަކި ވަކިން ލިބެން ހުންނާނެ، ކޮންމެ ޤައުމެއްގެ ކޮންމެ ސަރަހައްދެއް ވަކިން އެގެން ހުންނާނެ، އިރާއި ހަނދު ގެ ދަތުރު ކުރާ ޕޮޒިޝަން ތަކާއި ހަނދާއި އިރާއި ދުނިޔެއާ ދެމެދު ހުރި ދުރުމިނާ، އިރު އަރާ އޮއްސޭނީ ކޮން ދިމާއަކަށް ކަން އެނގެން ހުންނާނެ އިނގިރޭސި ބަސް އެނގޭ ކޮންމެ މީހަކަށްވެސް އެސައިޓުން މަޢުލޫމާތު ނަގައިގެން މޮޅެތި ވާހަކަ ދެއްކިދާނެ، މައުމޫނު ކޮބާ ބޮޑު ކޭތަ އެއް ހިފަން ތައްޔާރު ނުވަތަ.\nޖޫން 10, 2021 16:13\nމައުމޫނަށް ފަލަކީ ނޫން ވާހަކަ އެއް ނުދެއްކެވެނީތޯ؟ ގައުމު މި ފަނާވަނީ. ވަޒީފާ ގެއްލި. އަނގަޔާއި އަތާ ދިމާނުވެ، އެތައް ބަޔަކު މި ދަނީ. ގައުމުގެ އިގްތިސާދު ބިކަވަނީ. އިސްްތިގުލާލު ފުނޑެނީ. ސިޔާސީ ކޯޅުން ގަދަވަނީ. އެކަމަކު.... މަނިކުފާނު ހަމަ ކޭތަ ފެނޭތޯ؟ ވާނުވާގަތޯ؟\nޖޫން 10, 2021 17:16\nއޭ މިހިރަ ބޭބޭ..މި އަދު ހިފާނީ ހަދު ކޭތަ އެ އް ނޫން..ދެން ލަލަލާ..\nބޭކާރު ވާހަކަ ނުދައްކާ އަނބިމީހާ އާ ދަރިން ބުރުގާ އަޅުވާ ނިވާ ކޮއްބަލަ.. މާ ދީން އެނގޭ މީހަކަށްވެސް ވެގެން އުޅޭނެ.. އެކަން އެނގޭ އަނބިމީހާޔާ ދަރިން ތިބޭ ގޮތުން.\nޖޫން 10, 2021 19:08\nސިޔާސީ ކޭތައެއް ހިފަން އުޅެނީބާ؟، މަނިކުފާ މިބާވަތުގެ ފަލަކީ ނުޖޫ މީ ޢިލް މުގެ މާހިރެެއްތާ، ބަޔަކަށް ހިފިކަން ނޭގޭ ކޭތަވެސް މަނިކުފާނަށް އެބައެގޭ !\nފަލަކީ ޢިލްމުން ބަލައިދީބަލަ ކޮވިޑު ރަގަޅުވެ ހިއްނަވަރު އިބުރާހިމްގެ ވެރިކަން ވެއްޓެނެ ދުވަހެއް މިހިރަ ތިރީސްއަހަރާ


Seashells Aa Gulhigen Raajje In Kandufalhuge Dhiraasaa Eh Kuranee | Hathaavees\nސީޝެލްސްއާ ގުޅިގެން ރާއްޖެއިން ކަނޑުފަޅުގެ ދިރާސާއެއް ކުރަނީ\nފަރސްޓް ޑިސެންޓް މިޑްނައިޓް ޒޯންގެ ނަމުގައި އިންޑިއާ ކަނޑުގެ ސަރަޙައްދު ބަލައި ހިމާޔަތްކުރުމަށް ކަނޑުފަޅު ދިރާސާކުރުމުގެ ބޮޑު ޙަރަކާތެއް ރާއްޖެއާއި ސީޝެލްސް ގުޅިގެން ފެށުމަށް ސަރުކާރުން ނިންމައިފިއެވެ.\n'ފަރސްޓް ޑިސެންޓް މިޑްނައިޓް ޒޯން' އަކީ ރާއްޖެއާއި ސީޝެލްސްގެ ކަނޑުގެ ސަރަޙައްދުގެ 629,000 އަކަ ކިލޯމީޓަރ ޙިމާޔަތްކޮށް އެކަނޑުތަކުގެ ދުޅަހެޔޮކަން ކަށަވަރުކޮށް ދެމެހެއްޓެނިވިގޮތެއްގައި ބެލެހެއްޓުމުގެ މަޤްޞަދުގައި ފެށުމަށް ހަމަޖެހިފައިވާ ޙަރަކާތެކެވެ.\nމި ހަރަކާތުގައި ބައިނަލްއަޤްވާމީ ފެންވަރުގެ 50 ސައިންސްވެރިންނާއި، ކަމުގެ މާހިރުން މަޢުލޫމާތު ހޯދުމާއި އެއްކުރުމުގައާއި ހިމާޔަތް ކުރާ ސަރަޙައްދު ކަނޑައެޅުމުގައި ޙަރަކާތްތެރިވާނެއެވެ. މި ޙަރަކާތް ފެށުމަށް ހަމަޖެހިފައިވަނީ 16 މާރިޗު 2020 ވަނަ ދުވަހު ސީޝެލްސްގައެވެ.\nމި ދިރާސާ ކުރިޔަށް ގެންދިޔުމަށް ހަމަޖެހިފައިވަނީ "މިޑްނައިޓް ޒޯން" ސަރަޙައްދުގެ ކަނޑު އަޑީގައި އުފެދިފައިވާ "ސީމައުންޓްސް" ނުވަތަ ކަނޑުއަޑީގެ ފަރުބަދަތަކަށް އަމާޒުކޮށްގެންނެވެ. 'މިޑްނައިޓް ޒޯނަކީ ކަނޑުގެ 1000 މީޓަރާއި 4000 މީޓަރާއި ދެމެދުގެ ފުންމިން ހުންނަ ސަރަޙައްދު ތަކެވެ.\nކަނޑުގެ ދިރުންތަކުގެ އާބާދީ (ބަޔޯޑައިވަރސިޓީ) ކަނޑުގެ ސަތަހައިގެ މަތީ ފަށަލަ ތަކުގައި އުޅުނު ނަމަވެސް، އެދިރުންތަކުގެ ބާވަތްތައް (ޑައިވަރސިޓީ) އެންމެ ގިނައިން އުޅޭކަމަށް ފާހަގަކުރެވިފައިވަނީ "މިޑްނައިޓް ޒޯން" ގައެވެ. މި ޙަރަކާތުގައި ފުރަތަމަ ދިރާސާ ފެށުމަށް ހަމަޖެހިފައިވަނީ އިންޑިއާ ކަނޑުގެ 'ސީމައުންޓްސް' ނުވަތަ ކަނޑުއަޑީގެ ފަރުބަދަތަކުންނެވެ. 'އަންޑަރސީ ގަލަޕަގޮސް' އޭ ވެސް ކިޔާ މި ކަނޑުއަޑީގެ ފަރުބަދަތަކަކީ ދުނިޔޭގެ އެހެން އެއްވެސް ތަނަކުން ނުފެންނަ ފަދަ ދިރުންތަކުން ފުރިގެންވާ ތަނެކެވެ.\n"އިންޑިއާ ކަނޑަކީ ހިމާޔަތް ކުރެވިފައިވާ މިންވަރު އެންމެ ކުޑަ އަދި ހޯދުންތައް އެންމެ ކުޑަކޮށް ހޯދާފައިވާ ކަނޑެވެ. މި ކަނޑަކީ މިހާރުވެސް 2.7 ބިލިއަން މީހުންގެ ދިރިއުޅުން ބިނާވެފައިވާ މާހައުލެވެ. އަދި 2050 ވަނަ އަހަރުގެ ނިޔަލަށް މި އަދަދު ދުނިޔޭގެ ދެބައިކުޅަ އެއްބައިގެ އާބާދީއަށް އިތުރުވާނެއެވެ. އިންޑިއާ ކަނޑަށް އަންނަ ބަދަލު ތަކުގެ އަސަރު ބިލިއަނެއްހާ މީހުންގެ ދިރިއުޅުމަށް ކުރާނެއެވެ." ނެކްޓަން މިޝަންގެ ޑިރެކްޓަރ އޮލިވަރ ސްޓީޑްސް ވިދާޅުވިއެވެ.\nރާއްޖެއާއި ސީޝެލްސް ސަރުކާރު ގުޅިގެންހިންގާ މި ޙަރަކާތުގައި އިސްކޮށް ހަރަކާތްޔެރިވާނީ ނެކްޓަންއާއި އޮކްސްފޯޑް ޔުނިވަރސިޓީގެ ސައިންސްވެރިންނެވެ. މީގެ އިތުރުން، މި ސައިންސްވެރިންނާއިއެކު ރާއްޖެއާއި ސީޝެލްސްގެ ސައިންސްވެރިން މި މިޝަންގައި ހަރަކާތްތެރިވާނެއެވެ.\nމި ދިރާސީ ޙަރަކާތް ކުރިޔަށް ގެންދިޔުމަށް ހަމަޖެހިފައިވަނީ ދުނިޔޭގެ ކަނޑުގެތަކުގެ އެންމެ ފުނަށް ފީނުމަށް ބޭނުންކުރެވޭ އެންމެ ފެންވަރު ރަނގަޅު ސަބްމެރިން އާއި، ދިރާސާކުރުމަށް ބޭނުންކުރާ ޚާއްޞަ އާލާތްތަކާއި ޓެކްނޮލޮޖީތައް ބޭނުންކޮށްގެންނެވެ.\nރާއްޖެއިން މި ޙަރަކާތުގައި ބައިވެރިވުމަށް ނިންމާފައިވަނީ މޯލްޑިވްސް ބްލޫ ޕްރޮސްޕެރިޓީއާއި ބްލޫ ޕްރޮސްޕެރިޓީ ކޯލިޝަންގެ މަސައްކަތަށް ހިތްވަރު ދިނުމުގެ ގޮތުންނެވެ.\nPrevious އީޔޫއާ އެކުގައި އޮތް ގުޅުން މިހާރަށްވުރެ ބަދަހި ކުރަން ބޭނުން: ރައީސް\nNext ކޮމިޝަނަރު އޮފް ޕޮލިސް ކަނޑައެޅުމުގެ ބާރު ޕްރޮމޯޝަން ބޯޑަށް، އައްޔަންކުރާނީ ހަތަރު އަހަރަށް!


Flat dhin gothuge mauloomaathu majileehakah nudhin! | Mihaaru\nމެމްބަރުންތަކެއް މަޖިލީހުގެ އިދާރާގެ ގޯތިތެރޭގައި- ފޮޓޯ: ހުސެން ވަހީދު /މިހާރު\nފްލެޓް ދިން ގޮތާއި ލިބުނު މީހުންގެ މައުލޫމާތު މަޖިލީހަކަށް ނުދިން!\n28 ސެޕްޓެމްބަރ 2017 - 11:52 43 comments\nހުޅުމާލޭން ފްލެޓް ލިބުނު މީހުންގެ ލިސްޓު ހައުސިން މިނިސްޓްރީން އާއްމު ކުރި އިރު، އެއްވެސް ތަފްސީލެއް ނޭނގޭތީ ފްލެޓް ލިބުނު މީހުންގެ ނަމާއި ލިބުނު ޕޮއިންޓާއި ފްލެޓް ދިނުމުގައި ގެންގުޅުނު އުސޫލުތައް ހައުސިން މިނިސްޓްރީ މެދުވެރިކޮށް ހޯދަން ސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމެޓީގެ ހުރިހާ މެމްބަރުންގެ އިއްތިފާގުން ނިންމީ މި މަހުގެ 20 ވަނަ ދުވަހު އެވެ.\nއެ ކޮމެޓީގެ މުގައްރިރު އަދި ވިލުފުށީ ދާއިރާގެ މެމްބަރު ރިޔާޒް ރަޝީދު "މިހާރު" އަށް މިއަދު ވިދާޅުވީ ހައުސިން މިނިސްޓްރީ ފޮނުވި ސިޓީ އާއި ތަފްސީލްތަކުގައި ހިމެނެނީ މީހުންނަށް ފްލެޓް ދިން ގޮތުގެ އުސޫލުތައް އެކަނި ކަމަށެވެ. އަދި ފްލެޓް ދޭން ނިންމި މީހުންނާ ގުޅޭ އެއްވެސް މައުލޫމާތެއް މަޖިލީހާ ހިއްސާ ނުކުރާ ކަމަށް އޭނާ ވިދާޅުވި އެވެ.\nރިޔާޒް ވިދާޅުވީ ފްލެޓް ލިބުނު މީހުންގެ މައުލޫމާތު، މެމްބަރުން ބޭނުންވެވަޑައިގަތަސް، އެއީ ކޮންމެހެން މަޖިލީހާ ހިއްސާ ކުރަން ޖެހޭ މައުލޫމާތަކަށް ވާން ނުޖެހޭ ކަމަށެވެ. އޭނާ ވިދާޅުވީ ޒާތީ މައުލޫމާތުތައް މަޖިލީހަށް ހިއްސާ ކުރުމަކީ އެންމެ ރަނގަޅު ގޮތް ނޫން ކަމަށެވެ.\nހައުސިން މިނިސްޓްރީން ފޮނުވި މައުލޫމާތުތައް މެމްބަރުންނާ ހިއްސާ ކުރެއްވުމަށް މިއަދުގެ ވަގުތެއްގައި ކޮމެޓީ ބާއްވަން މަސައްކަތް ކުރަމުން އަންނަ ކަމަށް ރިޔާޒް ވިދާޅުވި އެވެ.\n"މަޖިލިސް މެމްބަރުން ތިއްބެވީ ޗުއްޓީގައި. މެމްބަރުންނަށް ވަޑައިގެންނެވޭތޯ ބަލާފައި ކޮމެޓީ ބައްދަލުވުމެއް ބާއްވާނީ. މިއަދު ވެސް ބާއްވަން އެބަ މަސައްކަތް ކުރަން،" ރިޔާޒް ވިދާޅުވި އެވެ.\nމިނިސްޓްރީން މަޖިލީހަށް ފޮނުވި ތަފްސީލްތައް ހޯދަން މަޖިލީހުގެ ބައެއް މެމްބަރުން ވަނީ މަސައްކަތް ކުރައްވައިފަ އެވެ. އެކަމަކު، އެ މައުލޫމާތު މިހާތަނަށް އައި އިރު، މެމްބަރުންނަށް ލިބިވަޑައެއް ނުގަންނަވަ އެވެ.\nރިޔާޒް ވިދާޅުވި ގޮތުގައި އެ މައުލޫމާތު ހޯދަން މަޖިލީހުން ހައުސިން މިނިސްޓްރީގައި އެދުނީ، ފްލެޓް ލިބުނު މީހުންގެ ލިސްޓަށް ޝަކުވާ ހުށަހެޅުމުގެ ފުރުސަތު ހުޅުވާލާފައި އޮތް މުއްދަތުގައި ކަމަށްވާތީ، ޝަކުވާތައް ބެލުމަށް ފަހު ފައިނަލް ލިސްޓު އާންމު ކުރުމަށް ފަހު މަޖިލީހަށް އެ މައުލޫމާތު ފޮނުވާނެ ކަމަށް އެ މިނިސްޓްރީން ވަނީ މަޖިލީހަށް އަންގާފަ އެވެ.\nކޮމެޓީގެ މެމްބަރު އަދި އައްޑޫ މީދޫ ދާއިރާގެ މެމްބަރު ރޮޒެއިނާ އާދަމް ވިދާޅުވީ ކޮމެޓީ އަށް ލިބޭ މައުލޫމާތުތައް އީމެއިލް މެދުވެރިކޮށް ކުރިން މެމްބަރުންނާ ހިއްސާ ކުރާ ކަމަށެވެ. އަދި މެމްބަރަކު ވަކިން އެދިވަޑައިގެންފި ނަމަ، މައުލޫމާތުތައް މެމްބަރުންނާ ހިއްސާ ކޮށްފައި ހުރިކަން އޭނާ ފާހަގަކުރެއްވި އެވެ. އެހެންވެ، ފްލެޓްގެ ތަފްސީލްތައް ނުދިން މައްސަލައިގައި އޭނާ ވަނީ ރިޔާޒް ފާޑު ވިދާޅުވެފަ އެވެ.\n"އަޅުގަނޑު މަޖިލީހުގެ ސެކްރެޓޭރިއަޓަށް ގުޅާފައި ބުނިން މައުލޫމާތުތައް ދޭން. އެކަމަކު މުވައްޒަފަކު ބުނީ ރިޔާޒް އަންގާފައޭ އޮތީ މެމްބަރުންނަށް ނުދޭން. ކޮމެޓީ ބައްދަލުވުން ބާއްވާ އިރު، އެ ބައްދަލުވުމުގައި މައުލޫމާތުތައް މެމްބަރުންނާ ހިއްސާކުރާ ގޮތަށް އޮތީ،" ރޮޒެއިނާ ވިދާޅުވި އެވެ.\nނަމަވެސް ރިޔާޒް ވިދާޅުވީ ކޮމެޓީ ބައްދަލުވުމެއް ބޭއްވުމުގެ ކުރިން ކޮމެޓީތަކަށް އަންނަ ސިޓީތަކާއި މައުލޫމާތުތައް މެމްބަރުންނާ ހިއްސާ ނުކުރައްވާނެ ކަމަށެވެ. އެއީ މަޖިލީހުގައި މިހާތަނަށް އަމަލުކޮށްފައި އޮތް އުސޫލެއް ނޫން ކަމަށް އޭނާ ވިދާޅުވި އެވެ.\nރޮޒެއިނާ ވިދާޅުވީ މަޖިލީހުގެ ކޮމެޓީއަކުން މައުލޫމާތެއް ހޯދަން މިނިސްޓްރީގައި އެދިފައި އޮއްވާ، އެ މައުލޫމާތުތައް ނުދިނުމަކީ ގާނޫނުއަސާސީއާ ހިލާފު ކަމެއް ކަމަށެވެ. މަޖިލީހުން އެދިއްޖެ މައުލޫމާތެއް ސަރުކާރުގެ ވުޒާރާތަކުން ހާމަ ކުރަން ގާނޫނުއަސާސީގައި ބުނެފައިވާ ކަމަށް ރޮޒެއިނާ ވިދާޅުވި އެވެ.\n"މީގެކުރިން ސިއްރު ޖަހާފައި ވިޔަސް، މައުލޫމާތުތައް އެބަހުރި މަޖިލީހާ ހިއްސާކޮށްފައި. އެމްއެންޑީއެފުން އެބަހުރި ސިއްރު ޖަހާފައި މައުލޫމާތު ހިއްސާކޮށްފައި. އެކަމަކު އެ ގޮތަށް މިނިސްޓްރީން ވެސް ހިއްސާ ކުރަން ޖެހޭނެ ކަމަށް އަޅުގަނޑު ގަބޫލު ކުރަނީ،" ރޮޒެއިނާ ވިދާޅުވި އެވެ.\n"މަޖިލީހަށް ބޭނުންވާ މައުލޫމާތުތައް ހިއްސާ ނުކުރުމަކީ މި ސަރުކާރުން ކުރަން ފެށި ކަމެއް،"\nމަޖިލީހުން ބޭނުންވި މައުލޫމާތުތައް ހައުސިން މިނިސްޓްރީން ނުދިނުމަކީ، މިނިސްޓަރު ޑރ. މުހައްމަދު މުއިއްޒާ ދެކޮޅަށް ދައުވާ ކުރެވޭނެ ކަންކަން ކަމަށް ރޮޒެއިނާ ވިދާޅުވި އެވެ.\nހުޅުމާލޭން ފްލެޓް ލިބުނު މީހުންގެ ލިސްޓު ހައުސިން މިނިސްޓްރީން އާއްމު ކުރީ އެ ލިބުނު މީހުންގެ އެއްވެސް މައުލޫމާތެއް އަދި ލިބުނު ޕޮއިންޓުގެ އަދަދު ވެސް ނޭނގޭ ގޮތަށެވެ. އަދި ހައުސިން މިނިސްޓަރު މުއިއްޒުއާ ތަކުރާރުކޮށް ނޫސްވެރިން ސުވާލު ކުރުމުން ވެސް ފްލެޓާ ގުޅޭ ތަފްސީލެއް ހާމައެއް ނުކުރައްވަ އެވެ.\nއިދިކޮޅު މެމްބަރުން ވިދާޅުވީ ދިވެހިންގެ ތެރެއިން ބަޔަކަށް ފްލެޓް ލިބުނު އިރު، އެއީ ކޮން ހަމައަކާއި އުސޫލަކުން ލިބުނު ފްލެޓްތަކެއް ކަން ނޭނގޭ ކަމަށެވެ. އަދި އެކަން ދެ ފުށް ފެންނަ ގޮތަށް ހާމަ ނުކުރުމަކީ މައްސަލައެއް ކަމަށް މެމްބަރުން ވިދާޅުވި އެވެ.\nއިތުރު ލިޔުންތައް ރައްޔިތުންގެ މަޖިލިސް ބޯހިޔާވަހިކަން ފްލެޓް ހައުސިން މިނިސްޓްރީ މެމްބަރު ރިޔާޒް ރަޝީދު މެމްބަރު ރޮޒައިނާ އާދަމް (އައްޑޫ މީދޫ) ކުރީގެ މިނިސްޓަރު ޑރ. މުހައްމަދު މުއިއްޒު


SunOnline: Hurihaa rayyithun ves covid booster dose jehumah Raees ge ilthimaaseh!\nހުރިހާ ރައްޔިތުން ވެސް ކޮވިޑް ބޫސްޓާ ޑޯޒް ޖެހުމަށް ރައީސްގެ އިލްތިމާސެއް!\nއައިޝަތު ނުޒުހާ 15 Jan 2022, 12:09\nކޮވިޑް-19 ވެކްސިންގެ ދެ ޑޯޒް ފުރިހަމަކޮށްފައިވާ މީހުންނަށް މިއަދު ބޫސްޓާ ޑޯޒް ދޭން ފަށައިފައިވާއިރު، ހުރިހާ އެންމެން ވެސް ވެކްސިންގެ ތިން ވަނަ ޑޯޒު ޖެހުމަށް ރައީސް އިބްރާހިމް މުހައްމަދު ސޯލިހު އިލްތިމާސް ކުރައްވައިފިއެވެ.\nހެލްތް ޕްރޮޓެކްޝަން އޭޖެންސީން ކޮވިޑްގެ ބޫސްޓާ ޑޯޒް ޖަހަން ފަށައިފައިވަނީ މިއަދުން ފެށިގެންނެވެ. ބޫސްޓާ ޑޯޒްގެ ގޮތުގައި ފައިޒާ ވެކްސިންގެ ޑޯޒެއް ދިނުމަށް ހަމަޖެހިފައިވަނީ، ވެކްސިންގެ ދެ ޑޯޒު ފުރިހަމަ ކުރާތާ ހަ މަސް ދުވަސް ވުމުންނެވެ.\nރައީސް ސޯލިހު މިއަދު ކުރެއްވި ޓްވީޓެއްގައި ވިދާޅުވީ މިހާރު ފެތުރެމުން އަންނަ ކޮވިޑްގެ އާ ވޭރިއަންޓު، އޮމިކްރޯން އިން ދިފާއުވުމަށް ޓަކައި ކުރެވެން އޮތް އެންމެ މުހިންމު ކަމަކީ ވެކްސިންގެ ބާރު ގަދަ ކުރުން ކަމަށެވެ.\nރައީސް ވަނީ ބޫސްޓާ ޑޯޒް ޖެހުމަށް ޝަރުތު ހަމަވާ ހުރިހާ ރައްޔިތުން ވެސް ވެކްސިން ޖެހުމަށް އެދިވަޑައިގެންފައެވެ.\n"ކޮވިޑުގެ އޮމައިކްރޯން ވޭރިއަންޓާ ދެކޮޅަށް އެންމެ ރަނގަޅު ދިފާއަކީ އަހަރެމެންގެ ވެކްސިން އިމިއުނިޓީ އިތުރުކުރުން. އަޅުގަނޑުމެންގެ ބޫސްޓާ ވެކްސިން ޕްރޮގްރާމް މިހާރު ވަނީ އާންމުންނަށް ހުޅުވާލާފައި. ދެވަނަ ޑޯޒް ދިން ފަހުން ހަ މަސް ދުވަސް ފާއިތުވެގެން ގޮސްފައިވާނަމަ މިހާރު ބޫސްޓާ ޑޯޒު އަވަހަށް ޖައްސަވާ،" ރައީސް ވިދާޅުވިއެވެ.\nއަށާރަ އަހަރުން މަތީގެ އެންމެންނަށް ބޫސްޓާ ޑޯޒް ޖަހަން ފަށައިފައިމިވަނީ ކޮވިޑް-19ގެ އޮމިކްރޯން ވޭރިއެންޓް ފެތުރުމާ ގުޅިގެން ގައުމުގައި ކޭސްތައް އިތުރުވަމުންދާ ދަނޑިވަޅެއްގައެވެ.\nހެލްތު ޕްރޮޓެކްޝަން އޭޖެންސީ (އެޗްޕީއޭ)އިން ހާމަކުރި ތަފާސް ހިސާބުތަކުން ދައްކާ ގޮތުގައި ވޭތުވެދިޔަ 24 ގަޑިއިރު ތެރޭގައި ޓެސްޓްކުރި 7505 ސާމްޕަލްގެ ތެރެއިން 967 މީހަކު ވަނީ ކޮވިޑަށް ޕޮޒިޓިވްވެފައެވެ.\nއޭގެ ތެރެއިން 475 މީހުން ނިސްބަތް ވަނީ މާލެ ސަރަހައްދަށެވެ. އަދި އަތޮޅުތެރެއިން ޕޮޒިޓިވްވެފައިވަނީ 290 މީހެކެވެ. ރިސޯޓުތަކުން 87 މީހަކު ޕޮޒިޓިވްވެފައިވާއިރު ސަފާރީތަކުން ޕޮޒިޓިވް އަދަދު އުޅެނީ ދޭއްގައެވެ.\nކޮވިޑަށް ޕޮޒިޓިވްވާ މީހުންގެ އަދަދު މަތިވަމުންދާތީ، ރާއްޖޭގެ ހުރިހާ ރަށެއްގައި މިހާރު މާސްއެޅުން ވަނީ މަޖުބޫރު ކޮށްފައެވެ.\nޔޫއޭއީގެ ދަތުރުފުޅަށް ފަހު، ރައީސް މާލެ ވަޑައިގެންފި\nހުރިހާ އެންމެން ބޫސްޓާ ޑޯޒް ޖެހުމަށް ރައީސްގެ އިލްތިމާސެއް!


Saafuthaahiruvaan kudhin shauguveri kuruvun!\nއިސްލާމް ދީނުގައި ސާފުތާހިރު ކަމަކީ ވަރަށް ބޮޑަށް ބާރުއަޅާފައިވާ ކަމެކެވެ. ފުރިހަމަ މުސްލިމަކަށް ވެވޭނީ އަހަރެމެން އުޅޭ މާހައުލާއި އަހަރެމެންގެ ހަށިގަނޑު ވެސް ސާފުތާހިރުކޮށް ބަހައްޓައިގެންނެވެ. ސާފުތާހިރު ކަމުގެ މުހިއްމުކަން ކުދިންނަށް ޅައުމުރުން ފެށިގެން ކިޔައިދިނުން ވަރަށް މުހިއްމެވެ. ކޮންމެ ދުވަހަކު ދެ ފަހަރު ދަތް އުނގުޅާށޭ، ރީތިކޮށް ގައި އުނގުޅައިގެން ފެންވަރައްޗޭ ކުދިން ގާތުގައި ބުންޏަސް، މިގޮތަށް އަމަލުކުރަން ޖެހެނީ ކީއްވެކަމާއި އެއިން ވާނެ ފައިދާ ކުދިންނަކަށް ނުވިސްނޭނެ އެވެ. އިންސާނީ ތަބީއަތް ހުންނަ ގޮތުން ލޯ މައްޗަށް ކަންކަން ފެނުމުންނާއި އަމިއްލައަށް ކަންކަން ތަޖުރިބާކުރެވުމުން އެކަމުން ލިބޭ އިބުރަތްތައް ދެނެގަންނަން ފަސޭހަވެގެން ދެއެވެ. އަދި ލިބޭ ފިލާވަޅު ސިކުނޑީގައި ފެސޭހަ ކަމާއެކު ރަނގަޅަށް ހަރުލައި އަށަގަނެ އެވެ. އެހެންކަމުން ސާފުތާހިރުކަމުގެ މުހިއްމުކަން ކުދިންނަށް ބުނެދިނުމަށް މި އުކުޅު ބޭނުންކޮށްލަމާ ހިނގާށެވެ.\nފުރަތަމަ ކަމަކަށް ދަތް އުނގުޅުން މުހިއްމުވަނީ ކީއްވެކަން ކުދިންނަށް ބުނެދެމާ ހެއްޔެެވެ؟\nކުކުޅު ބިހެއް ފެނުކައްކާލާށެވެ. އެއަށް ފަހު ކުޑަ ކޯކު ފުޅިއެއް ގަނެލާ ފުން ޓްރޭއެއްގެ ތެރެއަށް އޮއްސާލާށެވެ. މިޓްރޭ ތެރެއަށް ކައްކާލި ހުދު ހުދު ބިސް ތޮއްޓާއިއެކު ލާށެވެ. އަދި ހެނދުނުވަންދެން މިޓްރޭ މިގޮތަށް ބައިންދާލާށެެވެ.\nމި ބިސް ރަމްޒުކޮށްދެނީ ދަރިފުޅުގެ ދަތްތަކެވެ. ކޯކު ފުޅި ރަމްޒުކޮށްދެނީ ދަތް ނުއުނގުޅާ ނިދާ ކުއްޖާގެ ދަތްތަކުގައި ހަރުލާފައި ހުންނަ ކާއެއްޗެއްސާއި ޖަރާސީމެވެ. ހެނދުނުވާއިރު އެއްކަލަ ހުދު ހުދު ބިހުގެ ތޮށިގަނޑު އޮންނާނީ ކޯކުން ފޯވެގެން ކުލަ މިލާ، މުށިކުލައެއް އަރާފަ އެވެ. ކުދިންނަށް ބުނެދޭށެވެ. ދަތް ނުއުނގުޅުމުގެ ސަބަބުން ދަރިފުޅުގެ ދަތްތަކަށް ވާގޮތަކީ މިއީ އެެވެ. ދަރިފުޅުގެ ދަތްތަކަށް މިހެން ވާން ބޭނުން ހެއްޔެވެ؟ ބާ ބުރުހެއްގައި ކުޑަ ބޭސްކޮޅެއް ޖަހާލާފައި ދަރިފުޅު އަތަށް ދޭށެވެ. އަދި ބުރުސް ބޭނުން ކޮށްގެން ބިހުގެ ތޮށިގަނޑު ރަނގަޅަށް އުނގުޅާލުވާށެވެ. ބަލަ ބަލާ ހުއްޓާ ބިހުގެ ކުލަ އެއޮށް އަލިވަނީ އެވެ.\nދެން ބަލާލާންވީ ޖަރާސީމު ފެތުރޭ ގޮތުގެ މައްޗަށެވެ.\nޖަރާސީމު ފެތުރޭ ގޮތް ކުދިންނަށް ދައްކާލުމަށް ވަރަށް ފަސޭހަގޮތެއް އެބައޮތެވެ. ބޭނުންވާނީ ގްލިޓާ ކުނޑި (ޑިސްކޯ) ފުޅިއެވެ.\nމި ހަަރަކާތް ކުރިއަށް ގެންދިއުމަށް ދަރިފުޅު ގާތު އަތުތެރެއަށް ކިނބިއްސެއް އަޅާގޮތަށް އެކްޓްކޮށްލަން ބުނާށެވެ. އެއަށްފަހު ދަރިފުޅުގެ އަތުތެރެއަށް ގްލިޓާ ކުނޑިކޮޅެއް އަޅާލައިށެވެ. ވިދަ ވިދާ ހުންނަ މި ގްލިޓާ ރަމްޒު ކޮށްދެނީ ކިނބިހިއެޅި ވަގުތު އަތުގައި އުނގުޅުނު ޖަރާސީމެވެ.\nދެން ދަރިފުޅު އަތަށް ކޮންމެވެސް ކުޅޭ އެއްޗެއް ދޭށެވެ. ކުޅޭ ބުދުގައި އެއޮށް އުނގުޅުނީ ހުސް ޖަރާސީމެވެ. މަންމައާއި އަތާ އަތް ޖޯޑުކޮށް ސަލާމްކޮށްލާށެވެ. މަންމަ އަތުގައިވެސް އެއޮށް ޖަރާސީމު އުގުޅުނީއެވެ. ދޮރުގެ ތަޅުގައި ހިފާލާށެވެ. ތަޅުގައިވެސް ޖަރާސީމު އުނގުޅުނީއެވެ. ބައްޕަގައިގަ ބައްދާލީމާ ގަމީހުގައި ވެސް ހުސް އެ އުނގުޅުނީ ހުސް ޖަރާސީމެވެ.\nމިިއީ ޖަރާސީމު ފެތުރޭގޮތްކަން ކުދިންނަށް ކިޔާދޭށެވެ.\nއަވަހަށް ޖަރާސީމުތައް ފިލުވާލަން ސައިބޯނި ލައިގެން އަތްދޮވެލަމާ ހިނގާށެވެ. ސައިބޯނިލައިގެން އަތްދޮވެލުމުގެ މުހިއްމުކަން ވެސް މިފަހަރު ބުނެދޭންވާނީ ތަޚުލީލަކުންނެވެ.\nފުން ތައްޓަކަށް ފެން އަޅާލުމަށްފަހު އޭގެ ތެރެއަށް ހެޔޮވަރު ވަރެއްގެ އަސޭމިރުސްކޮޅެއް އަޅައިލާށެވެ. އަދި ތަށިދޮންނަން ބޭނުންކުރާ ޒާތުގެ "މާމާ" ފުޅިއެއް ތެރެއަށް ޝަހާދަތް އިނގިލި ކޮށްޕާލައި ރަނގަޅަށް އިނގިލި ވަށައިގެން މާމާ ސައިބޯނި ބޯކޮށް އުނގުޅާލާށެވެ.\nތަށީގައިހުރި އަސޭމިރުސް ރަމްޒުކޮށްދެނީ އަތުގައި އުނގުޅިފައިހުރި ޖަރާސީމުތަކެވެ. މާމާ ސައިބޯނި ރަމްޒުކޮށްދެނީ ރަނގަޅަށް ސައިބޯނި ލައިގެން އަތްދޮންނަ ދޮވުމެވެ. ސައިބޯނި އުނގުޅާފައި ހުރި އިނގިލި އަސޭމިރުސް ތަކުގެ މެދަށް ކުއްލިއަކަށް ގަނބާލާށެވެ. ތަށީގައި ހުރި އަސޭމިރުސްތައް ވަތުގުން އިނގިއްޔާއި ދުރަށް ފެނުތެރޭގައި ވިއްސައިގެން ދާނެއެވެ.\nފަހު ކަމެއްގެ ގޮތުން ކުދިންނާއި ދެން ވާހަކަ ދައްކާލަމާ ހެއްޔެވެ.\nއަހަރެމެންގެ ލޮބުވެތި ނަބިއްޔާ މުޙައްމަދުގެފާނު ސާފުތާހިރުކަމަށް ވަރަށް ލޯބިކުރެއްވިއެވެ. އެހެނީ އެއީ ﷲ ސުބުހާނަހޫ ވަތަޢާލާ ލޯބިވެވޮޑިގެންނަވާ ސިފައަކަށް ވީތީއެވެ. މުސްލިމުން ކޮންމެ ނަމާދެއްކުރުމުގެ ކުރިން ހަށިގަނޑުގެ ގުނަވަންތައް ދޮވެ، ވުޟޫވެސް ކުރެއެވެ.\nރަސޫލާގެ ސީރަތުގައިވާ ވާހަކައެއް ކިޔާލަދޭނަމެވެ. އެއްދުވަހަކު ބޯ ފުނާ ނާޅާ ވަރަށް ހަޑިކޮށް ހުރެ މީހަކު ނަމާދުކުރުމަށް މިސްކިތަށް އައެވެ. މިމީހާ ރަސޫލާއަށް ފެނިވަޑައިގަތުމުން. އަލުން ރީތިކޮށް ފުނާ އަޅައި ތާހިރުވެގެން މިސްކިތަށް އައުމަށް އިރުޝާދުދެއްވިއެވެ. އެހެންކަމުން މިސްކިތަށް ދާއިރު ވަރަށް ރީތިވެލައިގެން ދިއުމަށް ހާއްސަ ސަމާލުކަމެއް ދިނުމަށް ކުދިންނަށް ހަނދާން ކޮށްދޭށެވެ.


ކޯވިޑް-19 : ދެކުނު ކޮރެއާގެ އެހީތެރިކަމަށް ރާއްޖެއިން އެދިއްޖެ ކޯވިޑް-19 : ދެކުނު ކޮރެއާގެ އެހީތެރިކަމަށް ރާއްޖެއިން އެދިއްޖެ\nކޯވިޑް-19 : ދެކުނު ކޮރެއާގެ އެހީތެރިކަމަށް ރާއްޖެއިން އެދިއްޖެ\nޚާރިޖީ ވަޒީރު، އަބްދުﷲ ޝާހިދު/ ފޮޓޯ: ޚާރިޖީ ވުޒާރާ\nކޯވިޑް-19ގެ މި ނުރައްކާތެރި ހާލަތުން ސަލާމަތްވުމަށް ދެކުނު ކޮރެއާގެ އެހީތެރިކަމަށް ރާއްޖެއިން އެދިއްޖެއެވެ.\nމި އެހީތެރިކަމަށް އެދިފައިވަނީ، ފޮރިން މިނިސްޓަރ ޢަބްދުﷲ ޝާހިދު ކޮރެއާގެ ފޮރިން މިނިސްޓަރު ކަން ކިއުންގް ވާއަށް ފޯނުން ގުޅުއްވާ ދެއްކެވި ވާހަކަފުޅުގެ ތެރެއިންނެވެ. މި ފޯން ކޯލުގައި މިނިސްޓަރު ޝާހިދު ވަނީ ކޯވިޑް-19ގެ ސަބަބުން ރާއްޖެއަށް ދިމާވެފައިވާ އިޤްތިޞާދީ ހީނަރުކަމަށް އަލިއަޅުއްވާލައްވާފައެވެ. މިނިސްޓަރ ޝާހިދު ވަނީ އާންމު ސިއްޙަތުގެ ކުއްލި ނުރައްކަލުގެ ޙާލަތު އިއުލާންކޮށްފައިވާ މި ދަނޑިވަޅުގައި ރާއްޖޭގެ ސިއްޙީ ދާއިރާއަށް ބޭނުންވާ އެހީގެ މައުލޫމާތު ހިއްސާކުރައްވާފައެވެ. ދެކުނު ކޮރެއާއަކީ ރާއްޖެއަށް ޒަމާނުއްސުރެވެސް ގިނަ އެހީތަކެއް ވެދެމުން އަންނަ ޤައުމެއްކަން ފާހަގަކުރައްވާ މިނިސްޓަރ ޝާހިދު ވަނީ މި ދަނޑިވަޅުގައިވެސް އެ ޤައުމުން އެހީތެރިކަން ލިބޭނެކަމުގެ ފުރިހަމަ ޔަޤީންކަން އެބައޮތްކަމަށް ވިދާޅުވެފައެވެ.\nރާއްޖެއާއި ދެކުނު ކޮރެއާ އާއި ދެމެދު ސިޔާސީ ގުޅުން ޤާއިމުކޮށްފައިވަނީ، 30 ނޮވެމްބަރ 1967ގައެވެ. މި ގުޅުން ޤާއިމުކުރިފަހުން އެޤައުމުން ރާއްޖެއަށް ވަނީ ގިނަ ދާއިރާތަކަކުން އެހީތެރިކަން ފޯރުކޮށްދީފައެވެ. އެގޮތުން އިޤްތިޞާދީ އެހީތެރިކަމާއި، ސަޤާފީގޮތުން ދެ ޤައުމު ގުޅިގެން މުހިންމު މަސައްކަތްތަކެއް ވަނީ ކޮށްފައެވެ.\nދެކުނު ކޮރެއާގެ އެހީތެރިކަމަށް ރާއްޖެއިން އެދިފައިވާއިރު، މިހާތަނަށް ގިނަ ގައުމުތަކުން ވަނީ ކޮވިޑް-19އާއި ގުޅިގެން ރާއްޖެއަށް އެހީވެފައެވެ. އޭގެ ތެރޭގައި އިންޑިއާ، ބަންގްލަދޭޝް، ޗައިނާ ފަދަ ޤައުމުތައް ހިމެނެއެވެ.


SunOnline: MIB ge hissaage faidhaa dhookuran fashanee\nއެމްއައިބީގެ ހިއްސާގެ ފައިދާ ދޫކުރަން ފަށަނީ\nއައިޝަތު ފަރީޙާ 23 Feb 2021, 13:49\nމޯލްޑިވްސް އިސްލާމިކް ބޭންކް (އެމްއައިބީ) އަށް 2019 ވަނަ އަހަރު ލިބުނު ފައިދާ އިން ހިއްސާދާރުންނަށް ބަހަން ނިންމާފައިވާ ފައިދާ ބެހުމުގެ ހުއްދަ އެމްއެމްއޭ އިން ލިބިފައިވާ ކަމަށާއި ހިއްސާ ދާރުންނަށް ފައިދާ ބެހުމުގެ މަސައްކަތް ކުރަމުންދާ ކަމަށް އެމްއައިބީ އިން ބުނެފިއެވެ.\nއެމްއައިބީގެ 2019 ވަނަ އަހަރުގެ އަހަރީ އާންމު ޖަލްސާ މިދިޔަ ޖުލައި 23 ވަނަ ދުވަހު ބާއްވާފައިވާއިރު ހިއްސާ ދާރުންނަށް ބަހަން ފާސްކޮށްފައިވަނީ ހިއްސާ އަކަށް 1.575 ރުފިޔާ އެވެ.\nއެމްއައިބީ އިން ބުނީ ބޭންކް ޑިޕޮސިޓް މެދުވެރިކޮށް ހިއްސާދާރުންނަށް ހިއްސާގެ ފައިދާ ބަހާނެ ކަމަށާއި ހިއްސާދާރުން ފޯރުކޮށްދީފައިވާ އެކައުންޓުތަކަށް ފައިދާ ޖަމާކުރާނެ ކަމަށެވެ.\nބޭންކު ޑީޓެއިލްސް ބަދަލުކުރަން ބޭނުން ފަރާތްތަކަށް މާޗު ނުވަ ވަނަ ދުވަހުގެ ނިޔަލަށް އެ ފުރުސަތު އޮންނާނެ ކަމަށްވެސް އެމްއައިބީ އިން ބުންޏެވެ. އެގޮތުން ޝެއާ ހޯލްޑާ އިންފޮމޭޝަން ފޯމު މެދުވެރިކޮށް މައުލޫމާތު ހިއްސާ ކުރެވޭނެ ކަމަށް ބޭންކުން ބުންޏެވެ.\nދެހާސް ނަވާރަ ވަނަ އަހަރު އެމްއައިބީ އަށް ލިބުނު ފައިދާ އިން ހިއްސާގެ ފައިދާަ ބަހާނީ 2020 ޖުލައި ފަސްވަނަ ދުވަހުގެ ނިޔަލށް ބޭންކުގެ ހިއްސާދާރންގެ ގޮތުގައި ރެޖިސްޓްރީވެފައި ތިބި ފަރާތްތަކަށެވެ.\nއެމްއައިބީގެ 36 ޕަސެންޓް ހިއްސާ އަކީ އިސްލާމިކް ކޯޕަރޭޝަންފޯ ޑިވެލޮޕްމެންޓް އޮފް ޕްރައިވެޓް ސެކްޓާ (އައިސީޑީ)ގެ ހިއްސާ އެވެ. ސަރުކާރުގެ 28 ޕަސެންޓް ހިއްސާ އެމްއައިބީގައި އޮންނައިރު 10.53 ހިއްސާ އަކީ ޕެންޝަން އޮފީހުގެ ހިއްސާ އެވެ. އަމާނާ ތަކަފުލްގެ ފަސް ޕަސެންޓް ހިއްސާ އަދި އާންމުންގެ 20.47 ޕަސެންްޓް ހިއްސާ އެ ބޭންކުގައި އޮވެ އެވެ.


މިއިދާރާގެ، ތިރީގައިމިވާ މަޤާމަށް މީހަކު ހޯދަން ބޭނުންވެއްޖެއެވެ.\n2. ދިވެހިރާއްޖޭގެ ޕެންޝަނާބެހޭ ޤާނޫނުގެދަށުން ލިބިދެވޭ ޕެންޝަން ފައިސާ.\n3. ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާއާއި، ރަމަޟާންމަހުގެ ޢިނާޔަތުގެ ފައިސާއާއި، ދަތުރު އެލަވަންސް.\nޕޮލިސީ، ޕްލޭނިންގ، ރިސަރޗް އެންޑް މޮނިޓަރިންގ، ނިލަންދެއަތޮޅު އުތުރުބުރީ އަތޮޅު ކައުންސިލްގެ އިދާރާ\n1. ރިސަރޗް، އިވެލުއޭޝަން، މޮނިޓަރިންގ، ސްޓެޓިސްޓިކްސް، އިންފޮމޭޝަން ޓެކްނޮލޮޖީ، ޕްލޭނިންގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތު ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ؛\n2. ރިސަރޗް، އިވެލުއޭޝަން، މޮނިޓަރިންގ، ސްޓެޓިސްޓިކްސް، އިންފޮމޭޝަން ޓެކްނޮލޮޖީ، ޕްލޭނިންގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައިވުން. ނުވަތަ؛\n3. ރިސަރޗް، އިވެލުއޭޝަން، މޮނިޓަރިންގ، ސްޓެޓިސްޓިކްސް، އިންފޮމޭޝަން ޓެކްނޮލޮޖީ، ޕްލޭނިންގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، ގުޅުންހުރި އެހެން ދާއިރާއަކުން ލެވެލް4ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\n1. ތަފާސްހިސާބާބެހޭ ރިޕޯޓުތައް ހަދައި، އެ ރިޕޯޓުތައް ފޮނުވަންޖެހޭ ފަރާތްތަކަށް ފޮނުވުން.\n2. އަތޮޅު ކައުންސިލްގެ އިދާރާގެ ތަފާސްހިސާބުތައް ބެލެހެއްޓުން.\n3. ސީ. ޕީ. އައި އެކުލަވައިލުމުގައި އަތޮޅާއި ރަށު ފެންވަރުގައި އެއްކުރަންޖެހޭ ބާޒާރުގެ އަގުތަކުގެ މަޢުލޫމާތު އެއްކޮށް، ކަނޑައެޅިފައިވާ ސުންގަނޑިއަށް ގަވާއިދުން ކަމާބެހޭ ފަރާތްތަކަށް ފޮނުވުން.\n4. ޑީ. އެން. ޕީ ގެ ތަފާސްހިސާބާބެހޭ ޑިވިޜަނުން އެކުލަވައިލުމަށް ހަމަޖެހިފައިވާ، ރަށްރަށުގެ ތަފާސްހިސާބުގެ އަހަރީ ފޮތަށް ބޭނުންވާ ރަށުފެންވަރުގެ ތަފާސްހިސާބު ފޯރުކޮށްދިނުން.\n5. ސަރުކާރުގެ އެކި އޮފީސްތަކުން އަތޮޅާއި ރަށުފެންވަރުގެ އިދާރީ ތަފާސްހިސާބު އެއްކުރުމަށް ބޭނުންކުރާ ފޯމުތައް ފުރިހަމަކުރުން.\n6. އަތޮޅާއި ރަށުފެންވަރުގައި ހިންގޭ ތަފާސްހިސާބުގެ ތަމްރީނު ޕްރޮގްރާމްތައް ވިލަރެސްކުރުން.\n7. އަތޮޅާއި ރަށުފެންވަރުގައި ހިންގޭ އެކިއެކި ސަރވޭތަކުގެ ލިސްޓާއި ރެކޯޑް ބެލެހެއްޓުން.\n8. އަތޮޅާއި ރަށުފެންވަރުގައި ތަފާސްހިސާބު ބޭނުންވާ ފަރާތްތަކަށް ފޯރުކޮށްދެވޭ މިންވަރު އިތުރުކުރުމާއި، ކަމާބެހޭގޮތުން ހޭލުންތެރިކަން އިތުރުކުރުން.\n9. އަތޮޅާއި ރަށުފެންވަރުގައި މަސައްކަތް ހިންގާ ތަންތަނުގެ ލިސްޓެއް ބެލެހެއްޓުން.\n10. ބޯހިމެނުމާއި ސަރވޭތަކަށް ބޭނުންވާ ލިސްޓިންގ ރަށުފެންވަރުގައި ނެގުމާއި، މި މަޢުލޫމާތު އަޕްޑޭޓްކުރަން ބޭނުންވާ މިންވަރަކުން އެ މަސައްކަތް ކުރުން.\n11. ބޯހިމެނުމާއި ސަރވޭތަކަށް ބޭނުންވާ ރަށްރަށުގެ ޗާޓްތައް އަޕްޑޭޓްކޮށް ބެލެހެއްޓުން.\n12. ބޯހިމެނުމާއި ސަރވޭތަކުގައި އަތޮޅާއި ރަށުފެންވަރުގައި ހަރަކާތްތެރިވާ އިނިއެމަރޭޓަރުންނާއި ސުޕަވައިޒަރުން ތަމްރީނުކުރުން.\n13. އަތޮޅާއި ރަށުފެންވަރުގައި ތަފާސްހިސާބު އެއްކުރުމުގެ މަސައްކަތް ސުޕަވައިޒްކޮށް ވިލަރެސްކުރުން.\n14. އަތޮޅާއި ރަށުފެންވަރުގައި ތަފާސްހިސާބު އެއްކުރުމުގެ މަސައްކަތް ޢަމަލީގޮތުން ސުޕަވައިޒްކުރުމަށްޓަކައި އަތޮޅުގެ ރަށްރަށަށް ދަތުރުކުރުން.\n15. ތަފާސްހިސާބާބެހޭ މަސައްކަތް ހިނގާގޮތުގެ މަޢުލޫމާތުދީ، ކަމާބެހޭ ފަރާތްތަކަށް ގަވާއިދުން ރިޕޯޓުކުރުމާއި، ކަމާބެހޭ ބައްދަލުވުންތަކުގައި ބައިވެރިވުން.\n16. ސަރުކާރުގެ އެކި އޮފީސްތަކުން އަތޮޅާއި ރަށުފެންވަރުގެ އިދާރީ ތަފާސްހިސާބު އެއްކުރުމަށް ބޭނުންކުރާ ފޯމުތައް ފުރިހަމަކުރުން.\n17. ކުއްލި ހާލަތްތަކުގައި ވަގުތުން ވަގުތަށް އަތޮޅާއި ރަށުފެންވަރުގައި އެއްކުރަންޖެހޭ އެމަރޖެންސީ އިންފޯ ހަލުވިކަމާއެކު ނެގުމަށްޓަކައި އެހީތެރިވުން.\n18. އަތޮޅާއި ރަށްރަށުގައި ހިންގަމުންދާ ތަރައްޤީގެ ޕްރޮޖެކްޓްތައް މޮނިޓަރކޮށް އިވެލުއޭޓްކޮށް ބެލެހެއްޓުން.\n19. ސެކްޝަނުން ކުރާ މަސައްކަތްތަކާ ގުޅޭގޮތުން ރަށު ކައުންސިލްތަކަށް ބޭނުންވާ ލަފާދިނުން.\n20. ރަށު ކައުންސިލްތައް މޮނިޓަރކޮށް އިވެލުވޭޓްކުރުން.\n21. ހަވާލުކުރެވޭ މަސައްކަތާ ގުޅިގެން އަދާކުރަންޖެހޭ އެހެނިހެން މަސްއޫލިއްޔަތުތައް އަދާކުރުން.\n22. ކައުންސިލަށް ދިމާވާ ކުއްލި އިމަޖެންސީތަކާއި، ކައުންސިލް އިދާރާއިން ކުރިއަށްގެންދާ ޚާއްޞަ މަސައްކަތްތަކުގައި ބައިވެރިވުމާއި، ކައުންސިލް އިދާރާގެ މަސައްކަތުގެ ދާއިރާގެ ތެރެއިން ހަވާލުކުރެވޭ އެހެނިހެން ކަންތައްތައް ކުރުން.\n3. މަސައްކަތުގެ ހުނަރާއި، ފެންވަރާއި، ޤާބިލްކަމުގެ ސިފަތައް.\n4. ގިނަވަގުތު މަސައްކަތު އުޅެވޭ ފަރާތަކަށްވުން.\n5. އިންޓަވިއުއިން (ޕްރެކްޓިކަލްސްއާއެކު) އެންމެމަތީ މާކްސްހޯދާ ފަރާތް.\n2017 ޖަނަވަރީ 22 ވަނަ ދުވަހުގެ 12.00 ގެ ކުރިން، "ސިވިލް ސަރވިސްގެ ވަޒީފާއަށް އެދޭ ފޯމު" ފުރިހަމަކުރުމަށްފަހު، މި އިދާރާއަށް ހުށަހެޅުން.\nއިންޓަވިއުއާއި ޢަމަލީ މަސައްކަތް އޮންނާނެ ތަނާއި މުއްދަތު:\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2017 ޖަނަވަރީ 23 އާއި 28 އާ ދެމެދު، ފ. އަތޮޅު ކައުންސިލްގެ އިދާރާގައެވެ.\n1. މަޢުލޫމާތު ފުރިހަމަކޮށްފައިވާ އެޕްލިކޭޝަން ފޯމާއި، ސިވިލް ސަރވިސްގެ ވަޒީފާއަށް އެދި ހުށަހަޅާ ލިޔުންތައް ލިބުނުކަން ކަށަވަރުކުރާ ފޯމު (ސިވިލް ސަރވިސްގެ ވަޒީފާއަށް އެދޭ ފޯމާއި، ސިވިލް ސަރވިސްގެ ވަޒީފާއަށް އެދި ހުށަހަޅާ ލިޔުންތައް ލިބުނުކަން ކަށަވަރުކުރާ ފޯމު، ފ. އަތޮޅު ކައުންސިލްގެ އިދާރާގެ ކައުންޓަރުން ލިބެން ހުންނާނެއެވެ. އަަދި މި އިދާރާގެ www.faaf.gov.mv ގެ ވެބްސައިޓުން މި ފޯމު ޑައުންލޯޑްވެސް ކުރެވޭނެއެވެ.)\n- މި މަޤާމަށް ކުރިމަތިލާ މީހުންނަކީ އުމުރުން 55 އަހަރުވެފައިވާ މީހުންކަމުގައި ވެގެންނުވާނެއެވެ.\n- ވަޒީފާއަށް އެދި ހުށަހަޅަންޖެހޭ ސުންގަޑި ހަމަވުމަށްފަހު ހުށަހަޅާ ހުށަހެޅުންތަކާއި، އެޓޭޗްކުރަންޖެހޭ ލިއުންތައް ހަމަނުކޮށް ހުށަހަޅާ ހުށަހެޅުންތަކާއި، ފުރިހަމަނުކޮށް ހުށަހަޅާ ހުށަހެޅުންތައް ބަލައެއް ނުގަނެވޭނެއެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާނަމަ، މި އޮފީހުގެ ނަންބަރު 6740017 ނަންބަރު ފޯނަށް، ނުވަތަ 6740018 ފޯނަށް ގުޅުން އެދެމެވެ. ފެކްސް ނަންބަރަކީ، 6740019 އެވެ. އީމެއިލް އެޑްރެހަކީ، secretariat@faaf.gov.mv އެވެ.\n7 ރަބީޢުލްއާޚިރު 1438\n05 ޖަނަވަރީ 2017\nޕަބްލިޝްކުރި ގަޑި: 1459\nސުންގަޑި: 22 ޖަނަވަރީ 2017 1200


Ihavandhoo case thakaa gulhunhuri meehun hoadhai quarantine kuranee - vNews.mv\nހއ. އިހަވަންދޫ - ފޮޓޯ: ސޯޝަލްމީޑިއާ\nކްލަސްޓަރތަކާ ގުޅުންހުރިމީހުން ކަރަންޓީނުކުރުމުގެ މަސައްކަތްތައް މިދަނީ ކުރަމުން: ކައުންސިލްގެ ރައީސް\nރިފާޢަތު Ha. Ihavandhoo | 03 August 2020, 18:29\nހއ. އިހަވަންދޫ ކަރަންޓީންގެ ހާލަތާއެކު ކްލަސްޓާތަކާ ގުޅުންހުރި މީހުން ކަރަންޓީނު ކުރުމުގެ މަސައްކަތް ކުރަމުންދާ ކަމަށް އިހަވަންދޫ ކައުންސިލްގެ ރައީސް އަހުމަދު ރަޝީދު ވިދާޅުވެއްޖެއެވެ.\nހެލްތް ޕްރޮޓެކްޝަން އެޖެންސީން އިހަވަންދޫ ކަރަންޓީންގެ ހާލަތަށް މިއަދު 15:46 ގެނައުމާގުޅިގެން ވީނިއުސްއިން ދެންނެވި ސުވާލަކަށް ޖަވާބު ދެއްވަމުން އިހަވަންދޫ ކައުންސިލްގެ ރައީސް އަހުމަދު ރަޝީދު ވިދާޅުވީ، އެރަށުގައި ކޮވިޑް ފެތުރެން ފެށުމާއެކު ރައްޔިތުން މިވަގުތު ތިބީ ވަރަށް ބޮޑު މާޔޫސްކަމެއްގެ ތެރޭގައި ކަމަށެވެ.\nއަދި އާންމުކޮށް ކޮށްއުޅޭ މަސައްކަތްތައް ވަރަށް ބޮޑަށް ހުއްޓިފައިވާކަން ކައުންސިލްގެ ރައީސް ފާހަގަކުރެއްވިއެވެ.\nކަރަންޓީނުގެ ހާލަތަށް ރަށް ގެނައުމާއެެކު ކައުންސިލުން ކުރަންޖެހޭ އިތުރު މަސައްކަތްތައް ހުރުމާއެކު އެ މަސައްކަތް މިވަގުތު ކުރަމުންދާކަން ފާހަގަކޮށް އަހުމަދު ރަޝީދު ވިދާޅުވީ، ރޭ ދަންވަރު ވަގުތެއްގައި އިތުރު ކްލަސްތާއެއްވެސް ފެނިފައިވާ ކަމަށެވެ.\nތިން ވަނަ މީހަކު ކޮވިޑަށް ފައްސިވުމާއެކު އޭނާގެ ކޮންޓެކްޓް ޓްރޭސިންގެ މަސައްކަތްވެސް ކުރިއަށް އެބަދޭ. އަދި ކޮންޓެކްޓް ޓްރޭސިންގެ ތެރެއިން ފާހަގަ ކުރެވޭ މީހުން ކަރަންޓީނު ކުރަން އެބަޖެހޭ ވަކިން. އެހެންކަމުން އެ ހުރިހާ މީހުންނަށް ބޭނުންވާ އެހީތެރިކަންވެސް މި އަންނަނީ ފޯރުކޮށްދެމުން."\nއިހަވަންދޫ ކައުންސިލްގެ ރައީސް\nކޮވިޑަށް ޕޮޒިޓިވްވީ މީހުން އަދި ތިބީ އެމީހުންގެ ގެތަކުގައި ކަމަށާއި ނަމަވެސް އައިސޮލޭޓް ކޮށްފައިވާނީ އެންމެންވެސް ވަކިން ކަމަށް ކައުންސިލްގެ ރައީސް ވިދާޅުވިއެވެ.\nރަށަށްއަރާ ފޭބުން މިވަގުތަށް މަނާވުމާއެކު ގިނަ ކަންތައްތަކެއް ހުއްޓިފައިވާ ކަމަށާއި އެގޮތުން ރަށުގެ ގާތްގަނޑަކަށް 90 އިންސައްތައިގެ މީހުންނަކީ މަސްވެރިކަމުގެ ދާއިރާގައި ހަރަކާތްތެރިވާ މީހުނަށް ވުމާއެކު މަސްވެރިންނަށް މިވަގުތު ވަރަށް ބޮޑު ދަތިތަކާ ކުރިމަތިވެފައިވާ ކަމަށްވެސް އަހުމަދު ރަޝީދު ވިދާޅުވިއެވެ.\nމިހާތަނަށް އިހަވަންދޫއިން ވަނީ ކޮވިޑަށް3މީހަކު ޕޮޒިޓިވްވެފައެވެ.\nކޮރޯނާވައިރަސް އެޗްއޯއީސީ އެޗް.ޕީ.އޭ އިހަވަންދޫ ރާއްޖެ


Habeys Ibbe soikoh, varugadha attacking force Maziya ah\nއިއްބެ (ކ) އަށް މާޒިޔާގެ ޖޯޒީ ހަވާލު ކޮށްދެއްވީ، މާޒިޔާގެ ޗެއާމަން އަހްމަދު ސާޖިދު (ވ) --- ފޮޓޯ: މާޒިޔާ\nއިބްރާހިމް މަހްދީ ހުސައިން ‘ހަބޭސް އިއްބެ’ މާޒިޔާއަށް ސޮއިކުރުވުމަށްފަހު، ރާއްޖޭގެ އެންމެ ވަރުގަދަ އެޓޭކިން ފޯސް މާޒިޔާއިން އެކުލަވާލައިފި އެވެ.\nހަބޭސް އިއްބެ މާޒިޔާއަށް ސޮއި ކުރުމާއެކު، ރާއްޖޭގެ މިހާރު އޮތް އެންމެ ވަރުގަދަ އެޓޭކިން ފޯސް އޮތީ މާޒިޔާގައި ކަމަށް ބުނުމުގެ ފުރުސަތު އެބައޮތެވެ. ގައުމީ ޓީމުގެ އެޓޭކިން ތާޑްގައި އެންމެ ނަގާ ކިޔާ ފަސް ކުޅުންތެރިން ތިބީ މާޒިޔާގަ އެވެ. ނާއިޒް ހަސަން 'ދާދު' އާއި އިބްރާހިމް ވަހީދު ހަސަން 'ފެލެއިނީ އިއްބެ' އާއި ހަމްޒާ މުހައްމަދު 'ހަމްޕް' އަދި މިއަދު ސޮއި ކުރި ހަބޭސް އިއްބެ އަކީ، މިދިޔަ އަހަރު ސާފް ޗެމްޕިއަންޝިޕް ރާއްޖެއަށް ހޯދައިދިނުމުގައި އެޓޭކިން ޑިޕާޓްމެންޓްގައި އެންމެ މުހިންމު ދައުރެއް އަދާ ކުރި ކުޅުންތެރިންނެވެ. މި ހުރިހާ ކުޅުންތެރިންވެސް މިހާރު ތިބީ މާޒިޔާގަ އެވެ. ގައުމީ ޓީމުގެ އެޓޭކިން ފޯސްގެ ތެރެއިން މާޒިޔާގެ ލިސްޓުގައި ނެތީ، ނިއު ރޭޑިއަންޓްގެ ކެޕްޓަން އަލީ ފާސިރު 'ސެންޓޭ' އާއި އީގަލްސްގެ އަހްމަދު ރިޒްވާން 'ރިޒޭ' އެވެ.\nހަބޭސް އިއްބެ އަކީ، ސާފް ޗެމްޕިއަންޝިޕްގައި އިންޑިއާ ކޮޅަށް ރާއްޖޭގެ ފުރަތަމަ ގޯލް ޖެހި ކުޅުންތެރިޔާ އެވެ. އޭނާ ލަނޑު ޖެހީ، ދާދު ތަނަވަސްކޮށްދިން ފުރުސަތަކުންނެވެ. ދާދު އާއި ފެލެއިނީ އިއްބެ އަދި ހަބޭސް އިއްބެ އަކީ، 2017 ވަނަ އަހަރު ޓީސީގެ އެޓޭކު ވަރުގަދަ ކޮށްދިން ތިން ޓްރިއޯ އެވެ. އެއް އަހަރު ފަހުން އަނެއްކާވެސް ތިން ކުޅުންތެރިން އެއް ކުލަބަކަށް މި ސީޒަންގައި ކުޅޭނެ އެވެ. ސާފް ޗެމްޕިއަންޝިޕްގެ ސެމީ ފައިނަލުގައި، ނޭޕާލްގެ ހަލުވި ފޯވަޑް ބިމާލް މަގަރުއަށް ބޯޅަ ލިބުން ފޯރު ކޮށްދިނުމަށް އިއްބެ ވަނީ ރާއްޖޭގެ ޓީމުގެ މެދުތެރެއަށްވެސް ފައިބައިގެން މޮޅު ކުޅުމެއް ދައްކާފަ އެވެ.\nހަބޭސް އިއްބެ، މާޒިޔާއަށް ސޮއި ކުރުވީ ތިން އަހަރު ދުވަހަށެވެ. މާޒިޔާއަށް ސޮއިކޮށް އޭނާގެ ޖޯޒީ ހަވާލުކޮށްދެއްވީ، މާޒިޔާގެ ޗެއާމަން އަހްމަދު ސާޖިދު އެވެ. ކުރިން ބަނޑޮސް އައިލެންޑް ރިޒޯޓްގެ ވަޒީފާގައި އުޅުނު އިއްބެގެ ކުޅުން ފުރަތަމަ ޑިވިޝަންގެ ކުލަބުގެ ލޮލުގައި އަޅައިގަތީ، އުފަން ރަށް. ސ. ފެދޫ ޓީމުގައި މިނިވަން 50 ޗެމްޕިއަންޝިޕްގައި 2015 ވަނަ އަހަރު ދެއްކި ކުޅުމާއެކު އެވެ. އެ އަހަރުގެ މުބާރާތް ކާމިޔާބު ކޮށް 2016 ވަނަ އަހަރުގެ ޕްރެޒިޑެންޓް ކަޕުގައި އޭނާ ވަނީ، ފޭދޫ ޓީމުގައި ކުޅެފަ އެވެ. ފޭދޫ ޓީމުގައި މާޒިޔާއާ ދެކޮޅަށް އޭނާ ކުޅުނެވެ. އެ މެޗުގައިވެސް ލަނޑު ޖަހައި މޮޅު ކުޅުމެއް ދެއްކި އެވެ.\nއޭނާ އަކީ، މިއަންނަ ސީޒަނަށް މާޒިޔާއަށް ގެނައި ހަ ވަނަ ކުޅުންތެރިޔާ އެވެ. ޖޫން މަހު ފަށާނެ ކަމަށް އެފްއޭއެމުން ބައެއް މީޑިއާތަކުގައި ބުނެފައިވާ، އާ ސީޒަނަށް ތައްޔާރު ވުމަށް މީގެ ކުރިން މާޒިޔާއަށް ސޮއި ކުރުވި ކުޅުންތެރިންނަކީ، މިދިޔަ އަހަރު ނިއު ރޭޑިއަންޓަށް ކުޅުނު، ހަމްޒާ މުހައްމަދު ހަމްޕް، ޓީސީއަށް ކުޅުނު އިބްރާހިމް ވަހީދު ހަސަން 'ފެލެއިނީ އިއްބެ' ވިކްޓަރީއަށް ކުޅުނު، ހުސައިން ނިހާން، ނިހާޓް ޓީސީއަށް ކުޅުނު ތަޖުރިބާކާރު ޑިފެންޑަރު އަބްދުﷲ ހަނީފް ބެންޖޯ، ނިއު ރޭޑިއަންޓަށް ކުޅުނު އަހްމަދު އަބްދުﷲ ލިލީ އެވެ.


ސްޓުރޯކް ޖެހޭ ސަބަބުތަކާއި އެކަމުގެ ހައްލު – Faanooz\nސްޓުރޯކް ޖެހޭ ސަބަބުތަކާއި އެކަމުގެ ހައްލު\nހިތުން މުޅި ހަށިގަނޑުގެ ހުރިހާ ހިސާބަކަށް ލޭ ފޮނުވައިދެއެވެ. މީގެ ބޭނުމަކީ އޮކްސިޖަން އާއި އެހެނިހެން ކާނާ، އެކި ޓިޝޫތަކަށް ފޯރުކޮށްދިނުމެވެ. މިމަސައްކަތަށް ބުރޫ އަރައިފިނަމަ ނުރައްކާތެރި ބައްޔެއް ކުރިމަތިވުން ނުވަތަ މަރުވުން ފަދަކަމެއް މެދުވެރި ވެދާނެ އެވެ.\nހިތުގެ ބަލިތައް ޖެހުމުގެ ފުރުސަތު ފައިދާހުރި ކާނާ ނުކެއުމުންނާއި، ކަސްރަތު ނުކުރުން، އަދި ދުންފަތުގެ އިސްތިއުމާލު ކުރުން ފަދަ ކަންތައްތަކުގެ ސަބަބުން އިތުރު ކުރުވައެވެ. އަދި ފިރިހެނުންނަށް ހިތުގެ ބަލިތައް ޖެހުމުގެ ފުރުސަތު ބޮޑުކަން ފާހަގަކުރެވެއެވެ.\nސްޓްރޯކް ޖެހުމުގެ ދެވައްތަރެއް ވެއެވެ. ފުރަތަމަ ވައްތަރަކީ ލޭހޮޅިއެއް ފަޅައިގެން ދިއުމުގެ ސަބަބުން ސްޓްރޯކް ޖެހުން ކުރިމަތިވުމެވެ. ދެވަނަ ވައްތަރަކީ ސިނކުޑީގައި ”ގަނޑު ލޭކޮޅެއް” އުފެދުމުގެ ސަބަބުން ސްޓްރޯކް ޖެހުން ކުރިމަތިވުމެވެ. މި ދެހާލަތުގައި ސިކުނޑިވަނީ އޮކްސިޖަން އަށް ”ފެންބޮވައި” ގެންފައެވެ. ނަތީޖާއެއްގެ ގޮތުން ސެލްތައް ހަލާކުވެ، ސެލްތައް މަރުވުން ކުރިމަތި ކުރުވައެވެ.\nސްޓްރޯކް ޖެހުމުން ކުރިމަތިވެދާނެ އުދަގޫތަކުގެ ތެރޭގައި ވާހަކަދައްކަން އުދަގޫވުން، ހިގުމަށް އުދަގޫ ވުމާއި އަދި އެހެންބައެއް ކުދިކުދި ކަންތައް ފުރިހަމަ ކުރުމަށް އުދަގޫވުން ހިމެނެއެވެ. ސްޓްރޯކް ޖެހުން ކުޑަކޮށްދޭ ކަންތައްތަކުގެ ތެރޭގައި ހަށިގަނޑަށް ފައިދާހުރި ކާނާގެ ބާވަތްތައް ބޭނުންކުރުން، ދުންފަތުގެ އިސްތިއުމާލު ނުކުރުން، މާބޮޑަށް ހަށިގަނޑު ބަރުދަން އިތުރުވިޔަ ނުދިނުން ފަދަ ކަންތައްތައް ހިމެނެއެވެ.\nހިތުގެ ބަލިތަކާއި، ސްޓްރޯކް ޖެހުން ފަދަ ކަންކަމަކީ ގިނަ ފަހަރު ދިރިއުޅުމުގައި ގެންގުޅެވޭ އާދަތަކެއްގެ ސަބަބުން ކުރިމަތި ވެދާނެ ކަންތައްތަކެވެ. އެހެންކަމުން ކެއުމަށް ގެންނަ ބަދަލަކުން، ކަސްރަތު ކުރުން، އަދި ދުންފަތުގެ އިސްތިއުމާލު ކުރުމާއި ދުރުހެލިވުން ފަދަ ކަންތައްތަކަކީ ހިތުގެ ބަލިތަކާއި ސްޓްރޯކް ޖެހުން ފަދަ ކަންތައް ދުރުކޮށް ހިމާޔަތްކޮށްދޭ ކަންތައްތަކެވެ.\nހިތުގެ ބަލިތަކާއި ސްޓްރޯޖެހުމަށް މަގުފަހިކުރުވާ ސަބަބުތައް\nހިތުގެ ބަލިތަކާއި ސްޓްރޯޖެހުމަށް މަގުފަހިކުރުވާ ސަބަބުތަކުގެ ތެރޭގައި އަންނަނިވި ކަންތައްތައް ހިމެނެއެވެ.\nހިތުގެ ބަލިތަކުގެ ސަބަބުން މަރުވާ ކޮންމެ5މީހުންކުރެ4މީހުންނަކީ އުމުރުން 65އަހަރަށްވުރެ މަތީ އުމުރުގެ މީހުންނެވެ. އުމުރުން 55 އަހަރު ވުމަށްފަހު ކޮންމެ 10އަހަރަކުން ސްޓްރޯކް ޖެހުމުގެ ފުރުސަތު ދެގުނައަށް އިތުރުކުރުވައެވެ.\nފިރިހެނުންނަށް އަންހެނުންނަށްވުރެ މިފަދަ ކަންތައްތައް ކުރިމަތިވުމުގެ ފުރުސަތު ބޮޑެވެ. އަދި އުމުރުގެ ކުރީކޮޅު ސްޓްރޯކް ޖެހުން ފަދަ ކަންތައް ކުރިމަތި ކުރުވައެވެ. އަންހެނުންނަށް މިފުރުސަތު އިތުރުވަނީ ގިނަފަހަރު އިއްދައިގެ އުމުރު ފަހަނައަޅާ ދިއުމުންނެވެ. އެއީ އެސްޓްރޯޖިން ގެ މިންވަރު މަދުވެ، ހަށިގަނޑުން ބީވެގެންދާތީ ކަމުގައި ބެލެވެއެވެ.\nހިތުގެ ބަލީގެ އަހުލުވެރިންނަށް ލިބޭ ދަރިންނަށް ހިތުގެ ބަލިތައް ކުރިމަތިވުމުގެ ފުރުސަތު ބޮޑެވެ. އެފްރޯ-ކެރީބިއަން ހިސާބުތަކުގައި އުޅޭމީހުންނަށް ސްޓްރޯކް ޖެހުމާއި ހިތުގެ ލޭހޮޅިތަކަށް ބަލި ޖެހުމުގެ ފުރުސަތު އެހެން ނަސްލު ތަކުގެ މީހުންނަށް ވުރެ ކުރީގައި އުޅޭކަމަށް ވަނީ ފާހަގަކުރެވިފައެވެ.\n4- ދުންފަތުގެ އިސްތިއުމާލުކުރުން\nދުންފަތުގެ އިސްތިއުމާލު ކުރާމީހުންނަށް އެކަން ނުކުރާމީހުންނަށްވުރެ ހާރޓް އެޓޭކް ޖެހުމުގެ ފުރުސަތު ދެގުނަ އިތުރެވެ. ހަމަ މިހެން ސްޓްރޯކް ޖެހުމުގެ ފުރުސަތު ވެސް މިފަދަ މީހުންނަށް އިތުރުވެގެން ދެއެވެ. ދުންފަތުގައި ހިމެނޭ ނިކޮޓިން އަދި ކާބަން މޮނޮކްސައިޑް އަކީ ހިތާއި ލޭހޮޅިތަކުގެ ނިޒާމަށް ގެއްލުން ދެނިވި މާއްދާތަކެވެ. ނުސީދާގޮތެއްގައި ދުންފަތުގެ އިސްތިއުމާލު ކުރުމުގެ އަސަރު ހަށިގަނޑަށް ކުރުމަކީ ވެސް ގެއްލުން ހުރިކަމެކެވެ. އަންހެނުންގެ ތެރެއިން ދުންފަތުގެ އިސްތިއުމާލުކޮށް އަދި ދަރިން ނުވިހާ ބޭސް ބޭނުންކުރާ މީހުންނަށް ސްޓްރޯކް ޖެހުމުގެ ފުރުސަތު ބޮޑުކަން ވަނީ ފާހަގަވެފައެވެ.\nއަންހެނުން 1 ތަށި، ފިރިހެނުން 2ތައްޓަށްވުރެ ގިނައިން ބަނގުއާވި ދުވާލަކު ބޯނަމަ ހިތުގެ ބަލިތަކާއި ސްޓްރޯކް ޖެހުން އިތުރުކުރުވައެވެ. އެއީ އޭގެ ސަބަބުން ލޭގެ ޕްރެޝަރ އަދި ކޮލެސްޓީރޯލް އާއި ހަށިގަނޑުގެ ބަރުދަނަށް އަސަރު ފޯރުވާތީ އެވެ.\n6- މަސްތުވާ ތަކެތި ބޭނުންކުރުން\nބައެއް ކަހަލަ މަސްތުވާ ތަކެތި ބޭނުންކުރުން މިސާލަކަށް ކޮކޭއިން އަދި އިންޖެކްޝަންގެ ޒަރީއާއިން ނެގޭ މަސްތުވާތަކެތި ބޭނުންކުރުމާއި، ސްޓްރޯކް ޖެހުން ފަދަ ކަންކަމާއި ގުޅުން ވާކަމަށް ވަނީ އެގިފައެވެ. ކޮކޭއިން ގެ ސަބަބުން ހިތުގެ ތެޅުމަށް ބަދަލު ގެނުވައެވެ. އަދި ހިރޮއިން އާއި އަފިހުން ގެ ސަބަބުން ފުއްޕާމޭ ފޭލްވާގޮތް ދިމާވެއެވެ. އިންޖެކްޝަންގެ ގޮތުގައި ނަގާ މަސްތުވާތަކެތީގެ ސަބަބުން ލޭހޮޅިތަކުގައި އިންފެކްޝަން އަށަގަންނަ ގޮތް ވެއެވެ.\nކޮލެސްޓީރޯލް ލޭގައި މަތިވާ ވަރަކަށް ހިތުގެ ލޭހޮޅިތަކަށް ބަލިޖެހުމުގެ ފުރުސަތު އިތުރު ކުރުވައެވެ. ޚާއްޞަކޮށް އެހެން މަގުފަހިކުރުވާ ސަބަބަކާއި އެކު ކޮލެސްޓީރޯލް ގެ މިންވަރު މަތިވެފައިވާ ނަމަ މިފުރުސަތު ބޮޑުވެގެން ދެއެވެ. ”ނުރަގަޅު ކޮލެސްޓީރޯލް”(އެލް.ޑީ.އެލް) އިތުރުވުމުން މިފަދަކަންތައްތައް ކުރިމަތިވާއިރު ”ރަގަޅު ކޮލެސްޓީރޯލް”(އެޗް.ޑީ.އެލް) މަތިވުމުން މިކަންތައްތައް ކުރިމަތިވުން ކުޑަކުރުވައެވެ.\n8- ލޭގެ ޕްރެޝަރ\nލޭގެ ޕްރެޝަރު މަތިވުމަކީ ހިތް މަސައްކަތްކުރާ މިންވަރު އިތުރުވާ ކަމެކެވެ. އޭގެ ސަބަބުން ހިތް ސައިޒުން ބޮޑުވެ، ބާރުދެރަވާގޮތް ވެއެވެ. ލޭގެ ޕްރެޝަރ މަތިވެ، ކޮލެސްޓީރޯލް ވެސް މަތިވެ، އަދި ހަކުރު ބަލި ހުރުން ނުވަތަ ދުންފަތު އިސްތިއުމާލު ކުރާނަމަ ސްޓްރޯކް ޖެހުން ކުރިމަތިވުމުގެ ފުރުސަތު އެތައް ގުނައަކަށް މަތިކުރުވައެވެ.\nއާދަވެގެން ކަސްރަތު ކުރުމަކީ ހިތުގެ ބަލިތަކާއި ދުރުކޮށް، ލޭގެ ޕްރެޝަރ ދަށްކޮށް، ލޭގެ ކޮލެސްޓީރޯލް ކޮންޓްރޯލް ކޮށްދީ އަދި ހަކުރު ބައްޔަށް ހުށަހެޅުމުގެ ފުރުސަތު ކުޑަކޮށްދޭ ކަމެކެވެ. އެހެން ކަމުން ކޮންމެ ދުަވަހަކު ވެސް ބަރާބަރަށް ކަސްރަތު ކުރަން އާދަކުރާށެވެ.\n10- މާބޮޑަށް ފަލަވުން\n11- ހަކުރު ބަލި\nހަކުރު ބަލި ހުރުމަކީ ވެސް ހިތުގެ ބަލިތައް ޖެހުން އިތުރުކުރާ ކަމެކެވެ. ހަކުރުގެ މިންވަރު ކޮންޓްރޯލް ކުރެވިފައިވީ ނަމަވެސް މިކަން ކުރިމަތިވެދާނެ އެވެ. ހަކުރު ބަލީގެ 80އިންސައްތަ އަށްވުރެ ގިނަ މީހުން ދުނިޔެ ދޫކޮށް ދަނީ ހިތަށް ނުވަތަ ލޭހޮޅިތަކަށް ޖެހޭ ބައްޔެއްގެ ސަބަބުން ކަމުގައި ބުނެވެއެވެ.\n12- ކުރިން ހާރޓް އެޓޭކް ނުވަތަ ސްޓްރޯކްޖެހުން\nކުރިން ހާރޓް އެޓޭކް ނުވަތަ ސްޓްރޯކް އެމީހެއްގެ ހަޔާތުގައި ޖެހިފައިވާ މީހުންނަށް ދެވަނަ ފަހަރަށް އެގޮތަށް ވުމުގެ ފުރުސަތު ބޮޑުކަމުގައި ވެއެވެ.\n13- ފިކުރު ބޮޑުވުން\nފިކުރު ބޮޑުވުމާއި ހިތުގެ ލޭހޮޅިތަކަށް ބަލި ޖެހުމާއި ކޮންމެ ވެސް ގުޅުމެއް ވާކަމަށް ވެއެވެ. އެއީ ފިކުރު ބޮޑުވުމުން އެކަން ފިލުވުމަށް ބައެއް ނުރަގަޅު އާދަތައް ފެށޭގޮތް ވާތީ އެވެ. މިސާލަކަށް ދުންފަތުގެ އިސްތިއުމާލު ކުރަން ފެށުން، މާގިނައިން ކެއުން ފަދަ ކަންތައް ފެއްޓޭގޮތް ވެއެވެ. ނަތީޖާއެއްގެ ގޮތުން އޭގެ ނުރަގަޅު އަސަރު ހަށިގަނޑަށް ކުރަން ފަށައެވެ.\nހިތުގެ ބަލިތަކާއި ސްޓްރޯކް ޖެހުމުން ރައްކާތެރިވާނީ ކިހެނެއް؟\n1- ބައްޔަށް މަގުފަހިކުރުވާ ސަބަބުތަކާއި ދުރުހެލިވުން\nހިތުގެ ބަލިތަކާއި، ސްޓްރޯކް ޖެހުމުން ރައްކާތެރިވުމަށް އެންމެ މޮޅު އެއްގޮތަކީ އެފަދަ ބަލިތައް ޖެހުމަށް މަގުފަހިކުރުވާ ކަންތައްތަކާއި ދުރުހެލިވުމެވެ. މިގޮތުން ދުންފަތުގެ އިސްތިއުމާލު ނުކުރުން، ހަށިގަނޑަށް ފައިދާހުރި ކާނާގެ ބާވަތްތައް ބޭނުންކުރުން އަދި ބަރާބަރަށް ކަސްރަތު ކުރުން ފަދަ ކަންތައްތައް ކުރެވިދާނެ އެވެ. ކެއުމުގައި ލޮނު ބޭނުންކުރުން މަދުކޮށްލެވިދާނެ އެވެ.\n2- ހަށިގަނޑު ގަވާއިދުން ޑޮކްޓަރަށް ދައްކައި ބަލައި ޗެކްކޮށް ޓެސްޓް ކުރުން\nމިގޮތުން ލޭގެ ޕްރެޝަރ، ހަކުރު، އަދި ކޮލެސްޓީރޯލް ހުރި މިންވަރު ދޭތެރެ ދޭތެރެއިން ޑޮކްޓަރަށް ދައްކައިގެން ޗެކް ކުރެވިދާނެ އެވެ. އެއިން އެއްވެސް ކަމެއް ތަބީއީ ނޫން ސިފައެއްގައި ވާނަމަ އެކަމަށް ލަސްނުކޮށް ފަރުވާ ހޯދުމަކީ ބުއްދި ވެރިކަމެކެވެ.\n3- ކަސްރަތު ކުރުން\nހަފްތާއަކު 4-3 ފަހަރު 30މިނިޓް ވަންދެން އެންމެ މަދުވެގެން ކަސްރަތު ކުރަން އާދަކުރާށެވެ. ހަށިގަނޑު މާބޮޑަށް ބަރުހެލި ވިޔަ ނުދޭށެވެ. ”ބޮޑީ މާސް އިންޑެކްސް” ހުންނަން ވާނީ 25-18.5އާއި ދެމެދުގައެވެ. އުނަގަނޑުގެ ވަށަމިން 88ސމ(އަންހެނުން) އަދި 102ސމ( ފިރިހެނުން) އަށްވުރެ އިތުރުވެގެން ނުވާނެއެވެ.\nހިތާއި ލޭހޮޅިތަކާއި ގުޅޭ ބައްޔެއް ޖެހިފައި ހުރި ނަމަ ”އެސްޕިރިން” އަދި ”ވަރފަރިން” ބޭނުންކުރުމަކީ އެދެވިގެންވާ ކަމެކެވެ. އެއީ އެކަމުގެ ސަބަބުން ލޭގަނޑުވުން ކުރިމަތިވިޔަ ނުދޭނެތީ އެވެ.\nބޮޑީ މާސް އިންޑެކްސް ބަލާނީ ކިހެނެއް؟\nއާންމުކޮށް ހުންނަށްޖެހޭ ވަރަށްވުރެ ލުއި= 18.5 އަށްވުރެ ދަށް\nއާންމުކޮށް ހުންނަން ޖެހޭވަރު= 25-18.5 އާއި ދެމެދު\nނުރައްކާތެރި ވަރަކަށް ފަލަވެފައިވުން = 40 އަށްވުރެ މަތި